വൈകാരിക പിരിമുറുക്കങ്ങളുടെ ഉച്ഛസ്ഥായിയിൽനിന്ന് മനസ്സിനും ശരീരത്തിനും മോചനം നൽകുന്ന ഔഷധമാണ് അശ്വഗന്ധാരിഷ്ടം . അമുക്കുരത്തിന്റെ ഔഷധ ഗുണങ്ങളെല്ലാംതന്നെ ഉപയോഗപ്പെടുത്തി നിർമിക്കുന്ന അരിഷ്ടമാണിത് . തെളിഞ്ഞ മനസ്സും ബുദ്ധിയുമാണ് ആരോഗ്യത്തെ പ്രസന്നമാക്കുന്നത് . ഇവ രണ്ടും പ്രദാനം ചെയ്യാൻ കഴിയുന്ന ഔഷധമാണ് അശ്വഗന്ധാരിഷ്ടം . അമുക്കുരമടക്കം ഇരുപത്തിയേഴ് ഔഷധങ്ങളാണ് ഈ അരിഷ്ടത്തിലുള്ളത് . മരുന്നുകളെല്ലാം ചേർത്ത് കഷായമുണ്ടാക്കിയ ശേഷം അത് അരിച്ചെടുക്കുന്നു . ഇതിലേക്ക് തേൻ ചേർത്ത് ഒരു മാസത്തിലേറെ വലിയ സ്റ്റെയിൻലെസ് സ്റ്റീൽ ടാങ്കുകളിൽ സൂക്ഷിച്ചാണ് അരിഷ്ടം നിർമിക്കുന്നത് . സാമ്പിളുകളെല്ലാം ലാബിലെ പരിശോധന വിജയകരമായി പൂർത്തിയാക്കിയാൽ പിന്നെ അരിഷ്ടം പായ്ക്ക് ചെയ്ത് വിപണിയിലെത്തിക്കും . ഓർമക്കുറവ് , ബുദ്ധിമാന്ദ്യം , അപസ്മാരം , കൂടെക്കൂടെയുണ്ടാകുന്ന മോഹാലസ്യം , ശരീരം മെലിച്ചിൽ എന്നിവയുടെ ചികിൽസയിൽ ആയുർവേദ ഡോക്ടർമാർ അശ്വഗന്ധാരിഷ്ടം ഉപയോഗിക്കുന്നു . ആധുനികമെന്ന് വിശേഷിപ്പിക്കപ്പെടുന്ന ഓട്ടിസം , സെറിബ്രൽ പാൾസി , പാർക്കിൻസൺസ് ഡിസീസ് , അറ്റൻഷൻ ഡെഫിസിറ്റ് ഡിസോർഡേഴ്സ് എന്നിവയുടെ ചികിൽസയിലും അശ്വഗന്ധാരിഷ്ടം നിർദേശിക്കപ്പെടുന്നുണ്ട് . മാനസിക ഉൻമേഷവും മികച്ച ഓർമശക്തിയും തെളിഞ്ഞ ബുദ്ധിയും ഔഷധം വാഗ്ദാനം ചെയ്യുന്നുഇതിന് പുറമേ തൃപ്തികരമായ ദാമ്പത്യ ജീവിതം , ഉറക്കം , വിശപ്പ് എന്നിവയും നൽകാൻ ഈ ഔഷധത്തിനാകുമെന്ന് തെളിഞ്ഞിട്ടുണ്ട് .


മകൾ നിഷയുടെ ജന്മദിനാഘോഷം അമേരിക്കയിലെ ഡിസ് നിലാൻറിൽ കുടുംബത്തിനൊപ്പം ‘തകർക്കുന്ന’ ചിത്രം പങ്കുവെച്ച് സണ്ണിലിയോൺ . ഭർത്താവ് ഡാനിയൽ വെബറിനെയും കൂട്ടിയാണ് താരം അമേരിക്കയിലെ കൌതുക നഗരത്തിൽ എത്തിയത് . ഇൻസ് റ്റാഗ്രാമിലൂടെയാണ് ജന്മദിനാഘോഷ ചിത്രം താരം പങ്കുവെച്ചത് . എ ൻറെ എല്ലാ സ്വപ് നങ്ങളും പൂവണിയുന്നു എന്ന കുറി പ്പോടെയാണ് സണ്ണിലിയോൺ ഫോട്ടോ പോസ് റ്റ് ചെയ് തത് . നേരത്തെ അവധി ആഘോഷിക്കാൻ പോകുന്ന ചിത്രം പങ്കുവെച്ചതിലും നിഷയുണ്ടായിരുന്നു . നിഷ ഞങ്ങളുടെ മുഴുവൻ കുടുംബത്തോടൊപ്പം യാത്രപോകുന്നു എന്നായിരുന്നു ചിത്രത്തിന് കുറിപ്പ് . ആവേശകരമായ യാത്രയായിരുന്നുവെന്ന് സണ്ണി തന്നെ പിന്നീട് പ്രതികരിച്ചു . മകളുടെ ജന്മദിനം അരിസോണയിൽ ആഘോഷിക്കുന്നതി ൻറെ ചിത്രം ആരാധകർ ഇൻസ് റ്റഗ്രാമിൽ പങ്കുവെച്ചതോടെ വൈറലായി മാറുകയും ചെയ് തു . 2012ലാണ് സണ്ണി ലിയോണും ഡാനിയൽവെബറും വിവാഹിതരായത് . 21 മാസം മാത്രം പ്രായമായപ്പോഴാണ് നിഷയെ മഹാരാഷ് ട്രയിലെ ലാത്തൂരിലെ അനാഥാലയത്തിൽ നിന്ന് ഇരുവരും ചേർന്ന് ദത്തെടുത്തത് .


കഴിഞ്ഞ മൂന്ന് സാമ്പത്തിക വർഷങ്ങളിൽ ആദായ നികുതി റിട്ടേൺ സമർപ്പിക്കാത്ത കമ്പനികളുടെ രജിസ്ട്രേഷൻ റദ്ദാക്കാൻ കേന്ദ്ര സർക്കാർ തീരുമാനിച്ചു . കാര്യമായ പ്രവർത്തനങ്ങളൊന്നുമില്ലാതെ കടലാസുകളിൽ മാത്രം നിലനിൽക്കുന്ന കമ്പനികൾ അടച്ചുപൂട്ടാനാണ് സർക്കാറിന്റെ നീക്കം . 2013 - 2014,2014 - 15,2015 - 16 എന്നീ സാമ്പത്തിക വർഷങ്ങളിലെ ആദായ നികുതി റിട്ടേൺ സമർപ്പിക്കാത്ത കമ്പനികൾക്ക് കഴിഞ്ഞ മാസം മുതൽ തന്നെ ആദായ നികുതി വകുപ്പ് നോട്ടീസ് അയച്ചിട്ടുണ്ട് . കമ്പനി രജിസ്ട്രാറുടെ പക്കലുള്ള രാജ്യത്തെ മുഴുവൻ കമ്പനികളുടെയും വിവരങ്ങൾ ശേഖരിച്ച ശേഷമാണ് ഇതിനുള്ള നടപടികൾ തുടങ്ങിയത് . ഇവർക്ക് ഇനിയും 30 ദിവസത്തിനകം റിട്ടേൺ സമർപ്പിക്കാൻ സർക്കാർ സമയം നൽകിയിട്ടുണ്ട് . ഇതിൽ വീഴ്ച വരുത്തിയാൽ ഇത്തരം കമ്പനികളുടെയും അതിന്റെ ഡയറക്ടർമാരുടെയും വിവരങ്ങൾ പരസ്യമാക്കാനാണ് കേന്ദ്ര കമ്പനികാര്യ മന്ത്രാലയം തീരുമാനിച്ചിരിക്കുന്നത് . ആദായ നികുതി വകുപ്പ് , റിസർവ് ബാങ്ക് , മറ്റ് ബാങ്കുകൾ തുടങ്ങിയവയ്ക്കെല്ലാം ഈ വിവരങ്ങൾ സർക്കാർ കൈമാറുകയും ചെയ്യും . ദീർഘകാലമായി പ്രവർത്തിക്കാത്ത കമ്പനികൾക്ക് ' ഡോർമന്റ് ' സ്റ്റാറ്റസ് അനുവദിക്കുമെങ്കിലും വളരെ കുറച്ച് കമ്പനികൾ മാത്രമാണ് ഇത് പ്രയോജനപ്പെടുത്തിയിട്ടുള്ളത് .


ഇന്ത്യയിലെ സ്റ്റാറ്റിസ്റ്റിക്കൽ വിവരങ്ങൾക്ക് മേൽ രാഷ്ട്രീയ സമ്മർദങ്ങൾ ചെലുത്തുന്നതിനെതിരെ 108 ഇക്കണോമിസ്റ്റുകൾ രംഗത്തെത്തി . രാജ്യത്തെ വിവിധ സ്റ്റാറ്റിസ്റ്റിക്കൽ ഓർഗനൈസേഷനുകൾ നൽകുന്ന കണക്കുകളിലും സർവേ ഫലങ്ങളിലും രാഷ്ട്രീയ കടന്നുകയറ്റമുണ്ടായി വിവരങ്ങളും കണക്കുകളിലും സ്വാധീനം ചെലുത്തുന്നതിനെതിരെയാണ് ലോകത്തിലെ പ്രഗൽഭരായ 108 സാമ്പത്തിക വിദഗ്ധർ രംഗത്തെത്തിയത് . ജിഡിപിയിലും തൊഴിലില്ലായ്മ സർവേയിലും രാഷ്ട്രീയ ഇടപെടലുണ്ടായതായി പറയുന്നു . ഒടുവിൽ ബിജെപിയ തള്ളി അർണബ് ഗോസ്വാമിയും ; രാഹുലിനെ വിമർശിക്കാൻ ബിജെപിക്ക് അർഹതയില്ല ഇന്ത്യയിലെ സ്ഥിതിവിവര കണക്കുകളിൽ രാഷ്ട്രീയ സ്വാധീനം മൂലം കനത്ത ഇടപെടലുകളുണ്ടാകുന്നു എന്നാണ് ഇവർ വെളിപ്പെടുത്തുന്നത് . അതിനാൽ ഇത്തരം സ്ഥാപനങ്ങൾക്ക് സ്ഥാപനസംബന്ധമായ സ്വാതന്ത്ര്യം വേണമെന്ന് ഇവർ ആവശ്യപ്പെടുന്നു . ജിഡിപി സംഖ്യയിലെയും എൻഎസ്എസ്ഒയുടെ തൊഴിൽ ഇല്ലായ്മ നിരക്കിന് എതിരെയും ഉയർന്ന ആരോപണങ്ങളുടെ പശ്ചാത്തലത്തിലാണ് സാമ്പത്തിക വിദഗ്ധരുടെ ഈ ആരോപണം . കഴിഞ്ഞ കുറച്ച് ദശാബ്ദങ്ങളായി ഇന്ത്യയിലെ സ്റ്റാറ്റിസ്റ്റികൽ സംവിധാനങ്ങൾ ക്രിയാത്മകമായി പ്രവർത്തിക്കയാണെന്നും ലഭ്യമാകുന്ന വിവരങ്ങൾ കൃത്യത പുലർത്തുന്നവയാണെന്നും പറയുന്നു . സാമ്പത്തിക സാമൂഹികമായ എല്ലാ അളവു കോലും പരിഗണിച്ചാണ് ഇവരുടെ സർവ്വേകളെന്നും സാമ്പത്തിക വിദഗ്ധർ അഭിപ്രായപ്പെട്ടു . എല്ലാ തവണയും സ്റ്റാറ്റിസിറ്റിക്കൽ സംവിധാനങ്ങളെയാണ് കുറ്റപ്പെടുത്തുന്നത് എന്നാൽ ഒരിക്കലും ഇത്തരം സംവിധാനങ്ങളിൽ രാഷ്ട്രീയ ഇടപെടലുകളെ ആരും ചൂണ്ടിക്കാട്ടുന്നില്ലെന്നും ഇവർ പറഞ്ഞു . എല്ലാ സാമ്പത്തിക വിദഗ്ധരും സ്റ്റാറ്റിസ്റ്റിഷ്യൻമാരും രാഷ്ട്രീയപാർട്ടികളുടെ ബാഹ്യ ഇടപെടലിനെതിരെ ശബ്ദമുയർത്തണമെന്നും ഇവർ ആവശ്യപ്പെട്ടു . പാർട്ടികൾക്ക് ഹിതമല്ലാത്ത വിവരങ്ങൾ പൂഴ്ത്തി വയ്ക്കുകയും സ്ഥിതിവിവരക്കണക്കിനെതിരെ വിമർശനമു ന്നയിക്കയുമാണ് ഇവർ ചെയ്യുന്നതെന്നും ഇവർ പറയുന്നു . അതിനാൽ ഇന്ത്യയിൽ ഇത്തരം സ്ഥിതിവിരക്കണക്ക് സ്ഥാപനങ്ങൾക്ക് പൂർണമായും പ്രവർത്തന സ്വാതന്ത്ര്യം വേണമെന്നും ഇവർ പറയുന്നു . സെന്റ്രൽ സ്റ്റാറ്റിസ്റ്റിക്കൽ ഓഫീസ് നാഷണൽ സാംപിൾ സർവേ ഓർഗനൈസേഷൻ എന്നീ സ്ഥാപനങ്ങളെ ഒരു കാരണവശാലും രാഷ്ട്രീയവത്കരിക്കാൻ സാധിക്കില്ലെന്നും എന്നാൽ മാത്രമേ ഇവയ്ക്ക് വിശ്വസ്തതയോടെ പ്രവർത്തിക്കാൻ സാധിക്കൂ എന്നും ഇവർ വ്യക്തമാക്കി . ലോകത്തിൽ ഇന്ത്യയിലെ സ്റ്റാറ്റിസ്ററിക്കൽ സ്ഥാപനങ്ങളുടെ അന്തസ് പണയം വച്ചിരിക്കയാണെന്നും അതിനാൽ ഇവയ്ക്ക് പ്രവർത്തന സ്വാതന്ത്ര്യം പൂർണമായും അനുവദിക്കണമെന്നും ഇവർ പറയുന്നു . ഭരണകൂടങ്ങൾക്ക് അനുകൂലമല്ലാത്ത വിവരങ്ങൾ മൂടി വയ്ക്കുന്നത് ജനാധിപത്യ രാജ്യത്തിന്റെ ചുമതല അല്ല എന്നും ഇവർ ഓർമിപ്പിക്കുന്നു . ഇന്ത്യയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മനേജ്മെന്റിലെ വിവിധ സാമ്പത്തിക വിദഗ്ധരടക്കം 108 പേരാണ് സംയുക്ത പ്രസ്താവനയിൽ ഒപ്പ് വച്ചത് . ഐഐഎംഎയിലെ രാകേഷ് ബസന്ത് , ഹാർവാർഡ് യൂണിവേഴ്സിറ്റിയിലെ എമിലി ബ്രേസ , ദില്ലി യൂണിവേഴ്സിറ്റിയിലെ സതീഷ് ദേശ്പാണ്ഡെ , എന്നിവരും ഇതിൽ ഉൾപ്പെടുന്നു .


തുടക്കം നഷ്ടത്തിലായിരുന്നെങ്കിലും മണിക്കൂറുകൾ പിന്നിടുമ്പോൾ ഓഹരി വിപണിയിൽ ഉണർവ് പ്രകടമാണ് . സെൻസെക്സ് 49 പോയിൻറും നിഫ്റ്റി 20 പോയിൻറും നഷ്ടത്തിലാണ് ഇന്ന് വ്യാപാരം തുടങ്ങിയത് . തുടർന്നുള്ള മണിക്കൂറുകളിൽ വിപണി അൽപം നേട്ടം കൈവരിച്ചുവരികയാണ് . കൺസംഷൻ , മെറ്റൽ മേഖലകളിലാണ് ഇന്ന് നേട്ടം പ്രകടമാകുന്നത് . നിഫ്റ്റി മിഡ്കാപ് ഇൻഡെക്സ് ഫ്ലാറ്റ് ട്രേഡിംഗ് ആണ് . യുപിഎൽ , ടാറ്റാ മോട്ടോഴ്സ് , ബജാജ് ഓട്ടോ എന്നിവ നേട്ടം കൈവരിച്ചു . ഇൻഡസന്റ് ബാങ്ക് , എച്ച്പിസിഎൽ , ഭാരതി ഇൻഫ്രാടെൽ എന്നീ ഓഹരികൾ നഷ്ടത്തിലാണ് . രൂപയുടെ മൂല്യം വീണ്ടും ഇടിയുകയാണ് . വിനിമയനിരക്കിൽ ഡോളറിനെതിരെ രൂപയുടെ മൂല്യം ഇന്ന് 70 രൂപ 46 പൈസയാണ് .


മഹേഷിന്റെ പ്രതികാരം എന്ന സിനിമ ഒരുക്കി മലയാളികളുടെ പ്രിയംനേടിയ സംവിധായകനാണ് ദിലീഷ് പോത്തൻ . പിന്നീട് തൊണ്ടിമുതലും ദൃക്സാക്ഷിയും എന്ന സിനിമയുടെ സംവിധായകനായും മറ്റ് ചില സിനിമകളിൽ നടനായും ദിലീഷ് പോത്തൻ തിളങ്ങി . ദിലീഷ് പോത്തൻ വില്ലനായി അഭിനയിക്കുന്നുവെന്നതാണ് പുതിയ വാർത്ത . മോഹൻലാൽ നായകനാകുന്ന നീരാളി എന്ന സിനിമയിലാണ് ദിലീഷ് പോത്തൻ വില്ലനായി അഭിനയിക്കുന്നത് . അജോയ് വർമ്മയാണ് ചിത്രം സംവിധാനം ചെയ്യുന്നത് . രണ്ട് പ്രധാന സ്ത്രീ കഥാപാത്രങ്ങളാണ് ചിത്രത്തിലുള്ളത് . നദിയാ മൊയ്തുവും പാർവതി നായരുമാണ് ആ കഥാപാത്രങ്ങളെ അവതരിപ്പിക്കുന്നത് . നാസർ , സുരാജ് വെഞ്ഞാറമൂട് എന്നിവർ മറ്റ് കഥാപാത്രങ്ങളെ അവതരിപ്പിക്കുന്നു . സാജു തോമസ് ആണ് ചിത്രത്തിന്റെ തിരക്കഥയെഴുതുന്നത് അതേസമയം മറ്റൊരു ചിത്രത്തിൽ ദിലീഷ് പോത്തൻ നായകനായും അഭിനയിക്കുന്നുണ്ട് . ലിയാൻസ് എന്ന ചിത്രത്തിലൂടെയാണ് ദിലീഷ് പോത്തൻ നായകനാകുന്നത് . ഹരീഷ് പേരടിയാണ് മറ്റൊരു പ്രധാന കഥാപാത്രത്തെ അവതരിപ്പിക്കുന്നത് . ബിജു ദാസ് ആണ് ചിത്രം സംവിധാനം ചെയ്യുന്നത് . ബിജുകുട്ടൻ , കോട്ടയം പ്രദീപ് , നിരഞ്ജൻ എബ്രഹാം , ബദ്രിലാൽ , ഷാൻചാർളി , ഷഫീക് ചെർപ്പുളശ്ശേരി , അജയ് ഡൽഹി , സന്ദീപ് , അനൂപ് , അജിത് എഡ്വേർഡ് , റെജിൻ രാജ് , ശരണ്യ ആനന്ദ് , രമ്യ പണിക്കർ , ധനീഷാസുരേന്ദ്രൻ , ഡോണ റൊസാരിയൊ , വർഷ പ്രസാദ് , ആർദ്രദാസ് , ആര്യ രമേശ് തുടങ്ങിയവരും ചിത്രത്തിലുണ്ട് .


ഇന്ത്യൻ ഗുസ്തി താരം നർസിംഗ് യാദവിനെതിരായ ഉത്തേജകമരുന്ന് വിവാദം സിബിഐ അന്വേഷിക്കും . നർസിംഗിന്റെയും ഗുസ്തി ഫെഡറേഷന്റെയും ആവശ്യം പരിഗണിച്ചാണ് നടപടി . ദേശീയ ഗുസ്തി ഫെഡറേഷൻ അധ്യക്ഷൻ ബ്രിജ്ഭൂഷൻ ശരൺ എം പി ആണ് ഇക്കാര്യം അറിയിച്ചത് . ദേശീയ ഉത്തേജക വിരുദ്ധ ഏജൻസി ( നാഡ ) ക്ലീൻ ചിറ്റ് നൽകിയതിന്റെ അടിസ്ഥാനത്തിൽ റിയോ ഒളിംപിക്സിനെത്തിയ നർസിംഗ് യാദവിനെ ആദ്യ റൌണ്ട് മത്സരത്തിന് മണിക്കൂറുൾ മാക്കം ബാക്കിയിരിക്കെ മത്സരിക്കുന്നതിൽ നിന്ന് ലോക ഉത്തേജക വിരുദ്ധ ഏജൻസി ( വാഡ ) വിലക്കിയിരുന്നു . റിയോയിൽ നിന്ന് തിരിച്ചെത്തിയ നർസിംഗ് സിബിഐ അന്വേഷണം ആവശ്യപ്പെട്ട് പ്രധാനമന്ത്രി നരേന്ദ്ര മോദിയെ കണ്ടിരുന്നു . തന്റെ ഭക്ഷണത്തിൽ ജൂനിയർ താരം നിരോധിത മരുന്ന് കലർത്തിയെന്നും ഇക്കാര്യത്തിലെ ഗൂഢാലോചന അന്വേഷിക്കണം എന്നുമാണ് നർസിംഗിന്റെ വാദം . ജൂൺ 25നാണ് നർസിംഗിന്റെ ഉത്തേജക മരുന്ന് പരിധോധനാഫലം പോസറ്റീവാണെന്ന് നാഡ അറിയിച്ചത് . സംഭവത്തിൽ നർസിംഗിന്റെ വാദം കേട്ടശേഷം ഓഗസ്റ്റ് ഒന്നിന് ഒളിംപിക്സിൽ പങ്കെടുക്കാൻ നാഡ അനുമതി നൽകുകയായിരുന്നു .


മലയാളത്തിൽ പ്ളസ് ടു , ടൂറിസ്റ്റ് ഹോം തുടങ്ങിയ ചിത്രങ്ങളൊരുക്കിയ ഷെബി ചൌഘട്ട് സംവിധാനം ചെയ്ത ആദ്യ തമിഴ് ചിത്രത്തിന്റെ രാജ്യാന്തര അംഗീകാരം . ജക്കാർത്തയിലെ രാജ്യാന്തര ഫിലിം ഫെസ്റ്റിവലിലാണ് ഷെബി ചൌഘട്ടിന് അംഗീകാരം ലഭിച്ചത് . ഫെസ്റ്റിവലിൽ നിർമാതാവ് കുമാർ ദുബായും പുരസ്കാര ജേതാവായി . ഇൻഡീ ഫെസ്റ്റ് ഫിലിം ഫെസ്റ്റിവൽ , കൊളമ്പിയ ജോർജ് ഇന്റർനാഷണൽ ഫിലിം ഫെസ്റ്റിവൽ എന്നിവിടങ്ങളിലും ചെന്നൈ വിടുതി സാന്നിധ്യമറിയിക്കും . ഒറ്റ ഷോട്ടിൽ ഒരു കുറ്റാന്വേഷണ കഥ പറയുന്ന പുതുമയാർന്ന ആഖ്യാനരീതിയാണ് ചെന്നൈ വിടുതിയുടേത് . പരീക്ഷണ ചിത്രങ്ങളൊരുക്കാൻ ഒട്ടേറെ നവാഗതർ രംഗത്തു വരുന്ന തമിഴകത്ത് , ഒരു മലയാളി സംവിധായകന്റെ ധീരമായ കാൽവെപ്പ് ചർച്ചാ വിഷയമാവുകയാണ് . ക്ലബ്ബ് നയനിന്റെ ബാനറിൽ കുമാർ ദുബായിയാണ് ചെന്നൈ വിടുതി നിർമ്മിച്ചിട്ടുള്ളത് . സംവിധായകൻ ഷെബിയുടെ കഥയ്ക്ക് വി ആർ ബാലഗോപാൽ തിരക്കഥയൊരുക്കി . എ ക്സിക്യൂട്ടിവ് പ്രൊഡ്യൂസർ - സുരേഷ് പുന്നശേരിൽ . ഉമാ റിയാസ് മുഖ്യകഥാപാത്രത്തെ അവതരിപ്പിക്കുന്നു . ചെന്നൈ വിടുതിയിൽ ലിവിംഗ്സ്റ്റൺ , പാണ്ഡ്യരാജ് , അപ്പുക്കിളി , തലൈവാസൽ വിജയ് , റിയാസ് ഖാൻ , നിഴൽകൾ രവി എന്നിവരും ശ്രദ്ധേയ വേഷങ്ങൾ കൈകാര്യം ചെയ്യുന്നു .


ഫേസ്ബുക്ക് മെസഞ്ചറിൽ പുതിയ മാറ്റങ്ങൾ അവതരിപ്പിച്ചു . ചാറ്റിംഗ് ആപ്പുകളുടെ അടുത്തകാലത്തെ വലിയ മാറ്റമായ ബോട്ടുകൾക്ക് റൈറ്റിംഗ് നൽകാം . ക്യുക്ക് റിപ്ലെ സൌകര്യം . എന്നിവയാണ് പുതിയ മാറ്റാങ്ങളിൽ പ്രധാനം . ട്രാവൽ ബുക്കിങ് , ഫുഡ് ഓർഡറിങ് പോലുള്ള അവശ്യ സേവനങ്ങൾ ചാറ്റിൽ ലഭ്യമാക്കുന്ന ഫീച്ചറാണു ചാറ്റ് ബോട്ടുകൾ . ഉദാഹരണത്തിന് ഒരു മെസഞ്ചർ ബോട്ട് നിങ്ങൾ യാത്ര ചെയ്യാൻ പോകുന്ന സ്ഥലം തെരഞ്ഞെടുക്കാൻ ആവശ്യപ്പെടുകയാണ് എന്നിരിക്കട്ടെ , പുതിയ ക്യുക്ക് റിപ്ലെ സൌകര്യത്തിൽ തിരഞ്ഞെടുക്കാൻ രണ്ട് സ്ഥലങ്ങൾ കൂടി കാണിക്കും . ഇതിൽ നിന്നും നമുക്ക് പോകേണ്ട സ്ഥലം തിരഞ്ഞെടുക്കാം . ടെക്സ്റ്റ് കമാൻഡ് നൽകിയില്ലെങ്കിൽ പോലും നാവിഗേഷൻ സൌകര്യവും ചാറ്റ് വിൻഡോയിൽ തന്നെ ബോട്ട് ലഭ്യമാക്കും . ബിസിനസുകൾക്ക് തങ്ങളുടെ അക്കൌണ്ട് കസ്റ്റമറുടെ മെസഞ്ചർ അക്കൌണ്ടുമായി ബന്ധിപ്പിക്കാൻ കഴിയുന്നതാണ് ഫേസ്ബുക്ക് അവതരിപ്പിച്ച മറ്റൊരു സവിശേഷത . അക്കൌണ്ട് ലിങ്കിംഗ് പ്രൊട്ടോക്കോൾ സുരക്ഷിതമാണെന്നും ഇത് തെരെഞ്ഞെടുക്കാൻ ഉപയോക്താക്കളെ നിർബന്ധിക്കില്ലെന്നുമാണ് ഫെയ്സ്ബുക്ക് അവകാശപ്പെടുന്നത് . ഈ ഓപ്ഷൻ ആവശ്യമുണ്ടെങ്കിൽ മാത്രം തെരഞ്ഞെടുത്താൽ മതിയാകും . ഇപ്പോൾ ഫേസ്ബുക്ക് ബോട്ടുകൾക്ക് ജിഫ് , വിഡിയോ , ഓഡിയോ , ഫയലുകൾ മുതലായവയും അയക്കാൻ കഴിയും . ബോട്ടുകളെക്കുറിച്ച് കൂടുതൽ വിവരങ്ങൾ ലഭ്യമാക്കുന്നതിന് മെസഞ്ചർബ്ലോഗ് ' എന്ന പേരിൽ പുതിയ ബ്ലോഗും ആരംഭിച്ചിട്ടുണ്ട് .


താൻ ബിജെപിയിൽ ചേരുമെന്ന വാർത്തകൾ നിരസിച്ച് ബോളിവുഡ് താരം സഞ്ജയ് ദത്ത് രംഗത്ത് . കഴിഞ്ഞ ഞായറാഴ്ച മഹാരാഷ്ട്ര ദിനത്തോടനുബന്ധിച്ചു മുംബൈയിൽ ബിജെപി നടത്തിയ പരിപാടിയിൽ സഞ്ജയ് ദത്ത് പങ്കെടുത്തിരുന്നു . ഇതേ തുടർന്നാണ് സഞ്ജയ് ദത്ത് ബിജെപിയിൽ ചേരുമെന്ന വാർത്തകൾ പ്രചരിച്ചത് . തൻറെ സുഹൃത്തും ബിജെപി നേതാവുമായ മൊഹിത് കംബോജ് നേതൃത്വം നൽകിയ പരിപാടിയിൽ അദേഹത്തെ സന്തോഷിപ്പിക്കുന്നതിനു വേണ്ടിയാണു താൻ പങ്കെടുത്തത് . അതു ബിജെപിയുടെ പരിപാടിയാണോ എന്നു നോക്കിയിട്ടല്ല പങ്കെടുത്തതെന്നും സഞ്ജയ് ദത്ത് പറഞ്ഞു . അടുത്ത മഹാരാഷ്ട്ര നിയമസഭാ തെരഞ്ഞെടുപ്പിൽ മൊഹിതിനെ തെരഞ്ഞെടുക്കണമെന്നും സഞ്ജയ് പരിപാടിയിൽ അഭ്യർഥിച്ചിരുന്നു . പരിപാടിയിൽ സഞ്ജയുടെ സാന്നിധ്യം ഏറെ ചർച്ച ചെയ്യപ്പെട്ടിരുന്നു . സഞ്ജയ് ദത്തിന്റെ പിതാവ് സുനിൽ ദത്തും സഹോദരി പ്രിയ ദത്തും കോൺഗ്രസുമായി സഹകരിച്ചു പ്രവർത്തിക്കുന്നവരാണ് . , BJP , mumbai , സഞ്ജയ് ദത്ത് , ബിജെപി


അലെക്സയുടെ പ്രതികരണങ്ങൾ കസ്റ്റമൈസ് ചെയ്യാനുള്ള സൌകര്യവുമായി ആമസോൺ അലെക്സ സ്കിൽ ബ്ലൂപ്രിൻറ്സ് ഇന്ത്യയിലും . വളരെ എളുപ്പത്തിൽ മിനിറ്റുകൾക്കുള്ളിൽ കസ്റ്റമൈസേഷന് സാധിക്കുന്ന ടെംപലേറ്റാണ് ഇതിനായുള്ളത് . ഉദാഹരണത്തിന് അലക്സ ലോകത്തിലെ ഏറ്റവും മികച്ച രാജ്മാ കറി ഉണ്ടാക്കുന്നത് ആരാണെന്നോ , അലെക്സാ ഡാഡിയുടെ കഥ പറയൂ എന്നീ ചോദ്യങ്ങളും അതിനുള്ള ഉത്തരങ്ങളും കസ്റ്റമൈസ് ചെയ്യാം . കുടുംബങ്ങൾക്കായാണ് പ്രത്യേകമായ ഈ പുതിയ സംവിധാനം ഒരുക്കിയിരിക്കുന്നത് കൂടുതൽ വിവരങ്ങൾ നൽകാനും വ്യത്യസ്തമായ അനുഭവം ഉപയോക്താക്കൾക്ക് പകരുന്നതിനും അലെക്സ സ്കിൽ ബ്ലൂപ്രിൻറ്സ് സഹായിക്കുമെന്ന് ആമസോൺ അലക്സ സ്കിൽ കൺട്രി മാനേജർ ദിലീപ് ആർ . എസ് പറഞ്ഞു . വ്യക്തിപരമായും കുടുംബത്തിനാകമാനവും പുതിയ വിനോദ അവസരമായിരിക്കും ഇത് നൽകുകയെന്നും അദ്ദേഹം അഭിപ്രായപ്പെട്ടു ഓരോരുത്തരുടെയും വ്യക്തിപരമായ നൈപുണ്യങ്ങൾ കുടുംബാംഗങ്ങളുമായും സുഹൃത്തുക്കളുമായും പങ്കുവെക്കുന്നതിനും അലെക്സ സ്കിൽ ബ്ലൂപ്രിന്റ്സ് സഹായിക്കും . ഇത് പിന്നീട് വാട്സ്ആപ്പ് , ഇ മെയിൽ , സോഷ്യൽ മീഡിയ എന്നിവ വഴി കൈമാറുകയും ചെയ്യാം അലെക്സ സ്കിൽ ബ്ലൂപ്രിന്റ്സ് വെബ്സൈറ്റായ blueprints . amazon . in എന്ന വെബ്സൈറ്റിൽ നിന്നും ബ്ലൂപ്രിന്റ് ടെംപ്ലേറ്റ് ലഭിക്കും . നേരത്തെ തയ്യാറാക്കിയ കസ്റ്റമൈസേഷൻ ഒറ്റ ക്ലിക്കിലൂടെ തിരഞ്ഞെടുക്കാം . ഇതിന് പ്രത്യേക പരിധി നിശ്ചയിച്ചിട്ടില്ല . ഫൺ & ഗെയിംസ് , അറിവ് , വീട് , കഥ പറയൽ എന്നീ വിഭാഗങ്ങളിലായി 30 ടെംപ്ലേറ്റുകളാണ് അലെക്സ സ്കിൽ ബ്ലൂപ്രിന്റ്സിൽ ഉള്ളത് . കപ്പിൾ ക്വിസ് , ലോകത്തിലെ ഏറ്റവും നല്ല ഡാഡി , ഏറ്റവും നല്ല അമ്മ , ഫാമിലി തമാശകൾ തുടങ്ങിയവയാണ് ഫൺ & ഗെയിംസ് വിഭാഗത്തിലുള്ളത് . ക്വിസ് , ക്വിസ് കേൾക്കൽ എന്നിവയാണ് അറിവ് വിഭാഗത്തിലുള്ളത്


ദേശീയ പണിമുടക്ക് പ്രഖ്യാപിച്ചപ്പോൾ ലാഭം കൊയ്യാൻ പ്രമുഖ കോൾ ടാക്സി കന്പനിയായ യൂബർ പ്രഖ്യാപിച്ച ടെക്നിക് എല്ലാവരെയും ഞെട്ടിച്ചു കളഞ്ഞു . ഇത്രയും കാലം യൂബർ ടാക്സി വിളിച്ചാൽ പണം നേരിട്ടു കൊടുക്കാൻ സാധിക്കുമായിരുന്നില്ല . പേടിഎമ്മിലൂടെയോ ഓൺലൈൻ എക്കൌണ്ടുകളിലൂടെയോ ആഡ് ചെയ്ത പണത്തിൽ നിന്നും ചാർജ് ഈടാക്കുകയായിരുന്നു പതിവ് . എന്നാൽ പലർക്കും ഇത് ബുദ്ധിമുട്ടുണ്ടാക്കിയിരുന്നു . ഈ പ്രയാസം തിരിച്ചറിഞ്ഞ കന്പനി പണിമുടക്കിൻറെ തലേ ദിവസം പണം കൊടുത്തും ഇനി സേവനം ഉപയോഗിക്കാൻ സാധിക്കുമെന്ന് പ്രഖ്യാപിക്കുകയായിരുന്നു . ഇതോടെ മെട്രോ നഗരങ്ങളിൽ ഓലയും യൂബറും തമ്മിൽ കടുത്ത പോരാട്ടം തന്നെ നടക്കുമെന്ന് ഉറപ്പായി . ഇന്ത്യയ്ക്ക് പുറമേ യുഎസിലാണ് നിലവിൽ യുബറിന്റെ ഇത്തരത്തിലുള്ള സേവനം മികച്ച രീതിയിൽ ലഭ്യമാകുന്നത് . ഇന്ത്യയിലെ 22 സിറ്റികളിലായി യുബർ സേവനം ഇപ്പോൾ ലഭ്യമാണ് . ഓലയേക്കാൾ കുറഞ്ഞ നിരക്കിലാണ് യൂബർ സേവനം നൽകുന്നത് . എന്നാൽ പേയ്മെൻറ് രീതിയിലുണ്ടായിരുന്ന പോരായ്മ ഓലയ്ക്ക് മേൽക്കോയ്മ നൽകുകയായിരുന്നു . ദില്ലിയിൽ യൂബറിന്റെ പുതിയ സേവനം ആരംഭിക്കുന്നമായി ബന്ധപ്പെട്ട ചടങ്ങിൽ സംസാരിക്കുന്പോഴാണ് യൂബറിന്റെ ജനറൽ മാനേജർ ഗംഗൻ ഭാട്ടിയ യൂബറിന്റെ പുതിയ സേവനത്തെ കുറിച്ച് വ്യക്തമാക്കിയത് .


ഓൺലൈൻ മാധ്യമങ്ങൾക്ക് വൻ തിരിച്ചടിയാകുന്ന നീക്കവുമായി ഫേസ്ബുക്ക് . സാധാരണമായി ഫേസ്ബുക്കിൽ സംഭവിക്കുന്നത് എന്തും കാണിച്ചുതരുന്ന ന്യൂസ്ഫീഡിൽ നിന്ന് ന്യൂസ് ലിങ്കുകൾ നീക്കം ചെയ്യാൻ ഒരുങ്ങുകയാണ് ഫേസ്ബുക്ക് . ശ്രീലങ്ക , ബൊളീവിയ , സ്ലോവാക്യ , സെർബിയ , ഗ്വാട്ടിമാല , കംബോഡിയ തുടങ്ങിയ രാജ്യങ്ങളിലാണ് ഫേസ്ബുക്ക് പുതിയ പരീക്ഷണം നടത്തി കഴിഞ്ഞു . ആഗോളതലത്തിൽ ഒട്ടുമിക്ക മാധ്യമ വെബ്സൈറ്റുകളിലേയ്ക്കും വായനക്കാരെ ഉണ്ടാക്കുന്നത് ഫേസ്ബുക്ക് പോസ്റ്റുകൾ വഴിയാണ് . ഉപയോക്താക്കളുടെ ഫെയ്സ്ബുക്ക് ന്യൂസ് ഫീഡിൽ തെളിയാറുള്ള മാധ്യമ വാർത്തകളുടെ പോസ്റ്റുകളാണ് ഫേസ്ബുക്ക് നീക്കം ചെയ്തത് . പകരം അവയെ കണ്ടുപിടിക്കാൻ അത്ര എളുപ്പമല്ലാത്ത മറ്റൊരു വിൻഡോയിലേക്ക് മാറ്റുകയും ചെയ്തു . ഇതുവഴി മാധ്യമങ്ങൾക്ക് വായനക്കാരുടെ എണ്ണത്തിൽ 60 ശതമാനം മുതൽ 80 ശതമാനം ഇടിവാണ് ഉണ്ടായത് . ഈ പരീക്ഷണം വ്യാപിപ്പിക്കാൻ താൽപര്യമില്ലെന്നും എന്നാൽ അതിനർഥം ഫേസ്ബുക്ക് സമാനമായ മാറ്റങ്ങൾ പ്രാബല്യത്തിൽ കൊണ്ടുവരികയില്ല എന്നല്ലെന്നുമുള്ള ഫേസ്ബുക്കിൻറെ ന്യൂസ് ഫീഡ് വൈസ് പ്രസിഡൻറ് ആദം മുസേരിയുടെ വാക്കുകളെ ഉദ്ധരിച്ച് ടെക് ക്രഞ്ച് ആണ് ഈ വാർത്ത റിപ്പോർട്ട് ചെയ്തു . ' എക്സ്പ്ലോർ ന്യൂസ് ഫീഡ് ' എന്നൊരു സംവിധാനം ഫേസ്ബുക്ക് അടുത്തിടെ ആരംഭിച്ചിരുന്നു . ലൈക്കുകളുടെയും മറ്റ് ഇടപെടലുകളുടെയും അടിസ്ഥാനത്തിൽ പട്ടികപ്പെടുത്തിയ വിവിധ ഫേസ്ബുക്ക് പേജുകളിൽ നിന്നുള്ള വീഡിയോകളും വെബ്സൈറ്റ് ലിങ്കുകളും ചിത്രങ്ങളും എല്ലാമാണ് എക്സ്പ്ലോർ ന്യൂസ് ഫീഡിൽ ഉണ്ടാവുക . നിങ്ങൾ ഫോളോ ചെയ്യാത്ത അനേകായിരം വരുന്ന ഫെയ്സ്ബുക്ക് പേജുകളിൽ നിന്നും ഫേസ്ബുക്ക് തന്നെ നമുക്ക് വേണ്ടി തിരഞ്ഞെടുത്ത് തരുന്നവയാണ് ആ പട്ടികയിലുള്ളത് . അതേസമയം , എക്സ്പ്ലോർ ന്യൂസ് ഫീഡിൻറെ മറ്റൊരു പതിപ്പാണ് കഴിഞ്ഞ ഓരാഴ്ചയായി ആറ് രാജ്യങ്ങളിലായി പരീക്ഷിച്ചത് . അതായത് , ഫേസ്ബുക്കിൽ പണം നൽകി പരസ്യം ചെയ്യാത്ത പോസ്റ്റുകളെല്ലാം ഉപയോക്താക്കളുടെ ന്യൂസ്ഫീഡിൽ നിന്നും എടുത്തുമാറ്റി . പകരം അവയെ ഫേസ്ബുക്ക് വിൻഡോയിൽ പ്രത്യക്ഷത്തിൽ കാണാത്ത എക്സ്പ്ളോർ ന്യൂസ് ഫീഡിലേക്ക് മാറ്റി . ഇതുവഴി മേൽപറഞ്ഞ രാജ്യങ്ങളിലെ മുൻനിര ഫെയ്സ്ബുക്ക് പേജുകളിലെ സന്ദർശകരുടെ എണ്ണത്തിൽ നാലിരട്ടി ഇടിവാണ് ഉണ്ടായതെന്നാണ് റിപ്പോർട്ട് .


ഡെസ്ക് ടോപ്പും മൊബൈലും അടക്കമുള്ള വ്യത്യസ്ത സ്ക്രീൻ സൈസുകളിൽ സുഗമമായ വായന സാധ്യമാക്കുന്ന അഡാപ്റ്റീവ് ഡിസൈൻ ടെക്നോളജിയിലേക്ക് വൺഇന്ത്യ മലയാളവും . ആയാസരഹിതമായ മൊബൈൽ വായന ഇതിലൂടെ സാധ്യമാകുമെന്നതാണ് ഇതിന്റെ ഏറ്റവും വലിയ പ്രത്യേകത . ഡെസ്ക് ടോപ്പിൽ കാണുന്ന അതേ സൈറ്റു തന്നെ മൊബൈലിലും ലഭിക്കുമെന്നതാണ് ഈ മാറ്റം കൊണ്ടുള്ള ഏറ്റവും വലിയ നേട്ടം . Also Read : വൺഇന്ത്യയ്ക്ക് സിഎംഎസ് ബി ' മാസ് മീഡിയ ഓഫ് ദ ഇയർ ' അവാർഡ് ഇന്ത്യയിലെ ഏറ്റവും വലിയ ബഹുഭാഷാ പോർട്ടലായ വൺഇന്ത്യ ഡോട്ട് കോം അതിന്റെ എല്ലാ പോർട്ടലുകളെയും പുതിയ സാങ്കേതിക രീതിയിലേക്ക് മാറ്റി കൊണ്ടിരിക്കുകയാണ് . മൊബൈൽ ഇന്റർനെറ്റ് ഉപയോഗം അതിശയകരമായി വർദ്ധിച്ചു വരുന്ന പശ്ചാത്തലത്തിൽ കൂടുതൽ പുതിയ വായനക്കാരെ കണ്ടെത്താൻ ഈ മാറ്റം പോർട്ടലിനെ കരുത്തേകും . ഇംഗ്ലീഷിനെ കൂടാതെ ബംഗാളി , ഗുജറാത്തി , ഹിന്ദി , കന്നഡ , തമിഴ് , തെലുങ്ക് , മലയാളം ഭാഷകളിൽ വൺഇന്ത്യ പോർട്ടലുകൾ ലഭ്യമാണ് . രാജ്യത്തെ ഏറ്റവും വലിയ എന്റർടെയ്ൻമെന്റ് പോർട്ടലായ ഫിൽമിബീറ്റ് , ബോൾഡ് സ്കൈ ( ലൈഫ് സ്റ്റൈൽ ) , നാറ്റീവ് പ്ലാനറ്റ് ( ട്രാവൽ ) , ഗിസ്ബോട്ട് ( ടെക്നോളജി ) , ഡ്രൈവ്സ്പാർക് ( ഓട്ടോമൊബൈൽ ) , ക്ലിക് ( ക്ലാസിഫൈഡ് ) , ദാറ്റ്സ് ക്രിക്കറ്റ് എന്നിവ വൺഇന്ത്യ കുടുംബത്തിൽ നിന്നുള്ള പ്രമുഖ സൈറ്റുകളാണ് . 2000ലാണ് വൺഇന്ത്യ മലയാളം സൈറ്റ് പ്രവർത്തനം ആരംഭിച്ചത് . മലയാളത്തിലെ ആദ്യത്തെ പരിപൂർണ ന്യൂസ്പോർട്ടൽ കൂടിയായിരുന്നു ഇത് . പതിനാലു വർഷങ്ങൾ കൊണ്ട് രാജ്യത്തിനകത്തും പുറത്തും ഏറ്റവും സ്വീകാര്യതയുള്ള ന്യൂസ് പോർട്ടലുകളിലൊന്നായി വളരാൻ വൺഇന്ത്യയ്ക്ക് സാധിച്ചു .


ഇംഗ്ലണ്ട് നടി എമി ജാക്സൺ മദ്രാസിപ്പട്ടണത്തിലൂടെയാണ് തമിഴകത്തിന്റെ താരസുന്ദരിയാകുന്നത് . പിന്നീട് , വിക്രമിന്റെ താണ്ഡവം , വിജയ്യുടെ തെറി തുടങ്ങിയ ചിത്രങ്ങളിലൂടെ തമിഴത്തിന്റെ മുൻനിര നായികയായി . ഇപ്പോൾ രജനീകാന്തിന്റെ 2 . o . എന്ന ചിത്രത്തിന്റെ തിരക്കിലാണ് എമി . എമിയെക്കുറിച്ചുള്ള ഏറ്റവും പുതിയ വാർത്ത താരസുന്ദരിയുടെ പ്രണയത്തെ കുറിച്ചാണ് . ഫ്രഞ്ച് വ്യവസായിയായ ഴീൻ ബെർണാർഡ് ഫെർണാണ്ടസ് വെർസിനിയാണ് എമിയുടെ പുതിയ കാമുകൻ . കാൻസ് ഫിലിം ഫെസ്റ്റിവലിൽ വച്ചാണ് ഇരുവരും ആദ്യമായി തമ്മിൽ കണ്ടത് . അടുത്തിടെ ലണ്ടനിലെ ഒരു റസ്റ്റോറന്റിൽ കാൻഡിൽ ലൈറ്റ് ഡിന്നറിന് ഇരുവരും ഒന്നിച്ചുവെന്നാണ് ഗോസിപ്പ് . ഇരുവരും ഒന്നിച്ചുള്ള ഫോട്ടോ യുകെ മാധ്യമങ്ങൾ പകർത്തുകയും അത് ഇന്റർനെറ്റിൽ വൈറലാവുകയും ചെയ്തു .


റൺവേട്ടയിൽ സച്ചിൻറെ റെക്കോർഡുകൾ കോലി മറികടക്കുന്നുണ്ട് . സച്ചിൻ നേടിയ പല റെക്കോർഡുകളും കോലിയ്ക്ക് മുന്നിൽ മാറുകയാണ് . ഇപ്പോഴിതാ , ട്വിറ്ററിലെ ജനപ്രീതിയിലും ഇന്ത്യൻ നായകൻ വിരാട് കോലി ക്രിക്കറ്റ് ഇതിഹാസം സച്ചിൻ ടെൻഡുൽക്കറെ പിന്നിലാക്കിയിരിക്കുന്നു . 2017ലെ ട്വിറ്റർ ഫോളോവേഴ്സിൻറെ വളർച്ചാ കണക്കിലാണ് കോലി മുന്നിലെത്തിയത് . ഈ വർഷം സച്ചിന്റെ ഫോളോവേഴ്സിന്റെ എണ്ണത്തിലുള്ള വളർച്ച 56 ശതമാനമാണെങ്കിൽ , കോലിയുടേത് 61 ശതമാനമാണ് . എന്നാൽ ആകെ ഫോളോവേസിൻറെ എണ്ണത്തിൽ കോലിയേക്കാൾ മുന്നിൽ സച്ചിനാണ് . 21 . 8 മില്യൺ ഫോളോവേഴ്സുള്ള സച്ചിൻ എട്ടാം സ്ഥാനത്തും 20.8 മില്യൺ ഫോളോവേഴ്സുള്ള കോലി പത്താം സ്ഥാനത്തുമാണ് . ഇപ്പോഴത്തെ വളർച്ച തുടരുകയാണെങ്കിൽ അധികംവൈകാതെ കോലി , സച്ചിനെ മറികടക്കും . ട്വിറ്റർ ഫോളോവേഴ്സിന്റെ എണ്ണത്തിൽ ഒന്നാമത് പ്രധാനമന്ത്രി നരേന്ദ്രമോദി ആണെങ്കിലും , വളർച്ചയുടെ കണക്കിൽ മോദി പിന്നിലാണ് . ഈ വർഷം 52 ശതമാനമാണ് മോദിയുടെ വളർച്ച . ട്വിറ്റർ ഫോളോവേഴ്സ് കൂടുതലുള്ള ഇന്ത്യക്കാർ ( ഡിസംബർ അഞ്ച് വരെയുള്ള കണക്ക് പ്രകാരം ) 1 . നരേന്ദ്രമോദി – 37.5 Mn 2 . അമിതാഭ് ബച്ചൻ – 31.6 Mn 3 . ഷാരൂഖ്ഖാൻ – 31 Mn 4 . സൽമാൻഖാൻ – 28.6 Mn 5 . അക്ഷയ് കുമാർ – 22.9 Mn 6 . ആമിർഖാൻ – 22.4 Mn 7 . ദീപിക പദുകോൺ – 22.1 Mn 8 . സച്ചിൻ ടെൻഡുൽക്കർ – 21.8 Mn 9 . ഹൃഥ്വിക് റോഷൻ – 20.9 Mn 10 . വിരാട് കോടി – 20.8 Mn ( ഫോളോവേഴ്സിന്റെ എണ്ണം മില്യനിൽ )


99 രൂപയ്ക്ക് സ്മാർട് ഫോൺ നൽകുമെന്ന വാഗ്ദാനവുമായി ബംഗളൂരു ആസ്ഥാനമാക്കിയ കമ്പനി രംഗത്ത് . നമോടെൽ എന്ന കമ്പനിയാണ് 99 രൂപയ്ക്ക് സ്മാർട്ട്ഫോൺ വിപണിയിലിറക്കുമെന്ന് വാഗ്ദാനം ചെയ്തിരിക്കുന്നത് . നമോടെൽ അച്ഛാ ദിൻ എന്നാണ് ഫോണിൻറെ പേര് . ഈ മാസം 17 മുതൽ 25 വരെ കമ്പനിയുടെ വെബ്സൈറ്റായ നമോടെൽ ഡോട്ട് കോമിൽ ഫോൺ ബുക്ക് ചെയ്യാൻ കഴിയുമെന്ന് പ്രമോട്ടർ മാധവ് റെഡ്ഡി അറിയിച്ചു . എന്നാൽ ബുക്ക് ചെയ്യാൻ ശ്രമിച്ചവർക്ക് സൈറ്റ് തുറക്കാൻ സാധിക്കാത്തതിനാൽ നിരാശപ്പെടേണ്ടതായും വന്നു . ബീ മൈ ബാങ്കർ ഡോട്ട് കോം എന്ന സൈറ്റിൽ രജിസ്റ്റർ ചെയ്താൽ ഒരു പാസ്വേർഡ് ലഭിക്കും . ആ പാസ്വേർഡ് ഉപയോഗിച്ചും നമോടെൽ ഡോട്ട് കോമിൽ രജിസ്റ്റർ ചെയ്യാം . വെബ്സൈറ്റിൽ രജിസ്റ്റർ ചെയ്യണമെങ്കിൽ 199 രൂപ അടച്ച് മെമ്പർഷിപ്പ് എടുക്കണം . എന്നാൽ ഈ വെബ്സൈറ്റും ഡേറ്റാബേസ് തകരാറാണ് കാണിക്കുന്നത് . ഫോണിൻറെ വില 2,999ൽനിന്ന് 99ലേക്കു കുറച്ചതായാണ് വെബ്സൈറ്റിൽ കാണിച്ചിരിക്കുന്നത് . ഫോണിന് ഡെലിവറി ചാർജ് ഈടാക്കുമെന്നും വെബ്സൈറ്റിലെ പരസ്യത്തിൽ പറയുന്നു . നാല് ഇഞ്ച് ഡിസ്പ്ലേയാണ് ഫോണിനുള്ളത് . ആൻഡ്രോയിഡ് 5.1 ലോലിപോപ്പാണ് ഓപ്പറേറ്റിംഗ് സിസ്റ്റം . 1 ജിബി റാം , 4 ജിബി ഇന്റേണൽ മെമ്മറി , 32 ജിബി എക്സ്പാൻഡബിൾ മെമ്മറി , 2 എംപി കാമറ എന്നിവയാണ് മറ്റ് സവിശേഷതകൾ . ഡ്യുവൽ സിമ്മും 3 ജി നെറ്റ്വർക്ക് കണക്ടിവിറ്റിയും ഫോണിൽ ഉണ്ട് .


സിനിമയുടെ ചിത്രീകരണം 2018 ഏപ്രിൽ ആരംഭിക്കുമെന്നും സംവിധായകൻ അറിയിച്ചു . മമ്മൂട്ടി നായകനാകുന്ന കുഞ്ഞാലിമരയ്ക്കാർ സിനിമയുടെ ഫസ്റ്റ്ലുക്ക് പോസ്റ്റർ പുറത്തിറങ്ങിയിട്ടുണ്ട് . ഓഗസ്റ്റ് സിനിമാസിൻറെ ഫേസ്ബുക്ക് പേജിലൂടെയാണ് പോസ്റ്റർ സിനിമാ പ്രേമികൾക്കായി പങ്കുവച്ചത് . സിനിമയുമായി ബന്ധപ്പെട്ട് കൂടുതൽ വിവരങ്ങൾ പുറത്ത് വിട്ടിട്ടില്ല . അതേസയമം പ്രിയദർശൻറെ സംവിധാനത്തിൽ മോഹൻലാൽ നായകനാകുന്ന കുഞ്ഞാലിമരയ്ക്കാർ അണിയറയിൽ ഒരുങ്ങുന്നുവെന്ന റിപ്പോർട്ടുകൾ പുറത്തു വന്നിരുന്നു . സിനിമയ്ക്കുള്ള വിവരങ്ങൾ ശേഖരിക്കാൻ ഏകദേശം പത്തുമാസമെങ്കിലും വേണ്ടിവരുമെന്ന് പ്രിയദർശൻ പറഞ്ഞു . അന്നത്തെ കാലത്തുള്ള വിവരങ്ങൾ ശേഖരിക്കുകയെന്നത് വെല്ലുവിളി നിറഞ്ഞതാണെന്നും ഇതുവരെ ശേഖരിച്ചത് ജനങ്ങൾക്ക് അറിയാവുന്ന കാര്യങ്ങൾ തന്നെയാണെന്നും സംവിധായകൻ പറഞ്ഞു . ഇതിന് മുൻപ് ഒട്ടേറെ കഥകൾ കേട്ടിരുന്നു . എന്നാൽ കുഞ്ഞാലിമരയ്ക്കാരുടെ കഥയിലാണ് താൽപര്യം തോന്നിയതെന്നും പ്രിയദർശൻ പറഞ്ഞതായി ടൈംസ് ഓഫ് ഇന്ത്യ റിപ്പോർട്ട് ചെയ്തിരുന്നു .


100 കോടി , 200 കോടി ക്ലബ്ബുകളൊന്നും ഇന്ത്യൻ സിനിമയെ സംബന്ധിച്ച് ഇന്നൊരു വാർത്തയല്ല . ബാഹുബലി 2ഉും ദംഗലുമൊക്കെ ആയിരം കോടിയും രണ്ടായിരം കോടിയുമൊക്കെ നേടിയതോടെയാണ് 100 കോടി ക്ലബ്ബ് അപ്രസക്തമായത് . എന്നാൽ റിലീസ് ദിനത്തിൽ ഒരു ചിത്രം നേടുന്ന കളക്ഷൻ ഇപ്പോഴും ഇൻറസ്ട്രിയിലും പ്രേക്ഷകരിലും കൌതുകമുണർത്തുന്ന കണക്കായി ശേഷിക്കുന്നു . ആദ്യദിന കളക്ഷനിൽ ഇന്ത്യൻ സിനിമകൾക്ക് ഭീഷണി സൃഷ്ടിച്ച് ഹോളിവുഡ് സിനിമകൾ പോലും രംഗത്തെത്തിത്തുടങ്ങി . ബോളിവുഡിൻറെ സ്ക്രീനിൽ ഈ വർഷം ഇതുവരെ ഏറ്റവും മികച്ച ആദ്യദിന കളക്ഷൻ നേടിയ അഞ്ച് സിനിമകളുടെ ലിസ്റ്റാണിത് . പ്രമുഖ ട്രേഡ് അനലിസ്റ്റ് തരൺ ആദർശിൻറെ കണക്ക് പ്രകാരമുള്ളത് . 1 . ബാഗി 2 - 25.10 കോടി ടൈഗർ ഷ്രോഫും ദിഷ പതാനിയും പ്രധാന കഥാപാത്രങ്ങളെ അവതരിപ്പിച്ച ആക്ഷൻ ത്രില്ലർ ചിത്രം . സംവിധാനം അഹമ്മദ് ഖാൻ . ടൈഗറിൻറെ ആക്ഷൻ സീക്വൻസുകളായിരുന്നു ചിത്രത്തിൻറെ ഹൈലൈറ്റ് . 2 . പത്മാവത് - 19 കോടി 3 . വീരെ ദി വെഡ്ഡിംഗ് - 10.70 കോടി ഈ വർഷത്തെ സർപ്രൈസ് ഹിറ്റുകളിലൊന്ന് . ബോളിവുഡ് സിനിമകളുടെ വിദേശ മാർക്കറ്റുകളിലൊക്കെ ഇപ്പോഴും മികച്ച പ്രതികരണം . ഇന്ത്യയിലെ ആദ്യദിന കളക്ഷൻ 10.70 കോടി . കരീന കപൂർ , സോനം കപൂർ , സ്വര ഭാസ്കർ എന്നിവരൊക്കെ പ്രധാന കഥാപാത്രങ്ങളെ അവതരിപ്പിച്ച ചിത്രം സംവിധാനം ചെയ്തത് ശശാങ്ക ഘോഷ് . 4 . പാഡ്മാൻ - 10.26 കോടി അരുണാചലം മുരുകാനന്ദത്തിൻറെ ജീവചരിത്രചിത്രം . അക്ഷയ് കുമാർ നായകനായ ചിത്രം സംവിധാനം ചെയ്തത് ആർ . ബൽകി . 5 . റെയ്ഡ് - 10.04 കോടി എൺപതുകളിൽ ഇൻകം ടാക്സ് നടത്തിയ ഒരു യഥാർഥ റെയ്ഡിൽ നിന്ന് പ്രചോദനം ഉൾക്കൊണ്ട ചിത്രം . രാജ്കുമാർ ഗുപ്ത സംവിധാനം ചെയ്ത ചിത്രത്തിൽ അമയ് പട്നായിക് എന്ന നായക കഥാപാത്രമായാണ് അജയ് ദേവ്ഗൺ എത്തുന്നത് .


ഇന്ത്യൻ ക്രിക്കറ്റ് ടീമിൻറെ പുതിയ കോച്ചിനെ കണ്ടെത്താൻ പരിശീലകരുമായി അഭിമുഖം നടത്തിയ സച്ചിൻ , ഗാംഗുലി , ലക്ഷ്മൺ എന്നിവരടങ്ങിയ സമിതി ഇന്ന് ബിസിസിഐക്ക് റിപ്പോർട്ട് നൽകും . വെള്ളിയാഴ്ചയായിരിക്കും ഔദ്യോഗിക പ്രഖ്യാപനം . ബിസിസിഐ നൽകിയ 21അംഗ പട്ടികയിലെ ഏഴ് പേരുമായാണ് സച്ചിൻ ടെൻഡുൽക്കർ , സൌരവ് ഗാംഗുലി , വിവിഎസ് ലക്ഷ്മൺ എന്നിവരടങ്ങിയ സമിതി അഭിമുഖം നടത്തിയത് . കൊൽക്കത്തയിൽ നടന്ന അഭിമുഖത്തിൽ സച്ചിൻ വീഡിയോ കോൺഫറൻസിലൂടെയാണ് പങ്കെടുത്തത് . മുൻ ക്യാപ്റ്റൻ അനിൽ കുംബ്ലെ സമിതിക്ക് മുന്നിൽ നേരിട്ട് ഹാജരായി . രവി ശാസ്ത്രി സ്കൈപ്പിലൂടെയാണ് അഭിമുഖത്തിൽ പങ്കെടുത്തത് . സ്റ്റവുർട്ട് ലോ , ടോം മൂഡി എന്നിവർ വീഡിയോ കോൺഫറൻസിലൂടെയും . ഇംഗ്ലീഷ് കോച്ച് ആൻഡി മോൾസ് , പ്രവീൺ ആംറെ , ലാൽ ചന്ദ് രജ്പുത് എന്നിവരും സമിതിയുമായി കൂടിക്കാഴ്ച നടത്തി . ഇതേസമയം , മുഖ്യ സെലക്ടർ സന്ദീപ് പാട്ടീലിനെ സമിതി അഭിമുഖത്തിന് പോലും വിളിച്ചില്ല . മൂന്നംഗ സമിതി ഇന്ന് ബിസിസിഐക്ക് റിപ്പോർട്ട് നൽകും . വെള്ളിയാഴ്ച ധർമ്മശാലയിൽ ചേരുന്ന ബിസിസിഐ പ്രവർത്തക സമിതി യോഗത്തിൽ പുതിയ കോച്ചിനെ പ്രഖ്യാപിക്കും .


കഴിഞ്ഞ വർഷം ഡിസംബർ 11നാണ് അനുഷ്ക ശർമയും ഇന്ത്യൻ ക്രിക്കറ്റ് ടീം ക്യാപ്റ്റൻ വിരാട് കോലിയും വിവാഹിതനാകുന്നത് . അതിനും എത്രയോ മുമ്പു തന്നെ ഇരുവരെയും തേടി ഗോസിപ്പുകളും വാർത്തകളും എത്തിയിരുന്നു . ഇരുവരുടെയും പ്രണയവും ക്രിക്കറ്റ് ഗ്രൌണ്ടിലെ അനുഷ്കയുടെ സാന്നിധ്യവുമടക്കം നിരന്തരം വാർത്തകളിൽ നിറഞ്ഞുകൊണ്ടിരുന്നു . ഇതിനൊക്കെ പിന്നാലെയാണ് പുതിയ ഒരു വാർത്തയിൻമേലുള്ള സംശയം കൂടി ആരാധകർ സോഷ്യൽ മീഡിയയിൽ പങ്കുവയ്ക്കുന്നത് . അനുഷ്ക ശർമ വൈകാതെ ഒരു അമ്മയാകുമെന്നാണ് വാർത്ത . വലിയ പ്രചാരണമാണ് ഈ വാർത്തയ്ക്ക് സോഷ്യൽ മീഡിയയിലും ബോളീവുഡ് പാപ്പരാസികൾക്കിടയിലും ലഭിച്ചത് . ഈ ചോദ്യങ്ങൾക്കെല്ലാം , ഓസ്ട്രേലിയയിൽ ഒന്നാം വിവാഹ വാർഷികം ആഘോഷിച്ച് തിരിച്ചെത്തിയ അനുഷ്ക മറുപടി പറയുകയാണ് . ഒരു സ്വകാര്യ പത്രത്തിന് നൽകിയ അഭിമുഖത്തിലാണ് അനുഷ്കയുടെ മറുപടി . ഞാൻ നേരത്തെ വിവാഹം ചെയ്തു എന്നത് കുട്ടിയുണ്ടാകാൻ ഒരു കാരണമാണോ എന്നായിരുന്നു അനുഷ്കയുടെ ഇത് സംബന്ധിച്ച മറുചോദ്യം . ഒരാൾ ഗർഭിണിയാണെങ്കിൽ അത് എങ്ങനെയാണ് മറച്ചുവയ്ക്കാൻ സാധിക്കുക , നിങ്ങൾക്കൊരു വിവാഹം മറച്ചുവയ്ക്കാൻ സാധിക്കുമായിരിക്കാം പക്ഷെ പൊതുവേദിയിൽ നിരന്തരം എത്തുന്ന ഒരാൾക്ക് ഗർഭാവസ്ഥ മറച്ചുവയ്ക്കാൻ സാധിക്കില്ല . വിവാഹം കഴിഞ്ഞ് കുറച്ചു ദിവസം പിന്നിടുമ്പോൾ തന്നെ സ്ത്രീ ഗർഭിണിയായെന്ന് ചിലർ ഊഹിക്കുകയാണ് . ആ വാർത്ത പ്രചരിച്ച് മൂന്ന് നാല് മാസം കഴിയുമ്പോൽ അത് ഇല്ലെന്ന് തെളിയും . അതോടെ അടുത്ത് വിവാഹം കഴിഞ്ഞ മറ്റൊരാളെ കുറിച്ചാകും സംസാരം . അങ്ങനെ അത് വാർത്തയാകം . എന്നെ സംബന്ധിച്ച് നടക്കുന്ന പ്രചാരണങ്ങളിൽ വാസ്തവമില്ല . അതിനെ കുറിച്ച് നിലവിൽ ഞങ്ങൾ പ്ലാൻ ചെയ്തിട്ടില്ലെന്നും അനുഷ്ക പറഞ്ഞു . 2012 ൽ പുറത്തിറങ്ങിയ ജബ് തക് ഹയ് ജാൻ എന്ന ചിത്രത്തിന് ശേഷം കത്രീന കൈഫ് , ഷാരൂഖ് ഖാൻ എന്നിവരും ഒന്നിക്കുന്ന പുതിയ ചിത്രമാണ് . ചിത്രത്തിൻറെ പ്രചരണത്തിലാണ് അനുഷ്കയിപ്പോൾ . ഡിസംബർ 21ന് ചിത്രം തിയേറ്ററുകളിലെത്തും .


ഉയരം കൂടുതലുള്ള വ്യക്തികൾക്കാണ് കൂടുതൽ കാൻസർ സാധ്യതയെന്ന് പഠനം . നീളകൂടുതൽ പുകവലി പോലെ കാൻസറിനുള്ള ഒരു കാരണമാണെന്നാണ് പുതിയ പഠനം നൽകുന്ന സൂചന . എന്താണ് ഈ പഠനത്തിൻറെ ശാസ്ത്രീയത എന്ന് ചോദിച്ചാൽ നീളം കൂടിയ വ്യക്തികൾക്ക് കാൻസറിന് ഹേതുവാകാൻ സാധ്യതയുള്ള കൂടുതൽ കോശങ്ങളുണ്ടാകും എന്നാണ് പറയുന്നത് . ഉയരം അത്ര അനുകൂല ഘടകമായല്ല പഠനങ്ങളിൽ വിലയിരുത്തപ്പെടുന്നത് . ഉയരം കൂടുതൽ ഉള്ളവരിൽ ക്യാൻസർ സാധ്യത കൂടുതലാണെന്നാണ് പുതിയ പഠനത്തിലെ കണ്ടെത്തൽ . ഓരോ പത്ത് സെന്റീമീറ്റർ ഉയരം കൂടുമ്പോഴും ക്യാൻസർ സാധ്യത 13ശതമാനം കൂടുമെന്നാണ് പഠനത്തിലെ കണ്ടെത്തൽ . ശരാശരി ഉയരമുള്ള സ്ത്രീകളിൽ 500പേരിൽ 50 പേർക്ക് ക്യാൻസർ പിടിപെടുകയാണെങ്കിൽ ഉയരം കൂടുതൽ ഉള്ളവരിൽ 500ൽ 60പേർ ക്യാൻസർ ബാധിതരാകുമെന്നാണ് പഠനത്തിലെ കണ്ടെത്തൽ . ഉയരം കൂടുന്തോറും ക്യാൻസർ ബാധിതരുടെ എണ്ണവും വർദ്ധിക്കുമെന്ന് പഠനത്തിൽ പറയുന്നു . 23തരത്തിലുള്ള ക്യാൻസറുകൾ വിലയിരുത്തിയതിൽ 18തരം ക്യാൻസറുകൾക്കും ഉയരം അപകട ഘടകമായി കണ്ടെത്തി . ഒരു ദശലക്ഷത്തോളം ആളുകളിൽ നടത്തിയ പഠനമാണ് ഈ കണ്ടെത്തലിലേക്ക് എത്തിയത് . റോയൽ സൊസൈറ്റി പുറത്തുവിട്ട പഠന റിപ്പോർട്ടിൽ ഇത് വിശദീകരിക്കുന്നുണ്ട് . പുരുഷൻമാരുടെ ശരാശരി ഉയരം അഞ്ച് അടി എഴ് ഇഞ്ചും സ്ത്രീകളുടേത് അഞ്ച് അടി മൂന്ന് ഇഞ്ചും എന്ന് കണക്കാക്കിയാണ് . പഠനം നടത്തിയത് .


ഫേസ്ബുക്ക് ഏറ്റെടുത്തതിനു ശേഷമുള്ള ഏറ്റവും വലിയ മാറ്റത്തിനൊരുങ്ങി വാട്സ്ആപ്പ് . ബിസിനസ് ആപ്പുമായി വാട്സ്ആപ്പ് എത്തുന്നു . ബിസിനസ് സംരംഭകരെ ലക്ഷ്യം വെച്ചാണ് പുതിയ ആപ്ലിക്കേഷൻ . ദീപാവലി മേളം , വൺ പ്ലസ് 5നും ഐഫോൺ 6നും റെഡ്മി 4നും എക്സചേഞ്ച് ഓഫർ , ആമസോണിൽ ഉഗ്രൻ ഡീലുകൾ എല്ലാ 12 അക്ക നമ്പറും ആധാർ അല്ല , നിങ്ങളുടെ ആധാർ നമ്പർ അസാധുവാണോ . . ? എങ്ങനെ അറിയാം ? വാട്സ്ആപ്പിനെ ഏറ്റെടുത്തതിനു ശേഷം ഫേസ്ബുക്കിന് ഇതിൽ നിന്നും കാര്യമായ വരുമാനമൊന്നും ലഭിച്ചിട്ടില്ല . വാട്സ്ആപ്പ് ബിസിനസ് ആപ്പ് ഇതിന് പരിഹാരമാകുമെന്നാണ് കരുതപ്പെടുന്നത് . ആപ്പിന്റെ ബീറ്റ വേർഷന്റെ പരീക്ഷണം നടന്നുവരികയാണ് . വാട്സ്ആപ്പ് ബീറ്റയിൽ രജിസ്റ്റർ ചെയ്യുകയും വാട്സ്ആപ്പ് ബിസിനസ് ആപ്പിന്റെ ഭാഗമാകുകയും ചെയ്യാം . ഫേസ്ബുക്കിലേതു പോലെ തന്നെ പ്രൊഫൈൽ ചിത്രവും വിലാസവും വെബ്സൈറ്റ് വിവരങ്ങളുമെല്ലാം വാട്സ്ആപ്പിന്റെ ബിസിനസ് വേർഷനിൽ ഉൾക്കൊള്ളിക്കാനാകും . പഴയ മെസേജുകൾ പുതിയ ആപ്പിലേക്ക് മാറ്റാനും സാധിക്കും .


വാട്ട്സ്ആപ്പിൻറെ സ്വകാര്യതാ നയം അംഗീകരിക്കാത്തവർക്ക് ഈ മാസം 25 മുതൽ വാട്ട്സ്ആപ്പ് സേവനം ലഭ്യമാകില്ല . സ്വകാര്യതാ നയം ഉപഭോക്താക്കളുടെ സ്വകാര്യത ലംഘിക്കുന്നില്ലെന്ന് ദില്ലി ഹൈക്കോടതി നിരീക്ഷിച്ചു . ഉപഭോക്താക്കളെ വാട്സ് ആപ് നിർബന്ധിക്കുന്നില്ല . പുതിയ നയവുമായി മുന്നോട്ട് പോവാൻ വാട്സ് ആപ്പിന് ഒരു തടസവുമില്ലെന്നും കോടതി നിരീക്ഷിച്ചു . വാട്ട്സ്ആപ്പിൽ അക്കൌണ്ട് ഡിലീറ്റ് ചെയ്യുന്നതോടെ ഉപഭോക്താവിൻറെ വിവരങ്ങൾ സെർവറിൽനിന്ന് നഷ്ടപ്പെടും . പുതിയ നയം അംഗീകരിക്കാതെ പുറത്ത് പോവുന്നവർക്ക് അക്കൌണ്ട് പുനസ്ഥാപിക്കാൻ കഴിയില്ലെന്ന് വാട്സ് ആപിന് വേണ്ടി ഹാജരായ അഭിഭാഷകൻ സിദ്ദാർഥ് ലുത്ര ഹൈക്കോടതിയെ അറിയിച്ചു . സെപ്തംബർ 25 മുതലാണ് വാട്ട്സ്ആപ്പിൻറെ പുതിയ സ്വകാര്യതാ നയം നിലവിൽ വരുന്നത് . ഇതോടെ നയം അംഗീകരിക്കാത്തവർക്ക് സേവനം ലഭ്യമാകില്ല . വാട്ട്സ്ആപ്പിൻറെ പുതിയ നയം നയം ഒരിക്കൽ തള്ളിയവർക്ക് പിന്നെ അംഗീകരിക്കാനുമാവില്ല . വാട്ട്സ്ആപ്പ് വിവരങ്ങൾ ഫേസ്ബുക്കിന് കൂടി പങ്കിടാൻ അനുവദിച്ചവർക്ക് മാത്രമേ തുടർന്ന് വാട്സ് ആപ്പ് സേവനം ലഭിക്കൂ .


ദിലീപ് ഇപ്പോൾ ' അമ്മ ' യുടെ അംഗമല്ല എന്ന വാർത്തയെ തങ്ങൾ സ്വാഗതം ചെയ്യുന്നെന്നും എന്നാൽ നിലപാടുകൾ എടുക്കാൻ എക്സിക്യൂട്ടീവ് കമ്മിറ്റി മുൻപ് കാട്ടിയ വിമുഖതയിൽ നിരാശയുണ്ടെന്നും ഡബ്ല്യുസിസി . ' സമാനമായ സംഭവങ്ങൾ ഉണ്ടായാൽ ഭാവിയിൽ ഒരു ഉദാഹരണം ആയി എടുത്ത് കാണിക്കാവുന്ന പ്രവർത്തനവും തീരുമാനങ്ങളും A . M . M . A എക്സിക്യൂട്ടീവ് കമ്മിറ്റിയുടെ ഭാഗത്തുനിന്നും ഉണ്ടാകേണ്ടതായിരുന്നു . അക്രമത്തെ അതിജീവിച്ച ഞങ്ങളുടെ സഹപ്രവർത്തകയെയും , അവൾക്കൊപ്പം മറ്റു മൂന്നു പേരെയും രാജി വെക്കാൻ നിർബന്ധിതരാക്കിയത് എക്സിക്യൂട്ടീവ് കമ്മിറ്റിയുടെ പക്ഷപാതപരമായ നിലപാടാണെന്ന വസ്തുത , അവർ അവഗണിക്കുകയാണ് ' , ഡബ്ല്യുസിസി വാർത്താക്കുറിപ്പിൽ ആരോപിച്ചു . ഡബ്ല്യുസിസിയോട് അനുഭാവം പ്രകടിപ്പിക്കുന്നവർക്ക് സംവദിക്കാൻ wcc . home . blog എന്ന അഡ്രസ്സിൽ ഒരു ബ്ലോഗും സംഘടന ആരംഭിച്ചിട്ടുണ്ട് . ഡബ്ല്യുസിസിയുടെ കുറിപ്പിൻറെ പൂർണരൂപം കുറ്റാരോപിതൻ ആയ ശ്രീ ദിലീപ് ഇപ്പോൾ A . M . M . Aയുടെ അംഗം അല്ല എന്ന വാർത്ത ഞങ്ങൾ സ്വാഗതം ചെയ്യുന്നു . എന്നിരുന്നാലും തങ്ങളുടെ ബൈലോ അനുസരിച്ചുള്ള തീരുമാനങ്ങൾ എടുക്കാൻ എക്സിക്യൂട്ടീവ് കമ്മിറ്റി കാണിച്ച വിമുഖതയിൽ ( മുൻപ് ശ്രീ ദിലീപിന്റെ സസ്പെൻഷൻ പിൻവലിച്ച നിലപാടിലും ) അതിയായ നിരാശ രേഖപ്പെടുത്തുന്നു . സമാനമായ സംഭവങ്ങൾ ഉണ്ടായാൽ ഭാവിയിൽ ഒരു ഉദാഹരണം ആയി എടുത്ത് കാണിക്കാവുന്ന പ്രവർത്തനവും തീരുമാനങ്ങളും A . M . M . Aയുടെ എക്സിക്യൂട്ടീവ് കമ്മിറ്റിയുടെ ഭാഗത്തുനിന്നും ഉണ്ടാകേണ്ടതായിരുന്നു . അക്രമത്തെ അതിജീവിച്ച ഞങ്ങളുടെ സഹപ്രവർത്തകയെയും , അവൾക്കൊപ്പം മറ്റു മൂന്നു പേരെയും രാജി വെക്കാൻ നിർബന്ധിതരാക്കിയത് എക്സിക്യൂട്ടീവ് കമ്മിറ്റിയുടെ പക്ഷപാതപരമായ നിലപാടാണെന്ന വസ്തുത , അവർ അവഗണിക്കുകയാണ് . നമ്മുടെ രാജ്യം മി ടൂ പോലെയുള്ള തുറന്നു പറച്ചിലുകളെ ശക്തമായി പിന്തുണക്കുന്ന ഈ സമയത്തു , പരസ്പരവിരുദ്ധമായ പ്രസ്താവനകളും , ഉൾപ്പോരുകളും , സ്ത്രീകളെ വെറും അലങ്കാരവസ്തുവായി കാണുന്ന മനോഭാവവും A . M . M . Aയുടെ ഭാഗത്തു നിന്നും ഉണ്ടാകുന്നത് ദൌർഭാഗ്യകരമാണ് . മലയാള സിനിമ ലോകത്തു നടക്കുന്ന പലവിധം ലൈംഗിക അതിക്രമങ്ങളെ കണ്ടില്ലെന്നു നടിക്കാനും , അത്തരത്തിലുള്ള ചൂഷണങ്ങളെ നിസ്സാരവൽക്കരിക്കാനും ഉള്ള എല്ലാ ശ്രമങ്ങളോടുമുള്ള ഞങ്ങളുടെ ശക്തമായ പ്രതിഷേധം അറിയിച്ചുകൊള്ളുന്നു . A . M . M . Aയുടെ തന്നെ അംഗം ആയ ശ്രീ ദേവികയുടെ പ്രസ്താവനയിൽ നിന്നും , സംഘടനക്കുള്ളിൽ അതിക്രമങ്ങളെ തുറന്നു പറയുന്നവരോടുള്ള മനോഭാവം വളരെ വ്യക്തമാണ് . സംഘടനയുടെ അവകാശവാദങ്ങളിൽ നിന്നും ഒരുപാട് വൈരുധ്യം അവരുടെ നിലപാടുകൾക്ക് ഉണ്ടെന്നുള്ള സത്യം തികച്ചും ആശങ്കാജനമാകമാണ് . ഇത് ഒരു സംഘടനയുടെ മാത്രം പ്രശ്നം അല്ല എന്നും മുഴുവൻ സിനിമ മേഖലയെ തന്നെ ബാധിക്കുന്ന ഒന്നാണെന്നും അടിവരയിട്ടു ഞങ്ങൾ പറയുന്നു . ഈ മേഖലയിൽ പ്രവർത്തിക്കുന്ന ഓരോ വ്യക്തിയും യൂണിയനുകളുമായും മാറ്റു സംഘടനകളുമായും അവരവരുടെ ബന്ധപ്പെട്ടു , തങ്ങളുടെ അവകാശങ്ങളെയും ഉത്തരവാദിത്വങ്ങളെയും കുറിച് ബോധവാന്മാരാവേണ്ടതുണ്ട് . എല്ലാ സംഘടനകളും തങ്ങളുടെ അംഗങ്ങളുടെ സുരക്ഷക്കും , ക്ഷേമത്തിനും , സമത്വത്തിനും വേണ്ടി ആണ് പ്രവർത്തിക്കേണ്ടത് . എക്കാലവും കളക്ടീവുകളുടെയും , പലതരം യൂണിയനുകളുടെയും രൂപീകരണം തന്നെ എല്ലാ അംഗങ്ങൾക്കും തങ്ങളുടെ അഭിപ്രായങ്ങളും , പരാതികളും പറയാനുള്ള ഒരു ഇടം ആണ് ലക്ഷ്യം ആക്കിയിരുന്നത് . എങ്കിൽ മാത്രമേ , ചില വ്യക്തികളിലേക്ക് ഒതുങ്ങാതെ , എല്ലാ അംഗങ്ങളുടെയും ക്ഷേമത്തിന് വേണ്ടി പ്രവർത്തിക്കാൻ സംഘടനകൾക്കാവു . WCC എന്ന ഞങ്ങളുടെ കൂട്ടായ്മ , സിനിമ എന്ന മാധ്യമം നമ്മുടെ സമൂഹത്തിൽ ചെലുത്തുന്ന ശക്തമായ സ്വാധീനത്തെക്കുറിച് കൃത്യമായ അവബോധം കാത്തുസൂക്ഷിക്കുന്നുണ്ട് . ഉത്തരവാദിത്വമുള്ള കലാകാരന്മാർ എന്ന നിലയിൽ നമ്മുടെ സിനിമ മേഖലയുടെ ക്ഷേമത്തിനും , ഉന്നമനത്തിനും , നിലവിലുള്ള പ്രവർത്തന സാഹചര്യങ്ങൾ മെച്ചപ്പെടുത്തുന്നതിനും വേണ്ടി WCC പ്രവർത്തിച്ചുകൊണ്ടിരിക്കും . തങ്ങൾ നേരിട്ട അതിക്രമങ്ങളെക്കുറിച് തുറന്നു പറയാനുള്ള ധൈര്യം കാണിച്ച ദിവ്യ ഗോപിനാഥ് , ശ്രീ ദേവിക , അർച്ചന പദ്മിനി , ശ്രുതി ഹരിഹരൻ എന്നിവരെ ഞങ്ങൾ പിന്തുണക്കുകയും , അവർക്കൊപ്പം ഈ ചെറുത്തുനില്പിൽ കൂടെ ഉണ്ടാകുമെന്നു അറിയിക്കുകയും ചെയ്യുന്നു . ഞങ്ങൾ മുന്നോട്ടുവെച്ച അപേക്ഷകളോടും നിർദേശങ്ങളോടും അനുകൂലമായി പ്രതികരിച്ചു , സജീവമായി പ്രവർത്തിക്കാൻ ഉറപ്പു നൽകിയ കേരള സർക്കാരിനോടുള്ള അഗാധമായ നന്ദി അറിയിച്ചുകൊള്ളുന്നു . ഞങ്ങളുടെ പ്രവർത്തനങ്ങളെയും നിലപാടുകളെയും പിന്തുണക്കുന്ന എല്ലാവരോടും ഉള്ള നന്ദി രേഖപെടുത്തുന്നതിനോടൊപ്പം , wcc . home . blog എന്ന ഞങ്ങളുടെ ബ്ലോഗ് നിങ്ങൾക്ക് വേണ്ടി ഞങ്ങൾ സമർപ്പിക്കുന്നു . WCC യോട് ചേർന്ന് നിൽക്കാൻ ആഗ്രഹിക്കുന്ന എല്ലാവർക്കും അവരുടെ അഭിപ്രായങ്ങളും നിലപാടുകളും തുറന്നു പറയാൻ ഉള്ള ഒരു ഇടമാണ് ഇത് വഴി ഞങ്ങൾ ലക്ഷ്യമിടുന്നത് .


ബോളിവുഡിലെ മീ ടു മൂവ്മെന്റിന് പിന്തുണയുമായി നടൻ സെയ്ഫ് അലി ഖാൻ . 25 വർഷം മുമ്പ് ഉണ്ടായ മോശം അനുഭവം പറഞ്ഞാണ് സെയ്ഫ് അലി ഖാൻ പിന്തുണയുമായി എത്തിയത് . കരിയറിന്റെ തുടക്കത്തിൽ ഉപദ്രവം നേരിടേണ്ടി വന്നിട്ടുണ്ട് . ലൈംഗികമായി അല്ല . പക്ഷേ 25 വർഷം കഴിയുമ്പോഴും അതിനെക്കുറിച്ച് ഓർക്കുമ്പോൾ ദേഷ്യമാണ് വരുന്നത് - സെയ്ഫ് അലി ഖാൻ പറയുന്നു . മിക്ക ആൾക്കാർക്കും മറ്റുള്ളവരെ മനസ്സിലാകില്ല . മറ്റുള്ളവരുടെ വേദന മനസ്സിലാക്കുന്നത് ബുദ്ധിമുട്ടുള്ള കാര്യമാണ് . ഞാൻ ഇപ്പോൾ എന്റെ കാര്യമല്ല സംസാരിക്കുന്നത് . പക്ഷേ എനിക്ക് നേരിടേണ്ടി വന്ന ഉപദ്രവം ഓർക്കുമ്പോൾ ഇപ്പോഴും ദേഷ്യമുണ്ട് . ഇപ്പോൾ നമ്മൾക്ക് സ്ത്രീകളുടെ കാര്യം നോക്കാം . ഇപ്പോൾ സംഭവിക്കുന്ന കാര്യം നല്ലതാണ് . കുറ്റം ചെയ്തവർ ശിക്ഷിക്കപ്പെടണം . നിങ്ങൾ ആരെയെങ്കിലും ജോലിയിൽ നിന്ന് നീക്കം ചെയ്തിട്ടുണ്ടെങ്കിൽ അത് വലിയ പ്രശ്നമാണ് . സ്ത്രീകളെ ലൈംഗികമായി ഉപദ്രവിച്ചിട്ടുള്ളവർ അതിന് ശിക്ഷ അനുഭവിക്കണം . ലൈംഗിക കുറ്റവാളികൾക്കൊപ്പം ജോലി ചെയ്യാനില്ല . എല്ലാവർക്കും ഒരേ സമീപനം ആയിരിക്കണം - . ലൈംഗികമായി മോശം പെരുമാറുന്നത് വെറുപ്പുണ്ടാക്കുന്നതാണ് - സെയ്ഫ് അലി ഖാൻ പറയുന്നു .


രൂപ ചരിത്രത്തിലെ ഏറ്റവും വലിയ പ്രതിസന്ധി നേരിട്ടുകൊണ്ടിരിക്കുകയാണിപ്പോൾ . ഡോളറിനെതിരായി രൂപയുടെ മൂല്യം 69.10 എന്ന എക്കാലത്തെയും കുറഞ്ഞ നിരക്കിലെത്തിയതാണ് കാരണം . ഇതെത്തുടർന്ന് രാജ്യത്ത് സാമ്പത്തിക രക്ഷാപ്രവർത്തനത്തെപ്പറ്റിയുളള ചർച്ചകൾ ഇപ്പോൾ സജീവമാണ് . ആർബിഐ എന്ത് നടപടിയാണ് പ്രസ്തുത വിഷയത്തിൽ സ്വീകരിക്കുകയെന്നതാണ് രാജ്യം ഉറ്റുനോക്കുന്നത് . ക്രൂഡ് ഓയിലിൻറെ വിലക്കയറ്റവും , ചൈന - യുഎസ് വ്യാപാര യുദ്ധവുമാണ് പ്രധാന കാരണങ്ങൾ . രൂപയുടെ ഡോളറിനെതിരെയുളള മൂല്യത്തകർച്ച 72 ലേക്ക് വരെ ഒരുപക്ഷേ ഉയർന്നേക്കുമെന്നാണ് ഓഹരി വിപണി നിരീക്ഷകരുടെ നിഗമനം . " ഇനി വാങ്ങരുത് " ഇന്ത്യയോട് യുഎസ് രൂപയെ ശക്തിപ്പെടുത്തുന്നതിന് പകരം കുറച്ചുകൂടി ദുർബലപ്പെടുന്ന നടപടിക്ക് കേന്ദ്ര സർക്കാർ തയ്യാറെടുക്കുന്നതായാണ് ദേശീയ മാധ്യമങ്ങൾ നൽകുന്ന സൂചന . യുഎസ്സിൻറെ സമ്മർദത്തെത്തുടർന്ന് ഇന്ത്യ ഇറാനുമായി തുടർന്ന് വന്നിരുന്ന ദശാബ്ദങ്ങൾ നിണ്ട എണ്ണവ്യാപാരത്തിൽ നിന്ന് പിന്നോക്കം പോകാൻ തീരുമാനിച്ചതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു . ലോകത്തെ മൂന്നാമത്തെ ഏറ്റവും വലിയ ക്രൂഡ് ഉൽപ്പാദക രാജ്യമാണ് ഇറാൻ . ഇറാനിലെ ടെഹ്റാൻ ആണവ പദ്ധതിയിൽ നിന്ന് ഏകപക്ഷീയമായി പിൻമാറാൻ യുഎസ് തീരുമാനിച്ചതിന് പിന്നാലെ ഉപരോധ സമാനമായ നടപടികളുമായി യുഎസ് മുന്നോട്ട് പോവുകയായിരുന്നു . അതിനെ തുടർന്ന് ഇന്ത്യ അടക്കമുളള രാജ്യങ്ങളോട് ഇറാനുമായുളള എണ്ണവ്യാപാരം " പൂജ്യം ശതമാനം " ത്തിലേക്ക് താഴ്ത്താൻ യുഎസ് നിർദ്ദേശിച്ചിരുന്നു . നിർദ്ദേശത്തെത്തുടർന്ന് യുഎസിന് അനുകൂലമായ തീരുമാനം എടുക്കാൻ ഇന്ത്യ തീരുമാനിച്ചതായാണ് ദില്ലിയിൽ നിന്നുളള വാർത്തകൾ നൽകുന്ന സൂചന . യുഎസ് സാമ്പദ്ഘടനയ്ക്ക് അനുകൂലമാകുന്ന തരത്തിലുളള ഇന്ത്യൻ സർക്കാരിൻറെ നയവ്യതിയാനമായി ഇതിനെ കണക്കാക്കാം . ടു പ്ലസ് ടുവിൽ സമ്മർദ്ദം സൃഷ്ടിച്ച് ട്രംപ് 2017 ൽ പ്രധാനമന്ത്രി നരേന്ദ്ര മോദിയുടെ അമേരിക്കൻ സന്ദർശന വേളയിലാണ് ഇരുരാജ്യങ്ങൾക്കുമിടയിലെ ഉഭയകക്ഷി ചർച്ചകളുടെ പ്രാധാന്യം വർദ്ധിപ്പിക്കാനായി ടു പ്ലസ് ടു എന്ന പേരിൽ പുതിയ സംവിധാനം ആവിഷ്കരിച്ചത് . ഇരു രാജ്യങ്ങളുടെയും രണ്ട് വീതം ഉന്നത നേതാക്കൾ തമ്മിൽ നടത്തുന്ന ഉഭയകക്ഷി ചർച്ചകളാണിത് . ജൂലൈ ആറിന് വാഷിംങ്ടണിൽ നടത്താനിരുന്ന ടു പ്ലസ് ടു ചർച്ചകൾ മാറ്റിവെക്കുകയാണെന്ന് കഴിഞ്ഞ ദിവസം യുഎസ് വിദേശകാര്യ സെക്രട്ടറി മൈക്ക് പോംപിയോ സുഷമ സ്വരാജിനെ ഫോണിൽ വിളിച്ച് അറിയിക്കുകയായിരുന്നു . ഒഴിവാക്കാനാവാത്ത കാരണങ്ങളാൽ ചർച്ച മാറ്റുന്നു എന്നാണ് ഫോൺ സംഭാഷണത്തിൽ പോംപിയോ ഇന്ത്യൻ വിദേശകാര്യ മന്ത്രിയോട് പറഞ്ഞത് . ഉഭയകക്ഷി വിഷയങ്ങളുമായി ബന്ധമില്ലാത്ത കാരണങ്ങളാലാണ് ചർച്ച മാറ്റിയതെന്നാണ് ദില്ലിയിലെ യുഎസ് സ്ഥാനപതി കാര്യാലയം പ്രതികരിച്ചത് . എന്നാൽ , ഇറാൻ എണ്ണ വ്യാപാരവുമായി ബന്ധപ്പെട്ട വിഷയം കത്തിനിൽക്കുമ്പോൾ യുഎസ്സിൻറെ ടു പ്ലസ് ടു ഉഭയകക്ഷി ചർച്ചകളിൽ നിന്നുളള അകാരണമായ പിൻമാറ്റം ഇന്ത്യയ്ക്കെതിരായുളള സമ്മർദ്ദ തന്ത്രമായാണ് സാമ്പത്തിക നിരീക്ഷകർ കണക്കാക്കുന്നത് . സാഹചര്യം അടിയന്തരമെന്ന് കേന്ദ്ര സർക്കാർ ഇന്ത്യൻ എണ്ണക്കമ്പനികൾക്ക് ഏത് അടിയന്തര സാഹചര്യവും നേരിടാൻ സർക്കാർ നിർദ്ദേശം നൽകി കഴിഞ്ഞു . എണ്ണക്കമ്പനികളുമായി വ്യാഴാഴ്ച്ച പെട്രോളിയം മന്ത്രാലയം നടത്തിയ കൂടിക്കാഴ്ച്ചയിൽ കമ്പനികളോട് ഇറാൻ എണ്ണയ്ക്ക് പകരം മറ്റ് മാർഗ്ഗങ്ങൾ കണ്ടെത്താൻ മന്ത്രാലയം നിർദ്ദേശം നൽകിക്കഴിഞ്ഞു . ഇറാനിൽ നിന്നുളള എണ്ണ ഇറക്കുമതി അടിയന്തര നടപടിയെന്ന നിലയിൽ വെട്ടിക്കുറയ്ക്കാനുളള പ്രാഥമിക നടപടിയായി ഇതിനെ കരുതാം . എണ്ണ ഉൽപ്പാദന രംഗത്തെ സൂപ്പർ പവറാണ് ഇറാൻ . ആഗോള എണ്ണ ഉൽപ്പാദനത്തിൻറെ 5.1 ശതമാനം കൈയാളുന്നത് ഇറാനാണ് . ദിവസവും 4.67 മില്യൺ ബാരൽ ക്രൂഡാണ് ഇറാൻ ഉൽപ്പാദിപ്പിക്കുന്നത് . ഇറാനിൽ നിന്ന് എണ്ണ വാങ്ങുന്ന രണ്ടാമത്തെ വലിയ രാജ്യം ഇന്ത്യയാണ് . ആദ്യ സ്ഥാനം ചൈനയ്ക്കും . അതിനാൽ തന്നെ ഇന്ത്യയുടെ പിൻമാറ്റം ഇറാൻ എണ്ണവിപണിക്ക് വലിയ പ്രതിസന്ധിയാവും . രൂപയ്ക്ക് ഭീഷണി രൂപയുടെ മൂല്യം ഇടിഞ്ഞു നിൽക്കുന്ന സാഹചര്യത്തിൽ ഇറാനുമായുളള എണ്ണവ്യാപാരത്തിൽ നിന്ന് ഇന്ത്യയുടെ പിൻമാറ്റം അപകടകരമാണ് . ഇന്ത്യയുമായുളള വ്യാപാരം വിപുലമാക്കാൻ എണ്ണ സൌജന്യമായി നൽകാമെന്നും പണമടയ്ക്കുന്നതിന് 60 ദിവസത്തെ സാവകാശം നൽകാമെന്നും ഇറാൻ അടുത്തിടെ ഇന്ത്യയ്ക്ക് വാഗ്ദാനം ചെയ്തിരുന്നു . ഇറാനിൽ നിന്ന് എണ്ണ വാങ്ങുമ്പോൾ ഇന്ത്യയുടെ പടിഞ്ഞാറൻ തീരത്തേക്ക് ക്രൂഡ് എത്തിക്കാനും എളുപ്പവുമാണ് . ഇറാനിൽ നിന്ന് ഇറക്കുമതി നിർത്തുമ്പോൾ പകരം മറ്റ് ഉൽപ്പാദക രാജ്യത്തെ കണ്ടുപിടിക്കുന്നതിൽ ബുദ്ധിമുട്ടില്ലെങ്കിലും എണ്ണ വാങ്ങാൻ മുടക്കുന്ന തുക ഇന്ത്യൻ കമ്പനികൾക്ക് കൂട്ടേണ്ടിവരും . ഇത് രൂപ കൂടുതൽ തളരാനും വിദേശ കറൻസികളോട് വ്യാപാരത്തിൽ ഏറ്റുമുട്ടാനുളള രൂപയുടെ കരുത്ത് കുറയ്ക്കാനും ഇടവരുത്തിയേക്കാം . ആഭ്യന്തര എണ്ണ വിപണിയിൽ വില വർദ്ധനയ്ക്കും ഇത് വഴി വച്ചേക്കാം . ഡോളറിനെതിരായുളള വിനിമയ നിരക്കിൽ 70 ന് അടുത്ത് എത്തിനിൽക്കുന്ന രൂപയ്ക്ക് ഇത് കനത്ത പ്രഹരമായേക്കും . എണ്ണയ്ക്ക് പകരം ഗോതമ്പ് 2012 ലും ഇറാനെതിരെ യുഎസ് - യൂറോപ്യൻ യൂണിയൻ ഉപരോധം പ്രഖ്യാപിച്ചിരുന്നു . എന്നാൽ ഐക്യരാഷ്ട്ര സഭ ഉപരോധം പ്രഖ്യാപിക്കും വരെ ഇറാനുമായി വ്യാപാരം തുടരുമെന്നായിരുന്നു ഇന്ത്യയുടെ അന്നത്തെ നിലപാട് . ഈ നിലപാടിൽ നിന്നാണ് ഇന്ത്യ ഇപ്പോൾ പിന്നോക്കം പോയിരിക്കുന്നത് . അന്ന് യൂക്കോ ബാങ്കും തുർക്കിയിലെ ഒരു ബാങ്കുമായുണ്ടാക്കിയ കരാറിലൂടെ ഇറാന് ഇന്ത്യ പണം നൽകിയിരുന്നു . എണ്ണയ്ക്ക് പകരം ഗോതമ്പ് നൽകുന്ന രീതിയിലൂടെയും ഇന്ത്യ ഇറാനുമായി വ്യാപാരം തുടർന്നു . എന്നാൽ ഇത്തവണ യുഎസ് ഏകപക്ഷീയമായാണ് ഉപരോധം പ്രഖ്യാപിച്ചത് . കഴിഞ്ഞ ദിവസം ഐക്യരാഷ്ട്ര സഭയിൽ ഇറാനെതിരെ ആഞ്ഞടിച്ച നിക്കി ഹാലെ എണ്ണ വ്യാപാരത്തിൽ ഇന്ത്യ ഉചിതമായ തീരുമാനം എടുക്കുമെന്ന് പ്രതീക്ഷിക്കുന്നതായും , നരേന്ദ്ര മോദിയുമായി ഇത് സംബന്ധിച്ച് നടത്തിയ ചർച്ച ക്രിയാത്മകമായിരുന്നതായും പറഞ്ഞിരുന്നു . കേന്ദ്ര സർക്കാർ ഇറാനുമായുളള എണ്ണവ്യാപാര വിഷയത്തിൽ എടുക്കുന്ന തീരുമാനം ഇന്ത്യൻ സമ്പദ്ഘടനയെ സംബന്ധിച്ച് ഏറെ നിർണ്ണായകമാണ് . ഇന്ത്യയുടെ ഭാവി വിദേശനയത്തിലും ഈ തീരുമാനം കാതലായ മറ്റം വരുത്തിയേക്കാം . ലോകത്തെ ഏറ്റവും വലിയ എണ്ണ ഉപഭോക്തൃ രാജ്യങ്ങളിലൊന്നായ ഇന്ത്യയ്ക്ക് എണ്ണവിലയിലുണ്ടാവുന്ന ചെറിയ ചലനങ്ങൾ പോലും നിർണ്ണായകമാണ് . കാരണം , നമ്മുടെ സമ്പദ്ഘടനയെ ക്രൂഡിനോളം സ്വാധീനിക്കുന്ന മറ്റൊന്നില്ല എന്നതിനാലാണത്


ഏകദിന പരമ്പര നേടിയെങ്കിലും അവസാന ഏകദിനത്തിലും ജയിക്കാനായാണ് കളത്തിലിറങ്ങുക എന്ന് ഇന്ത്യൻ നായകൻ വിരാട് കോലി . അഞ്ചാം മത്സരത്തിൽ ആധികാരിക ജയത്തോടെ പരമ്പര സ്വന്തമാക്കിയ ശേഷമായിരുന്നു കോലി ദക്ഷിണാഫ്രിക്കയ്ക്ക് ഈ മുന്നറിയിപ്പ് നൽകിയത് . ടെസ്റ്റ് പരമ്പരയിലെ തോൽവി ഏകദിന പരമ്പരയിലെ സമ്പൂർണ ആധിപത്യത്തോടെ ടീം ഇന്ത്യ മറന്നുകഴിഞ്ഞു . പരമ്പര സ്വന്തമായതിനാൽ അവസാന ഏകദിനത്തിൽ റിസർവ് താരങ്ങൾക്ക് അവസരം നൽകുമോ എന്ന് ഷോൺ പൊള്ളോക്ക് ചോദിച്ചപ്പോൾ അത് തള്ളിക്കളയാതിരുന്ന കോലി പക്ഷെ ജയം ആണ് വലിയ ലക്ഷ്യമെന്നും വ്യക്തമാക്കിയിരുന്നു . എങ്കിലും അവസാന ഏകദിനത്തിനുള്ള ടീമിൽ ഇതുവരെ അവസരം ലഭിക്കാത്ത ചിലരെങ്കിലും കളിക്കാൻ സാധ്യത ഏറെയാണ് . ടെസ്റ്റ് പരമ്പരയിൽ മിന്നുന്ന ഫോമിലായിരുന്ന ഭുവനേശ്വർ കുമാറിന് ഏകദിന പരമ്പരയിൽ കാര്യമായി തിളങ്ങാനായിരുന്നില്ല . ഈ സാഹചര്യത്തിൽ ട്വന്റി - 20 പരമ്പരക്ക് മുന്നോടിയായി ഭുവിക്ക് വിശ്രമം നൽകി പകരം മുഹമ്മദ് ഷാമിയെ ബൂമ്രയുടെ പങ്കാളിയായി അന്തിമ ഇലവനിൽ ഉൾപ്പെടുത്തിയേക്കും . ഭുവി തുടർന്നാൽ ബാറ്റുകൊണ്ട് കാര്യമായ സംഭാവനയൊന്നും നൽകാതിരുന്ന ഹർദ്ദിക് പാണ്ഡ്യയുടെ പകരക്കാരനായി ഷാമിയെ കളിപ്പിക്കുന്ന കാര്യവും പരിഗണിക്കുന്നുണ്ട് . ദക്ഷിണഫ്രിക്കയെ കറക്കിവീഴ്ത്തിയതിൽ പ്രധാന പങ്കുവഹിച്ച യുസ്വേന്ദ്ര ചാഹലിന് പകരം അക്ഷർ പട്ടേലിന് അവസരം നൽകാനുള്ള സാധ്യതയും നിലനിൽക്കുന്നു . ബാറ്റുകൊണ്ടും തിളങ്ങാനാവുമെന്നത് അക്ഷറിനെ അന്തിമ ഇലവനിൽ ഉൾക്കൊള്ളിക്കാനുള്ള സാധ്യത കൂട്ടുന്നു . എന്നാൽ റിസ്റ്റ് സ്പിന്നർമാർ ദക്ഷിണാഫ്രിക്ക വീഴ്ത്തിയതുപോലെ ഫിംഗർ സ്പിന്നറായ അക്ഷറിന് ദക്ഷിണാഫ്രിക്കയെ കുഴയ്ക്കാനാകുമോ എന്ന സംശയം നിലനിൽക്കുന്നുണ്ട് . ശ്രേയസ് അയ്യരാണ് അന്തിമ ഇലവനിൽ നിന്ന് പുറത്താവാൻ സാധ്യതയുള്ള മറ്റൊരു താരം . ശ്രേയസിന് പകരം മനീഷ് പാണ്ഡെയോ ദിനേശ് കാർത്തിക്കോ അന്തിമ ഇലവനിൽ കളിക്കാനുള്ള സാധ്യത കൂടുതലാണ് . കഴിഞ്ഞ രണ്ട് ഏകദിനത്തിൽ നിന്ന് 48 റൺസ് മാത്രമാണ് അയ്യർക്ക് നേടാനായത് . നാലാം ഏകദിനത്തിൽ നിർണായക ക്യാച്ചുകൾ കൈവിട്ടുകളഞ്ഞതും അയ്യർക്ക് തിരിച്ചടിയാണ് . മൂന്നാം നമ്പറിലോ നാലാം നമ്പറിലോ ഇറക്കിയാൽ മാത്രമെ അയ്യർക്ക് കൂടുതൽ നിലയുറപ്പിച്ച് കളിക്കാനാകു . എന്നാൽ വിരാട് കോലിയും അജിങ്ക്യാ രഹാനെയും ആ സ്ഥാനങ്ങളിൽ കളിക്കുന്നതിനാൽ അഞ്ചാമനായാണ് അയ്യർ ക്രീസിലെത്തുന്നത് . അവസാന ഓവറുകളിൽ ആഞ്ഞടിക്കാനാവുന്നില്ലെന്നതും അയ്യർക്ക് തിരിച്ചടിയാണ് .


യൂറോപ്യൻ യൂണിയൻ വീണ്ടും ഒരു അവസരം കൂടി ഗ്രീസിന് നൽകുന്നു . സാമ്പത്തിക പ്രതിസന്ധി പരിഹരിയ്ക്കുന്നതിനുള്ള പുതിയ നിർദ്ദേശങ്ങൾ സമർപ്പിയ്ക്കാൻ ഒരു അവസരം കൂടിയാണ് ഗ്രീസിന് നൽകുന്നത് . ഗ്രീക്ക് പ്രതിസന്ധിയുടെ പശ്ചാത്തലത്തിൽ ഞായറാഴ്ച യൂറോപ്യൻ യൂണിയന്റെ സമ്പൂർണ ഉച്ചകോടി ചേരും . യൂറോപ്യൻ യൂണിയൻ നിർദ്ദേശങ്ങൾ ഹിതപരിശോധനയിലൂടെ ഗ്രീസ് തള്ളിയ സാഹചര്യത്തിൽ ബ്രസൽസിൽ യൂറോസോൺ നേതാക്കാൾ അടിയന്തര യോഗം ചേർന്നിരുന്നു . നിർദ്ദേശങ്ങൾ തള്ളിയ ഗ്രീസിന്റെ നിലപാടുകതളും പുതിയ നിർദ്ദേശങ്ങളും യൂറോസോൺ ചർച്ച ചെയ്തിരുന്നു . പുതിയ സാമ്പത്തിക നിർദ്ദേശങ്ങൾ വെള്ളിയാഴ്ചയോടെ സമർപ്പിയ്ക്കണമെന്ന് ഗ്രീസിന് നിർദ്ദേശം നൽകി . എന്നാൽ ഗ്രീസ് സർക്കാരിന്റെ ഭാഗത്ത് നിന്ന് വ്യക്തമായ മറുപടി ഇതുവരേയും ലഭിച്ചിട്ടില്ല . യൂറോപ്യൻ യൂണിയന്റെ ചരിത്രത്തിലെ ഏറ്റവും വലിയ പ്രതിസന്ധിയാണ് ഇപ്പോൾ ഉണ്ടായിരിയ്ക്കുന്നതെന്നാണ് യൂറോപ്യൻ കൌൺസിൽ പ്രസിഡന്റ് ഡൊണാൾക് ടസ്ക് പറയുന്നത് . ഗ്രീസിലെ ബാങ്കിംഗ് മേഖല തകർന്നാൽ അത് യൂറോപ്പിനെ ഒന്നാകെ ബാധിയ്ക്കും . ഞായറാഴ്ച നടക്കു്നന ഉച്ചകോടിയിൽ യൂറോപ്യൻ യൂണിയനിലെ മുഴുവൻ അംഗങ്ങളും പങ്കെടുക്കും .


ഇന്ത്യയിലെ ഏറ്റവും ജനപ്രിയ മിഡ് റേഞ്ച് സ്മാർട്ട് ഫോണായ മോട്ടോ ജി4 ജൂൺ 22ന് ഇന്ത്യൻ വിപണിയിൽ പുറത്തിറക്കും . ആമസോൺ വഴിയാണ് മോട്ടോ ജി4 വിൽക്കുക . കോർണിങ് ഗൊറില്ല ഗ്ലാസ് 3യോട് കൂടിയ 5.5 ഇഞ്ച് ഫുൾ എച്ച് ഡി ഡിസ്പ്ലേ , സ്നാപ്ഡ്രാഗൺ 617 ഒക്ടാ - കോർ പ്രോസസർ , രണ്ട് ജിബി റാം , 16 ജിബി സ്റ്റോറേജ് , ടർബോ ചാർജിങ്ങുള്ള 3000 എംഎഎച്ച് ബാറ്ററി , ആൻഡ്രോയ്ഡ് 6 ഓപ്പറേറ്റിങ് സിസ്റ്റം , 13 മെഗാപിക്സൽ ക്യാമറ , അഞ്ച് മെഗാപിക്സൽ ഫ്രണ്ട് ക്യാമറ എന്നിവയാണ് മോട്ടോ ജി4 മോഡലിന്റെ സവിശേഷതകൾ . അതേസമയം അടുത്തിടെ പുറത്തിറക്കിയ മോട്ടോ ജി4 പ്ലസ് പതിപ്പിലുള്ള 16 മെഗാ പിക്സൽ ക്യാമറയും ഫിംഗർ പ്രിന്റ് സ്കാന്നർ എന്നിവ ഇല്ലാത്തതാണ് മോട്ടോ ജി4 - ന്റെ ന്യൂനത . രണ്ടു വ്യത്യസ്ത പതിപ്പുകളിലായാണ് മോട്ടോ ജി4 പുറത്തിറക്കുക . അതേസമയം ഇതിന്റെ വില സംബന്ധിച്ച വിവരങ്ങൾ പുറത്തുവിട്ടിട്ടില്ല . രണ്ടു പതിപ്പുകളിലായി പുറത്തിറക്കിയ മോട്ടോ ജി4 പ്ലസിന് 13499 രൂപയും 14999 രൂപയുമാണ് വില . അതിനേക്കാൾ വില കുറവായിരിക്കും മോട്ടോ ജി4ന് എന്നാണ് നിർമ്മാതാക്കൾ നൽകുന്ന സൂചന . ഇന്ത്യൻ വിപണിയിൽ യൂ യുണിക്കോൺ , ഷവോമി റെഡ്മി നോട്ട് 3 , ലെ 2 എന്നിവയുമായിട്ടാകും മോട്ടോ ജി4 മൽസരിക്കുക .


തമിഴകത്തിന്റെ പ്രിയ അവതാരകയും നടിയുമായ ദിവ്യദർശിനി വിവാഹ മോചിതയാകുന്നു . കോഫി വിത്ത് ഡിഡി , അൻപുതാ ഡിഡി എന്നീ പരിപാടികളിലൂടെ നായികമാർക്കൊപ്പം ആരാധകരും , പ്രേക്ഷക പ്രീതിയുമുള്ള താരമാണ് ദിവ്യ . ആറു വർഷത്തെ പ്രണയത്തിനൊടുവിലാണ് 2014ൽ ദിവ്യദർശിനിയും ശ്രീകാന്ത് രവിചന്ദ്രനും വിവാഹിതരായത് . നേരത്തേ ഇരുവരും വേർ പിരിയുകയാണെന്ന വാർത്തകൾ വന്നിരുന്നെങ്കിലും സ്ഥിതീകരണം ഉണ്ടായിരുന്നില്ല . ഇപ്പോൾ ചെന്നൈ കുടുംബ കോടതിയിൽ വിവാഹ മോചന ഹർജി ഫയൽ ചെയ്തു . തമിഴ് അവാർഡ് ഷോകളിലും , ടെലിവിഷനിലും ഏറെ തിരക്കുള്ള താരമാണ് ദിവ്യ . നിരവധി സിനിമകളും ദിവ്യയെ തേടിയെത്തുന്നുണ്ട് . ഇത് ശ്രീകാന്തിനും കുടുംബത്തിനും ഇഷ്ടപ്പെടാത്തതാണ് വിവാഹ മോചനത്തിന് കാരണമെന്നാണ് റിപ്പോർട്ട് . ധനുഷിൻറെ പവർ പാണ്ടിയിൽ ദിവ്യ അഭിനയിച്ചിരുന്നു . ഇപ്പോൾ വിക്രം - ഗൌതം മേനോൻ ചിത്രം ധ്രുവനച്ചത്രത്തിലും പ്രധാന റോളിലെത്തുന്നുണ്ട് .


ശ്രീലങ്കയ്ക്കെതിരെ നേടിയ തകർപ്പൻ സെഞ്ച്വറി ഇന്ത്യൻ നായകൻ വിരാട് കോലിയെ മറ്റൊരു റെക്കോർഡിനൊപ്പമെത്തിച്ചു . രണ്ടാം ഇന്നിംഗ്സിൽ സമ്മർദ്ദങ്ങളെ അതിജീവിച്ച് കോലി നേടിയ സെഞ്ച്വറി , ക്യാപ്റ്റനെന്ന നിലയിൽ ഒരു ഇന്ത്യൻ താരത്തിന്റെ റെക്കോർഡായി മാറി . ക്യാപ്റ്റനെന്ന നിലയിൽ ഏറ്റവുമധികം സെഞ്ച്വറിയെന്ന സുനിൽ ഗാവസ്ക്കറിന്റെ റെക്കോർഡിനൊപ്പമാണ് കോലി എത്തിയത് . ക്യാപ്റ്റനെന്ന നിലയിൽ പതിനൊന്നാമത്തെ സെഞ്ച്വറിയാണ് കോലി നേടിയത് . സുനിൽ ഗാവസ്ക്കരും ക്യാപ്റ്റനെന്ന നിലയിൽ 11 സെഞ്ച്വറി നേടിയിട്ടുണ്ട് . ഇനിയൊരു സെഞ്ച്വറി കൂടി നേടിയാൽ ഈ റെക്കോർഡ് ഒറ്റയ്ക്ക് സ്വന്തമാക്കാൻ കോലിയ്ക്ക് കഴിയും . ഒമ്പത് സെഞ്ച്വറി നേടിയിട്ടുള്ള മൊഹമ്മദ് അസ്ഹറുദ്ദീനും ഏഴ് സെഞ്ച്വറി നേടിയിട്ടുള്ള സച്ചിൻ ടെൻഡുൽക്കറുമാണ് ഈ പട്ടികയിൽ കോലിയ്ക്കും ഗാവസ്ക്കറിനും പിന്നിലുള്ളത് . എം എസ് ധോണി , സൌരവ് ഗാംഗുലി , എംഎകെ പട്ടൌഡി എന്നിവർ ക്യാപ്റ്റനായിരിക്കെ ഇന്ത്യയ്ക്കുവേണ്ടി അഞ്ചു സെഞ്ച്വറികൾ വീതം നേടിയിട്ടുണ്ട് . ദ്രാവിഡ് ക്യാപ്റ്റനായിരുന്നപ്പോൾ നാലു സെഞ്ച്വറികളാണ് നേടിയിട്ടുള്ളത് . ശ്രീലങ്കയ്ക്കെതിരെ രണ്ടാം ഇന്നിംഗ്സിൽ 104 റൺസെടുത്ത് പുറത്താകാതെ നിന്ന കോലി ടെസ്റ്റിലെ പതിനെട്ടാമത്തെയും അന്താരാഷ്ട്ര ക്രിക്കറ്റിലെ അമ്പതാമത്തെ സെഞ്ച്വറിയുമാണ് ഇന്ന് നേടിയത് .


' അമ്മ ' യ്ക്കും ദിലീപിനും വേണ്ടി വാർത്താസമ്മേളനം വിളിച്ച കെപിഎസി ലളിതക്കെതിരെ എഴുത്തുകാരി ശാരദക്കുട്ടി . പണ്ട് അടൂർ ഭാസിയിൽ നിന്ന് ദുരനുഭവമുണ്ടായെന്ന് വെളിപ്പെടുത്തിയ ലളിതയോട് പഴയ അടൂർ ഭാസിയുടെ പിന്തുടർച്ചക്കാരെ കാണുമ്പോൾ നിങ്ങൾക്കിപ്പോഴും തിരിച്ചറിയാൻ കഴിയുന്നില്ലല്ലോ ? എന്ന് ശാരദക്കുട്ടി ചോദിക്കുന്നു . തൻറെ ഫേസ് ബുക്ക് പേജിലാണ് ശാരദക്കുട്ടിയുടെ പ്രതികരണം . പത്തൻപതു വർഷം മുൻപ് അടൂർഭാസി യിൽ നിന്നു നേരിട്ട ദുരനുഭവങ്ങൾ പുറത്തു പറയാൻ അന്ന് കെപിഎസി ലളിതക്കു കഴിയാതിരുന്നത് അന്ന് സമൂഹം ഇത്ര മാത്രം സ്ത്രീപക്ഷത്തുനിന്നു ചിന്തിച്ചു തുടങ്ങാത്തതുകൊണ്ടാണെന്നാണ് ഇന്നുച്ച വരെയും ഞാൻ വിശ്വസിക്കാനിഷ്ടപ്പെട്ടത് . ദിലീപിനെ ജയിലിൽ നിങ്ങൾ കാണാൻ പോയപ്പോഴും പൊട്ടിക്കരഞ്ഞപ്പോഴും നിങ്ങളുടെ ചില പ്രത്യേക സാഹചര്യങ്ങൾ ഓർത്ത് ഞാൻ സ്വയം ന്യായീകരിക്കാൻ ശ്രമിച്ചു . പാവത്തിന്റെ നിസ്സഹായത എന്നു കാണാൻ ശ്രമിച്ചു . AMMA ക്കു വേണ്ടി ഇന്നു വക്കാലത്തു പറയാൻ നിങ്ങൾ വരാൻ പാടില്ലായിരുന്നു . മാപ്പു പറഞ്ഞ് അകത്തു കയറൂ എന്ന് പുതിയ കാലത്തിന്റെ കലാകാരികളോട് പറയുവാൻ പാടില്ലായിരുന്നു . അതിനുള്ള വിവേകം ഈ കാലയളവിലെ ഇടതുപക്ഷ ജീവിതവും അഭിനയ ജീവിതവും നിങ്ങൾക്ക് തന്നില്ല എന്നത് നിങ്ങളുടെ പദവിക്ക് അപമാനകരമാണെന്നും ശാരദക്കുട്ടി പറയുന്നു . വലിയൊരു പ്രസ്ഥാനത്തിന്റെ നെടുംതൂണായിരുന്ന നടി ഇന്നെവിടെയെത്തി നിൽക്കുന്നു ? ഇത് കാണുമ്പോൾ ദുഖമുണ്ട് . ഇന്നത്തെ പെൺകുട്ടി അങ്ങനെ . നിൽക്കില്ല . നിങ്ങൾ കേട്ടില്ലേ , പോടാ ഊളകളേ , എനിക്കു വേറെ പണിയുണ്ടെന്നു പറഞ്ഞത് . ആണിനോടു മാത്രമല്ല , ആണത്തത്തെ ഊട്ടിപ്പോറ്റുന്ന അമ്മമാരോടും അവരതു പറയാൻ മടിക്കില്ലെന്നും ശാരദക്കുട്ടി കുറിപ്പിൽ പറയുന്നു . കുറിപ്പിൻറെ പൂർണരൂപം പത്തൻപതു വർഷം മുൻപ് അടൂർഭാസി യിൽ നിന്നു നേരിട്ട ദുരനുഭവങ്ങൾ പുറത്തു പറയാൻ അന്ന് കെപിഎസി ലളിതക്കു കഴിയാതിരുന്നത് അന്ന് സമൂഹം ഇത്ര മാത്രം സ്ത്രീപക്ഷത്തുനിന്നു ചിന്തിച്ചു തുടങ്ങുകയോ സാമൂഹിക സാഹചര്യങ്ങൾ സ്ത്രീയുടെ പ്രശ്നങ്ങൾ കേൾക്കാൻ സജ്ജമാകുകയോ ചെയ്യാതിരുന്നതിനാലാണ് എന്നാണ് ഇന്നുച്ച വരെയും ഞാൻ വിശ്വസിക്കാനിഷ്ടപ്പെട്ടത് . ദിലീപിനെ ജയിലിൽ നിങ്ങൾ കാണാൻ പോയപ്പോഴും പൊട്ടിക്കരഞ്ഞപ്പോഴും നിങ്ങളുടെ ചില പ്രത്യേക സാഹചര്യങ്ങൾ ഓർത്ത് ഞാൻ സ്വയം ന്യായീകരിക്കാൻ ശ്രമിച്ചു . പാവത്തിന്റെ നിസ്സഹായത എന്നു കാണാൻ ശ്രമിച്ചു . പെണ്ണ് ആണിന്റെ കെട്ടുകാഴ്ചയായിരുന്ന കാലം കഴിഞ്ഞു . അവന്റെ കെട്ട കാഴ്ചകൾ നിർഭയമായി പെൺകുട്ടികൾ വിളിച്ചു പറയുന്ന ഒരു കാലത്താണ് ശ്രീമതി കെ പി എ സി ലളിത , നിങ്ങൾ ഇന്നു ജീവിക്കുന്നത് . A . M . M . A ക്കു വേണ്ടി ഇന്നു വക്കാലത്തു പറയാൻ നിങ്ങൾ വരാൻ പാടില്ലായിരുന്നു . മാപ്പു പറഞ്ഞ് അകത്തു കയറൂ എന്ന് പുതിയ കാലത്തിന്റെ കലാകാരികളോട് പറയുവാൻ പാടില്ലായിരുന്നു . അതിനുള്ള വിവേകം ഈ കാലയളവിലെ ഇടതുപക്ഷ ജീവിതവും അഭിനയ ജീവിതവും നിങ്ങൾക്ക് തന്നില്ല എന്നത് നിങ്ങളുടെ പദവിക്ക് അപമാനകരമാണ് പഴയ അടൂർ ഭാസിയുടെ പിന്തുടർച്ചക്കാരെ കാണുമ്പോൾ നിങ്ങൾക്കിപ്പോഴും തിരിച്ചറിയാൻ കഴിയുന്നില്ലല്ലോ . . അത്ഭുതം തന്നെ . അൻപതു വർഷം മുൻപ് നിങ്ങൾ വായില്ലാക്കുന്നിലമ്മയായി നിന്നത് മനസ്സിലാക്കാം . ഇന്നോ ? വലിയൊരു പ്രസ്ഥാനത്തിന്റെ നെടുംതൂണായിരുന്ന നടി ഇന്നെവിടെയെത്തി നിൽക്കുന്നു ? ഇന്നത്തെ പെൺകുട്ടി അങ്ങനെ . നിൽക്കില്ല . നിങ്ങൾ കേട്ടില്ലേ , പോടാ ഊളകളേ , എനിക്കു വേറെ പണിയുണ്ടെന്നു പറഞ്ഞത് . ആണിനോടു മാത്രമല്ല , ആണത്തത്തെ ഊട്ടിപ്പോറ്റുന്ന അമ്മമാരോടും അവരതു പറയാൻ മടിക്കില്ല . നിങ്ങൾ ചെയ്ത വേഷങ്ങൾ കണ്ട് , ഭാവപ്പകർച്ചകൾ കണ്ട് , അടൂരിനും അരവിന്ദനും ഒപ്പം ഇൻഡ്യ ആദരിക്കുന്ന മലയാളത്തിന്റെ കലാകാരിയെന്നു നിങ്ങളെ ക്കുറിച്ച് അഭിമാനിക്കുന്ന എനിക്ക് , ഇപ്പോഴണിയുന്ന നിങ്ങളുടെ ഈ വേഷം അസഹ്യമാണ് .


പ്രതിഷേധ - സമരപരമ്പരകളേയും കോടതി നടപടികളേയും നേരിട്ട് തീയേറ്ററുകളിലെത്തിയ പത്മാവതിന് മികച്ച സ്വീകരണം നൽകി പ്രേക്ഷകർ . റിലീസ് ചെയ്ത് നാല് ദിവസം കൊണ്ട് 110 കോടി കളക്ട് ചെയ്ത ചിത്രം ഒരാഴ്ച്ച പിന്നിടും മുൻപേ 200 കോടി ക്ലബിലെത്തുമെന്നാണ് പ്രതീക്ഷിക്കുന്നത് . വ്യാഴാഴ്ച്ചയാണ് പത്മാവത് റിലീസ് ചെയ്യുന്നത് . ഇതിനു മുൻപുള്ള പ്രത്യേക പെയ്ഡ് പ്രിവ്യൂ ഷോകളിലൂടെ ചിത്രം 4.25 കോടി കളക്ട് ചെയ്തിരുന്നു . തീയേറ്ററുകളിലെത്തിയ ആദ്യദിനത്തിൽ 17.75 കോടി മാത്രമാണ് ചിത്രത്തിന് നേടാനായത് . പിന്നീടുള്ള ദിവസങ്ങളിൽ 31 കോടി , 27 കോടി , 30 കോടി എന്നിങ്ങനെയായിരുന്നു ചിത്രത്തിൻറെ പ്രതിദിന കളക്ഷൻ . ചിത്രം പ്രദർശിപ്പിക്കുന്ന തീയേറ്ററുകളിൽ പ്രതിഷേധമുണ്ടായേക്കാം എന്ന് ഭയന്ന് ആദ്യദിനം വിട്ടു നിന്ന പ്രേക്ഷകർ പിന്നീട് ചിത്രത്തിന് നല്ല അഭിപ്രായം കിട്ടിയതോടെ കൂട്ടത്തോടെ തീയേറ്ററിലേക്കെത്തിയെന്നും ട്രേഡ് അനലിസ്റ്റായ തരൻ ആദർശ് നിരീക്ഷിക്കുന്നു . ചിത്രം പ്രദർശിപ്പിക്കാതിരുന്ന ഉത്തർപ്രദേശ് , ഹരിയാന , ചത്തീസ്ഗഢ് , മധ്യപ്രദേശ് എന്നീ സംസ്ഥാനങ്ങളിലെ പല പ്രദേശങ്ങളിലും ചിത്രം ഇപ്പോൾ പ്രദർശിപ്പിച്ചു തുടങ്ങിയിട്ടുണ്ട് . എന്നാൽ ഒരു കാരണവശാലും പത്മാവത് പ്രദർശിപ്പിക്കേണ്ടതില്ലെന്ന നിലപാടിലാണ് രാജസ്ഥാനിലെ തീയേറ്ററുടമകൾ . അതേസമയം രാജ്യത്തിനകത്ത് കല്ലേറും പ്രക്ഷോഭവും നേരിടേണ്ടി വന്നെങ്കിലും പ്രവാസി ഇന്ത്യക്കാർ മികച്ച സ്വീകരണമാണ് പത്മാവതിന് നൽകിയത് . ഓസ്ട്രേലിയയിൽ സുൽത്താൽ , ബജ്റംഗീ ഭായിജാൻ എന്നിവയുടെ കളക്ഷൻ റെക്കോർഡുകൾ പത്മാവത് ഇതിനോടകം തിരുത്തി കഴിഞ്ഞു . നോർത്ത് അമേരിക്കയിലും ഒരു ബോളിവുഡ് ചിത്രത്തിന് കിട്ടാവുന്ന ഏറ്റവും മികച്ച ആദ്യദിന കളക്ഷനാണ് ചിത്രം സ്വന്തമാക്കിയത് .


വലിയ മത്സരത്തിൻറെ സമ്മർദ്ദം ഇന്ത്യയെ കളിയിൽ തോൽപ്പിച്ചതെന്ന് ക്യാപ്റ്റൻ മിതാലിരാജ് . മത്സര ശേഷം സംസാരിക്കുകയായിരുന്നു ഇന്ത്യൻ നായിക . വലിയ മത്സരത്തിൽ കളിക്കുന്നതിൻറെ സമ്മർദ്ദമാണ് വിജയിക്കാവുന്ന ഘട്ടത്തിൽ നിന്നും ടീമിനെ പിന്നിലേക്ക് നയിച്ചതെന്ന് ഇവർ പറയുന്നു . അ വ സാ ന ഓ വ ർ വ രെ ആ വേ ശം നി റ ഞ്ഞ മ ത്സ ര ത്തി ൽ ഇ ന്ത്യ ൻ പെ ൺ കു ട്ടി ക ൾ സ മ്മ ർ ദം അ തി ജീ വി ക്കാ നാ കാ തെ വി ജ യം വ ലി ച്ചെ റി യു ക യാ യി രു ന്നു . ഓ പ്പ ണ ർ പൂ നം റൌ ത്ത് ( 86 ) , അ നാ വി ശ്യ ഷോ ട്ടി ന് ശ്ര മി ച്ച് പു റ ത്താ യ ഹ ർ മ ൻ പ്രീ ത് കൌ ർ ( 51 ) , വേ ദ കൃ ഷ്ണ മൂ ർ ത്തി ( 35 ) എ ന്നി വ രു ടെ വി ക്ക റ്റു ക ളാ ണ് ഇ ന്ത്യ ൻ തോ ൽ വി യി ൽ നി ർ ണാ യ ക മാ യ ത് . ജ യ ത്തി ലേ ക്ക് അ നാ യാ സം മു ന്നേ റു ക യാ യി രു ന്ന ഇ ന്ത്യ ക്ക് ആ ദ്യ പ്ര ഹ രം കൌ റി ൻറെ പു റ ത്താ ക ലോ ടെ യാ യി രു ന്നു . അ ർ ധ സെ ഞ്ചു റി നേ ടി യ തി ൻറെ ആ വേ ശ ത്തി ൽ ഉ യ ർ ത്തി യ ടി ച്ച കൌ ർ ബൌ ണ്ട റി യി ൽ ബോ മൌ ണ്ട് പി ടി ച്ചാ ണ് പു റ ത്താ യ ത് . തു ട ക്ക ത്തി ലെ ര ണ്ടു വി ക്ക റ്റ് ന ഷ്ട മാ യ ഇ ന്ത്യ യെ പൂ നം റൌ ത്തും കൌ റും ചേ ർ ന്ന് മ ത്സ ര ത്തി ലേ ക്ക് തി രി കെ എ ത്തി ച്ച താ യി രു ന്നു . കൌ ർ പു റ ത്താ കു മ്പോ ഴും ഇ ന്ത്യ ൻ ക്യാ മ്പി ൽ ജ യ പ്ര തീ ക്ഷ നി ല നി ന്നി രു ന്നു . എ ന്നാ ൽ 42.5 ഓ വ റി ൽ ഷ്രു ബ്സ ലെ യു ടെ പ ന്തി ൽ റൌ ത്ത് വി ക്ക റ്റി നു മു ന്നി ൽ കു ടു ങ്ങി പു റ ത്താ യി . പി ന്നാ ലെ യെ ത്തി യ സു ഷ മ വ ർ മ യും വ ന്ന തു പോ ലെ മ ട ങ്ങി . ഇ തോ ടെ സ മ്മ ർ ദ ത്തി ലാ യ വേ ദ അ നാ വ ശ്യ ഷോ ട്ടി ന് മു തി ർ ന്ന് പ ടി ക്ക ൽ ക ല മു ട ച്ചു . പി ന്നീ ട് എ ല്ലാം വ ള രെ വേ ഗ മാ യി രു ന്നു . ദീ പ്തി ശ ർ മ ( 14 ) , ജൂ ലി യ ൻ ഗോ സ്വാ മി ( 0 ) , ശി ഖാ പാ ണ്ഡെ ( 4 ) , രാ ജേ ശ്വ രി ഗെ യ്ക്ക് വാ ദ് ( 0 ) ഒ ന്നു പൊ രു താ ൻ പോ ലും മെ ന ക്കെ ടാ തെ എ ല്ലാ വ രും ബാ റ്റു വ ച്ചു കീ ഴ ട ങ്ങി .


ഭീം ആപ്പ് ഉപയോക്താക്കൾക്ക് കിടിലൻ ക്യാഷ് ബാക്ക് ഓഫറുമായി സർക്കാർ . പുതുതായി ഭീം ആപ്പ് ഉപയോഗിക്കുന്നവർക്ക് 51 രൂപ വീതമാണ് ക്യാഷ് ബാക്കായി ലഭിക്കുക . ഭീം ആപ്പ് പണമിടപാടുകൾക്ക് വേണ്ടി തിരഞ്ഞെടുക്കുന്ന 1000 വ്യാപാരികൾക്കും ക്യാഷ് ബാക്ക് ഓഫർ ലഭിക്കും . കൂടുതൽ ഇന്ത്യൻ പൌരന്മാരെ ഭീം ആപ്പിലേക്ക് ആകർഷിക്കുന്നതിന് വേണ്ടിയാണ് സർക്കാർ നീക്കം . ഇലക്ട്രോണിക്സ് ആൻഡ് ഐടി മന്ത്രാലയം ഭീം ആപ്പിൽ നിന്ന് വ്യപാരികൾക്കുള്ള ക്യാഷ് ബാക്ക് ഓഫർ മാർച്ച് 31 വരെ നീട്ടിയതിന് പിന്നാലെയാണ് ഈ ഓഫർ . പുതിയ ഓഫറിൽ പ്രതിമാസം 750 രൂപ വരെയാണ് ക്യാഷ് ബാക്ക് ഓഫറായി ഭീം ആപ്പ് ഉപയോക്താക്കൾക്ക് ലഭിക്കുക . വ്യാപാരികൾക്ക് 1000 രൂപ വരെയും പുതിയ ക്യാഷ് ബാക്ക് പദ്ധതി വഴി ലഭിക്കും . ഡിജിറ്റൽ ഇന്ത്യ ട്വീറ്റിലാണ് ഓഫർ പ്രഖ്യാപിച്ചത് . ഗുഗിൾ തേസിൽ ബില്ലുകളടയ്ക്കാംഃ പേടിഎമ്മിനെ കടത്തിവെട്ടാൻ ഗൂഗിൾ , നിങ്ങളറിയേണ്ട കാര്യങ്ങൾ ഭീം ആപ്പ് വഴി ആദ്യത്തെ പണമിടപാട് വിജയകരമായി പൂർത്തിയാക്കുന്നതോടെ 51 രൂപയാണ് ക്യാഷ് ബാക്ക് ഓഫറായി ലഭിക്കുക . എന്നാൽ ആദ്യത്തെ പണമിടപാടിന് കുറഞ്ഞ പരിധി നിശ്ചയിക്കപ്പെട്ടിട്ടില്ല . അതായത് ഒരു രൂപ മുതൽ ഉപയോക്താവ് നടത്തുന്ന ഏത് സാമ്പത്തിക ഇടപാടിനും 51 രൂപ ക്യാഷ് ബാക്ക് ഓഫർ ലഭിക്കുമെന്നർത്ഥം . യുപിഐ ഐഡി , അക്കൌണ്ട് നമ്പർ , മൊബൈൽ നമ്പർ എന്നിവ ഉപയോഗിച്ച് നടത്തുന്ന ഓരോ പണമിടപാടിനും 25 രൂപ വീതം ക്യാഷ് ബാക്ക് ഓഫറായി ലഭിക്കും . ഒരുമാസം ലഭിക്കുന്ന പരമാവധി ക്യാഷ് ബാക്ക് 500 രൂപയായിരിക്കും . 100 രൂപയുടെ പണമിടപാട് എങ്കിലും ഓരോ തവണയും നടത്തിയിരിക്കണമെന്നാണ് ചട്ടം . 25 അല്ലെങ്കിൽ അതിലധികം പണമിടപാടുകൾ നടത്താൻ സാധിക്കും . 50 കുറവ് പണമിടപാടുകൾ നടത്തുന്നവർക്ക് 100 രൂപയും 50ൽ കൂടുതൽ പണമിടപാടുകൾ നടത്തുന്നവർക്ക് 200 രൂപയും ക്യാഷ് ബാക്ക് ഓഫറായി ലഭിക്കും . 100 ൽ കുടുതൽ പണമിടപാടുകൾ നടത്തുന്നവർക്ക് 250 രുപയാണ് ലഭിക്കുക . പണമിടപാട് നടത്തുന്ന തുകയുടെ 10 ശതമാനമാണ് വ്യാപാരികൾക്ക് ലഭിക്കുന്ന ക്യാഷ് ബാക്ക് ഓഫർ . നേരിട്ട് ബാങ്ക് അക്കൌണ്ടുമായി ബന്ധിപ്പിച്ചുകൊണ്ടുള്ള ഭീം ആപ്പ് പ്രധാനമന്ത്രി നരേന്ദ്രമോദിയാണ് പുറത്തിറക്കിയത് . നാഷണൽ പേയ്മെന്റ് കമ്മീഷന്റെ യൂണിഫൈഡ് ഇന്റർഫേസിൽ പ്രവർത്തിക്കുന്നുവെന്നതാണ് ആപ്പിന്റെ പ്രത്യേകത . യുപിഐ സംവിധാനം ഉപയോഗിക്കാത്ത ബാങ്കുകൾ വഴി ഐഎഫ്എസ് സി , എംഎംഐഡി എന്നിവ വഴി പണമിടപാടുകൾ നടത്താൻ ഭീം ആപ്പിൽ സംവിധാനമുണ്ട് .


ഫോക്സ്വാഗൺ പുത്തൻ തലമുറ പസാറ്റിനെ ഇന്ത്യയിലെത്തിക്കുന്നു . അടുത്ത വർഷം ആദ്യം പസാറ്റിന്റെ പുതിയ മോഡൽ ഇന്ത്യയിൽ അവതരിപ്പിക്കുമെന്നാണ് റിപ്പോർട്ടുകൾ . 2007 - ൽ വിപണിയിലെത്തിയ പസാറ്റിന്റെ ആറാം തലമുറക്കാരനാണ് പുറത്തിറങ്ങാനിരിക്കുന്നത് . കുറച്ചുക്കാലമായി വലിയ മാറ്റങ്ങളുന്നുമില്ലാതെ വിപണിയിൽ തുടരുന്ന മോഡലാണിത് . വിപണിപ്രവേശനത്തിന് മുന്നോടിയായി പസാറ്റിന്റെ ഇന്ത്യൻ നിരത്തിലെ പരീക്ഷണയോട്ടം നടന്നു . പുതിയ ബംബറും ഗ്രില്ലും 19 ഇഞ്ച് അലോയ് വീലുകളും ഉൾപ്പെടുത്തി സ്പോർടി ലുക്ക് കൈവരിച്ചാണ് പുതിയ പസാറ്റ് എത്തുക . ഡെ ടൈം റണ്ണിംഗ് ലാമ്പോടുകൂടിയ എൽഇഡി ഹെഡ്ലൈറ്റ് , ഡ്യുവൽ സോൺ ഓട്ടോമാറ്റിക് ക്ലൈമറ്റ് കൺട്രോൾ , മികച്ച സ്ഥല സൌകര്യം എന്നിവയാണ് മറ്റ് സവിശേഷതകൾ . ഇന്ത്യയിൽ സ്കോഡ സൂപ്പർബ് , ടൊയോട്ട കാമറി എന്നീ കാറുകളായിരിക്കും പുത്തൻ പസാറ്റിന്റെ എതിരാളികൾ . ആഗോളതലത്തിൽ പെട്രോൾ , ഡീസൽ വകഭേദങ്ങളിലാണ് പസാറ്റ് ലഭ്യമായിക്കൊണ്ടിരിക്കുന്നത് . എന്നാൽ പെട്രോൾ വകഭേദത്തെ മാത്രമായിരിക്കും ഇന്ത്യയിൽ അവതരിപ്പിക്കുക . 170ബിഎച്ച്പിയും 249എൻഎം ടോർക്കും നൽകുന്ന 1.8ലിറ്റർ ടിഎസ്ഐ പെട്രോൾ എൻജിൻ പുതിയ പസാറ്റിന് കരുത്തു പകരും . 7 സ്പീഡ് ഡിഎസ്ജി ഓട്ടോമാറ്റിക് ട്രാൻസ്മിഷനും ഈ വാഹനത്തിന്റെ ഭാഗമാണ് . ഇക്കഴിഞ്ഞ ദില്ലി എക്സ്പോയിൽ പസാറ്റിന്റെ ഹൈബ്രിഡ് പതിപ്പിനെ അവതരിപ്പിച്ചിരുന്നു . ഈ പതിപ്പിനൊപ്പം പസാറ്റിന്റെ ഡീസൽ വേരിയന്റിനെകൂടി ഉൾപ്പെടുത്തി പിന്നീട് അവതിരിപ്പിക്കും .


സംസ്ഥാനത്തെ നികുതി വരുമാനം 25 ശതമാനം ആയി ഉയർത്താൻ ബജറ്റ് നിർദ്ദേശം . നികുതി പിരിവ് ഊർജിതമാക്കാൻ ഒമ്പത് ഇന കർമ്മ പദ്ധതിയാണു ധനമന്ത്രി തോമസ് ഐസക് നിയമസഭയിൽ അവതരിപ്പിച്ചത് . ബസുമതി അരിക്കും വെളിച്ചെണ്ണക്കും ഗോതമ്പ് ഉത്പന്നങ്ങൾക്കും തുണിത്തരങ്ങൾക്കും വിലകൂടും . ഭൂമി കൈമാറ്റത്തിനും രജിസ്ട്രേഷനും അധിക നിരക്കുകളും ബജറ്റ് നിർദ്ദേശിക്കുന്നുണ്ട് . 10 മുതൽ 12 ശതമാനം മാത്രമായിരുന്ന നികുതി പിരിവ് 25 ശതമാനമാക്കും . അഴിമതി നിർമാർജനവും സാങ്കേതിക നവീകരണവും റിക്കവറി നിയമ നടപടികളും അടക്കം ഒൻപതിന കർമപദ്ധതിക്കാണു തോമസ് ഐസകിന്റെ നിർദ്ദേശം . അധിക വിഭവ സമാഹരണത്തിനുമുണ്ട് പദ്ധതികൾ . യുഡിഎഫ് സർക്കാർ എടുത്തു കളഞ്ഞു വിവാദമാക്കിയ ഗോതമ്പ് ഉത്പന്ന നികുതി തിരിച്ചെത്തി . ആട്ട മൈദ സൂജി റവ എന്നിവയ്ക്ക് ശതമാനം നികുതി . പ്രതീക്ഷിക്കുന്ന അധിക വരുമാനം 50 കോടി രൂപ . പാക്കറ്റിലെത്തുന്ന ബസുമതി അരിക്ക് അഞ്ചു ശതമാനം നികുതി കൂട്ടി . അധിക വരുമാനം 10 കോടി രൂപ . വെളിച്ചണ്ണ വില കൂടും . അഞ്ച് ശതമാനം അധിക നികുതി വരുമാനത്തിൽ നിന്നു നാളികേരത്തിന്റെ താങ്ങുവില 25 രൂപയിൽ നിന്നും 27 രൂപയാക്കും . തുണിത്തരങ്ങൾക്കു രണ്ട് ശതമാനവും അലക്ക് സോപ്പിന് അഞ്ച് ശതമാനവും നികുതി കൂടി . ബർഗറും പിസ്സയുമടക്കം ജങ്ക് ഫുഡിനു 14 ശതമാനമാണ് നികുതി വർദ്ധന . പ്ലാസ്റ്റിക് ഡിസ്പോസിബിൾ ഗ്ലാസിനും പ്ലേറ്റിനും 20 ശതമാനമാണു നികുതി വർധന . ആഡംബര ഹോട്ടൽ റൂമുകൾക്കു മാത്രമാണു ബജറ്റിൽ നികുതി ഇളവ് നിർദേശിക്കുന്നത് . സ്വർണ വ്യാപാരികൾ കോംപൌണ്ടിങ് നികുതി അഗീകരിക്കണം . കുടുംബാംഗങ്ങൾ തമ്മിലുള്ള ഭാഗപത്രമിടപാടുകൾക്കു മൂന്നു ശതമാനം മുദ്ര വില നൽകണം .


പ്രമുഖ പ്രവാസി വ്യവസായി എംഎ യൂസഫലി നടത്തിയ മാരത്തൺ അഭിമുഖത്തിൽ മൂവായിരം പേർക്ക് വിദേശ ജോലി . ഇരുപതിനായിരത്തിലേറെപ്പോർ പങ്കെടുത്ത അഭിമുഖത്തിൽ മൂവായിരത്തോളം പേരാണ് ജോലി നേടിയത് . ഗൾഫിലേയ്ക്കും ഇന്തൊനേഷ്യയിലേയ്ക്കും മലേഷ്യയിലേയ്ക്കുമായാണ് ഉദ്യോഗാർത്ഥികളെ തിരഞ്ഞെടുത്തത് . നാട്ടിക എംഎ പ്രോപ്പർട്ടീസിലായിരുന്നു ഇന്റർവ്യൂ . യൂസഫലിയും അഭിമുഖത്തിനെത്തിയവരെ കാണാൻ നാട്ടികയിൽ എത്തിയിരുന്നു . നേരത്തെ അഭിമുഖങ്ങൾക്ക് എത്തിയ പലരേയും അദ്ദേഹം തിരിച്ചറിഞ്ഞു . കുടുംബത്തിൽ സാമ്പത്തിക ബുദ്ധിമുട്ടനുഭവിയ്ക്കുന്നവരെ കണ്ടെത്താനും അദ്ദേഹം ശ്രദ്ധിച്ചു . ശനിയാഴ്ച രാവിലെ 9.30 ന് തുടങ്ങിയ അഭിമുഖം വൈകിട്ട് 6.30വരെ നീണ്ടു . ഇരുപതിനായിരത്തോളം പേരാണ് ആദ്യം ജോലി തേടിയെത്തിയത് . ഇവരിൽ പതിനയ്യായിരം പേരെ പ്രാഥമികമായി തിരഞ്ഞെടുത്തു . പിന്നീട് വിദ്യാഭ്യാസ യോഗ്യതയും ഒഴിവും നോക്കി 2000പേരെ എടുത്തത് . ഞായറാഴ്ച യുസഫലിയ്ക്കൊപ്പം ജോലി ചെയ്യുന്നവരുടെ ബന്ധുക്കൾക്കുള്ള അഭിമുഖമായിരുന്നു . ഇടനിലക്കാരുടെ ചൂഷണം ഒഴിവാക്കുന്നതിനാണ് താൻ നേരിട്ടെത്തിയതെന്ന് യൂസഫലി പറഞ്ഞു .


ഏഷ്യൻ ഗെയിംസിൽ ഇന്ത്യക്ക് വീണ്ടും വെള്ളി . വനിതകളുടെ അമ്പെയ്ത്ത് കോമ്പൌട്ട് മത്സരത്തിലാണ് ഇന്ത്യൻ ടീം വെള്ളി നേടിയത് . കൊറിയയോട് ഫൈനലിൽ തോറ്റതോടെയാണ് ഇന്ത്യ വെള്ളി നേടിയത് . കൊറിയ 231 പോയിന്റ് നേടിയപ്പോൾ ഇന്ത്യക്ക് 228 പോയിന്റാണ് നേടാൻ സാധിച്ചത് . ആദ്യ സെറ്റിൽ ഇന്ത്യ 59 പോയിന്റ് നേടി . കൊറിയ 57 . രണ്ടാം സെറ്റിൽ കൊറിയ 58 പോയിന്റ് നേടിയപ്പോൾ ഇന്ത്യക്ക് 56 പോയിന്റ് . മൂന്നാം സെറ്റിൽ ഇരുവർക്കും 58 പോയിന്റ് വീതം . അവസാന സെറ്റിൽ കൊറിയ 58 പോയിന്റ് സ്വന്തമാക്കിയപ്പോൽ ഇന്ത്യക്ക് 55 പോയിന്റ് മാത്രമാണ് നേടാൻ സാധിച്ചത് .


ലോകത്തുണ്ടായിരുന്നതിൽ വെച്ച് ഏറ്റവും വലിയ ജീവജാലം ദിനോസർ ആയിരുന്നു എന്നതിൽ തർക്കമില്ല . ലോകത്ത് ഒരിക്കൽ ജീവിച്ച് വംശനാശം സംഭവിച്ച ഈ വർഗത്തെക്കുറിച്ച് പുതിയ പല കാര്യങ്ങളും ശാസ്ത്രകാരന്മാർ കണ്ടെത്തുന്നു . 120 അടി ഉയരവും , 70 ടൺ ഭാരവുമുള്ള അതിഭീമാകാരന്മാരായ ദിനോസറുകൾ ജീവിച്ചിരുന്നു എന്ന പുതിയ കണ്ടെത്തലുകളാണ് പുതുതായി ഗവേഷകർ പുറത്ത് വിടുന്നത് . 2014 ലാണ് ഈ അതിഭീമാകാരനായ ദിനോസറുകളെക്കുറിച്ചുള്ള വാർത്തകൾ വന്നത് തുടങ്ങിയിരുന്നത് . 2016 ൽ അതിഭീമാകാരനായ ഈ ദിനോസറിൻറെ അസ്ഥികൂടം അമേരിക്കയിലെ ഒരു മ്യൂസിയത്തിൽ പ്രദർശനത്തിന് വച്ചിരുന്നു . ടൈറ്റാനോസർ എന്നായിരുന്നു ഈ ദിനോസറിനെ വിളിച്ചത് . പിന്നീട് ടൈറ്റാനോസറിൻറെ ശാസ്ത്രീയമായ പല കാര്യങ്ങളും ഗവേഷകർ പുറത്തുവിട്ടിരുന്നു . ഔദ്യോഗികമായി ഇതിനെ പറ്റാഗോട്ടിയൻ മയോരം എന്നാണ് വിളിക്കുന്നത് . അർജൻറീനയിൽ നിന്നാണ് ഇതിൻറെ ഭൌതികാവശിഷ്ടങ്ങൾ കണ്ടെടുത്തത് . 10 . 1 കോടി വർഷങ്ങളുടെ കാത്തിരിപ്പിന് ശേഷമാണ് ഇവയുടെ അവശിഷ്ടങ്ങൾ ശാസ്ത്രലോകത്തിന് ലഭ്യമാകുന്നത് . പല പ്രായത്തിലുള്ള , വലിപ്പത്തിലുള്ള ആറോളം ദിനോസറുകളുടെ അവശിഷ്ടങ്ങളായിരുന്നു ഇവർ കണ്ടെത്തിയത് . ഇതുവരെ കണ്ടെത്തിയ ദിനോസറുകളെക്കാളും വലിയ ദിനോസറാണിത് എന്ന തീരുമാനത്തിലേക്ക് ശാസ്ത്രഞ്ജന്മാരെ കൊണ്ട് ചെന്നെത്തിച്ചത് ഇവയുടെ ശരീരാവശിഷ്ടങ്ങൾ തന്നെയാണ് . കണ്ടെത്തിയ അവശിഷ്ടങ്ങളുടെ കഴുത്തും , വാലും , കൈയും എല്ലാം ഇവയുടെ വലിപ്പത്തെക്കുറിച്ച് സൂചന നൽകുന്നതായിരുന്നു . എല്ലാവർഷവും പുതിയ ദിനോസറുകളുടെ അവശിഷ്ടങ്ങൾ പഴയതിൻറെ വലിപ്പത്തെ വെല്ലുവിളിച്ച് കൊണ്ട് വരാറുണ്ട് എന്നത് മറ്റൊരു കാര്യം . ഇനിയും വലിപ്പത്തിൽ ആശങ്ക സൃഷ്ടിച്ച് കൊണ്ട് വരും നാളിൽ പുതിയ ദിനോസറുകൾ പ്രത്യക്ഷപ്പെടാം . മരിച്ച് കഴിഞ്ഞും ഇവയുടെ അസ്ഥികൾ വളരുന്നുണ്ടെന്നതാണ് രസകരമായ കാര്യം . അതുകൊണ്ട് തന്നെ ലോകത്തിലെ ഏറ്റവും വലിയ ജീവിയെ കണ്ടെത്തിയെങ്കിലും അവയിലെ ഏത് വർഗ്ഗമാണ് ഏറ്റവും വലിയതെന്ന് കണ്ടെത്താൻ ഇതുവരെ കഴിഞ്ഞിട്ടില്ലായെന്ന് വേണം പറയാൻ . പുതിയ അതിഭീമാകാരനായ ദിനോസറുകളുടെ അവശിഷ്ടങ്ങൾക്കായി ശാസ്ത്രലോകം കാത്തിരിക്കുന്നു .


15 കോടിയോളം ചിലവാക്കിയ ജലവിമാന പദ്ധതി സർക്കാർ ഉപേക്ഷിച്ചു . കൂട്ടിയ ഉപകരണങ്ങൾ പല പൊതുമേഖല സ്ഥാപനങ്ങൾക്ക് നൽകാൻ സർക്കാർ ഉത്തരവായി . മത്സ്യതൊഴിലാളികളുടെ എതിർപ്പാണ് പദ്ധതി അവസാനിപ്പിക്കാൻ പ്രധാന കാരണം . മുൻ സർക്കാരിൻറെ കാലത്താണ് ജലവിമാന പദ്ധതി തുടങ്ങിയത് . അഷ്ടമുടി , പുന്നമട , ബേക്കൽ , കൊച്ചി , കുമരകം എന്നിവടിങ്ങളിൽ ജലവിമാനത്താവളങ്ങൾ നിർമ്മിക്കാൻ ഏകദേശം ആറു കോടിയുടെ ഉപകരണങ്ങളും വാങ്ങി . ഇത് പല പൊതുമേഖല സ്ഥാപനങ്ങൾക്കായി വീതിച്ചു നൽകാനാണ് തീരുമാനം . പദ്ധതി അനിശ്ചിതത്തിലായ ശേഷം ഓരോ കേന്ദ്രങ്ങളും പൊലീസ് സുരക്ഷയിലായിരുന്നു . ഇതിനായി വർഷം തോറും ഒന്നര കോടി രൂപയായിരുന്നു ചിലവ് . ഇതിന് പകരം ഇവ സർക്കാർ സ്ഥാപനങ്ങൾക്ക് നൽകണെമന്ന് ടൂറിസം ഡയറക്ടർ ബാലകിരണിൻറെ റിപ്പോർട്ടിൻറെ അടിസ്ഥാനത്തിലാണ് പുതിയ തീരുമാനം . സ്പീഡ് ബോട്ടുകൾ കെഡിടിസിക്കും , ടിഡിപിസിക്കും നൽകി . ബാഗേജ് സ്കാനർ , എക്സ് - റേ മെഷീൻ , സിസിടിവികൾ , ഫോട്ടിംഗ് ജെട്ടി എന്നിവയും വിവിധ സ്ഥാപനങ്ങൾക്ക് നൽകും . തിരുവനന്തപുരം - കൊച്ചി വിമാനത്താവളങ്ങളിൽ വിമാനമിറക്കാനായി ഉണ്ടാക്കിയ കരാറും സർക്കാർ റദ്ദാക്കി . വേണ്ട മുന്നൊരുക്കങ്ങളും പഠനവും നടത്താതെയാണ് യുഡിഎഫ് സർക്കാർ പദ്ധതി തുടങ്ങിയതെന്നാണ് വിനോസഞ്ചാര വകുപ്പ് പറയുന്നത് . ഇതുവരെ പദ്ധതിക്കായി ചെലവിട്ട തുക സംബന്ധിച്ച് കൃത്യമായ കണക്കെടുപ്പ് നടത്താനും ടൂറിസം മന്ത്രി കടകംപ്പള്ളി സുരേന്ദ്രൻ നിർദ്ദേശിച്ചിട്ടുണ്ട് .


പന്ത് ചുരണ്ടൽ വിവാദത്തിൽ മുൻ നായകൻ സ്റ്റീവ് സ്മിത്തും ഉപനായകൻ ഡേവിഡ് വാർണറും വിലക്കിലായ ശേഷം ഓസ്ട്രേലിയൻ ക്രിക്കറ്റ് ടീമിന് അത്ര നല്ലകാലമല്ല . രണ്ട് ലോകോത്തര ബാറ്റ്സ്മാൻമാരുടെ വിലക്ക് മുൻ ലോക ജേതാക്കളുടെ പ്രതാപം കുറച്ചു . ഇരുവരും പുറത്തായശേഷം ഓസ്ട്രേലിയക്ക് തുടർതോൽവികളായിരുന്നു വിധി . ഈ ദുർബല ടീമിനോടാണ് ഇന്ത്യ നാളെമുതൽ ഏറ്റുമുട്ടാനൊരുങ്ങുന്നത് . എന്നാൽ ഓസീസ് ദുർബലരാണെന്ന എല്ലാ വാദങ്ങളും കാറ്റിൽ പറത്തി ഇന്ത്യൻ നായകൻ വിരാട് കോലി . ലോകത്തെ മികച്ച രണ്ട് ബാറ്റ്സ്മാൻമാരുടെ അഭാവത്തിലും ഓസീസ് ലോകോത്തര താരങ്ങളുള്ള സംഘമാണെന്ന് കോലി പറഞ്ഞു . പരിമിത ഓവർ ക്രിക്കറ്റിൽ ഏത് നിമിഷവും എതിരാളികളെ തകർക്കാൻ അവർക്ക് കഴിവുണ്ട് . ഏത് ടീമിനെയും വിലകുറച്ച് കാണാനാവില്ലെന്നും പരമ്പരക്ക് മുൻപ് ഇന്ത്യൻ നായകൻ അഭിപ്രായപ്പെട്ടു . ഇതേസമയം ഇന്ത്യൻ ടീം അതിശക്തരാണെന്നും കോലി പറഞ്ഞു . മൈതാനത്തിറങ്ങുന്ന 11 താരങ്ങളും അവരുടെ ഏറ്റവും മികച്ച പ്രകടനം പുറത്തെടുക്കാനാകും ശ്രമിക്കുകയെന്നും കോലി ആത്മവിശ്വാസം പ്രകടിപ്പിച്ചു . ബ്രിസ്ബേനിൽ നാളെയാണ് ഇന്ത്യയുടെ ഓസീസ് പര്യടനത്തിലെ ആദ്യ ടി20 മത്സരം .


ക്രിസ്റ്റ്യാനോ റൊണാൾഡോയില്ലാത്ത പറങ്കികൾ ഒന്നുമല്ലെന്നു തെളിയിച്ച് പോർച്ചുഗലിനു സമനിലകുരുക്ക് . യൂറോപ്യൻ ചാമ്പ്യന്മാരുടെ വമ്പുമായി സ്വന്തം സ്റ്റേഡിയത്തിൽ സൌഹൃദ മത്സരത്തിനിറങ്ങിയ പോർച്ചുഗലിനെ ആഫ്രിക്കൻ കരുത്തുമായെത്തിയ ടുണീഷ്യയാണ് സമനിലയിൽ തളച്ചത് . രണ്ടു ഗോളുകൾക്കു മുന്നിലെത്തിയതിൻറെ ആനുകൂല്യം പിന്നീട് കളത്തിൽ തുടരാനാകാതെ പോയ പോർച്ചുഗലിനെ ആനിസ് ബദ്രി ( 39 ) , ഫക്രുദ്ദീൻ ബെൻ യൂസഫ് ( 64 ) എന്നിവരുടെ ഗോളുകൾ വിജയത്തിൽ നിന്ന് അകറ്റി . ഫെർണാണ്ടോ സാൻറോസിൻറെ പോർച്ചുഗലിനായി 22 - ാം മിനിറ്റിൽ ആന്ദ്രേ സിൽവയും 34 - ാം മിനിറ്റിൽ ജോ മാരിയോയും വലചലിപ്പിച്ചു . ടുണിഷ്യയുമായി സമനില വഴങ്ങിയതിനേക്കാൾ ക്രിസ്റ്റ്യാനോയുടെ അഭാവം ടീമിൻറെ പ്രകടനത്തെ ബാധിക്കുന്നതാണ് പോർച്ചുഗൽ പരിശീലകൻ സാൻറോസിനെ വലയ്ക്കുന്നത് . ചാമ്പ്യൻസ് ലീഗിൽ തുടർച്ചയായ മൂന്നാം കിരീടത്തിൻറെ നിറവിൽ നിൽക്കുമ്പോഴും സെമിയിലും കലാശ പോരാട്ടത്തിലും ഗോൾ നേടാനാകാതെ പോയ ക്രിസ്റ്റ്യാനോയുടെ ഫോമും പോർച്ചുഗലിൻറെ ലോകകപ്പ് മോഹങ്ങൾക്ക് ആഘാതം ഏൽപ്പിക്കുന്നു . ലോകകപ്പ് യോഗ്യത നേടാനാകാതെ പോയ ഇറ്റലി സൌദി അറേബ്യയെ ഒന്നിനെതിരേ രണ്ടു ഗോളുകൾക്കും പരാജയപ്പെടുത്തി . ബൊളീവയെ എതിരില്ലാത്ത മൂന്നു ഗോളുകൾക്കാണു അമേരിക്ക മുക്കിയത് .


പരിമിത ഓവർ ക്രിക്കറ്റിൽ ഇന്ത്യയുടെ മികച്ച സ്പിന്നർമാരിൽ ഒരാളാണ് യുസ്വേന്ദ്ര ചഹൽ . സഹതാരം കുൽദീപ് യാദവിനൊപ്പം ഇന്ത്യയിലും വിദേശ പിച്ചുകളിലും ചഹൽ എതിരാളികളെ വട്ടംകറക്കിയിരുന്നു . ഇന്ത്യയ്ക്ക് അപ്രാപ്യമെന്ന് വിലയിരുത്തപ്പെടുന്ന ദക്ഷിണാഫ്രിക്കൻ മണ്ണിലും ചഹൽ മികവ് കാട്ടി . 23 ഏകദിനങ്ങളിൽ 43 വിക്കറ്റും , 21 ടി20യിൽ 35 വിക്കറ്റും ഇതിനകം ചഹൽ പിഴുതിട്ടുണ്ട് . ഇന്ത്യ 2017 - 18 സീസണിൽ കളിച്ച മുഴുവൻ പരമിത ഓവർ പരമ്പരകളിലും അവസരം ലഭിച്ച ചഹൽ തൻറെ പ്രകടനത്തെ കുറിച്ച് പറയുന്നതിങ്ങനെ . അന്താരാഷ്ട്ര ക്രിക്കറ്റിൽ മികവ് തെളിയിക്കുക അത്ര എളുപ്പമല്ല . മനക്കരുത്തില്ലാതെ ഒരു താരത്തിനും വിജയിക്കാനാവില്ല . ബാറ്റ്സ്മാൻമാർ വളരെയധികം തയ്യാറെടുപ്പുകളോടെയാണ് ക്രീസിലെത്തുന്നത് . അതുകൊണ്ട് താരങ്ങളെ മനസിലാക്കി പന്തെറിഞ്ഞാൽ മാത്രമേ വിക്കറ്റ് നേടാൻ സാധിക്കുകയുള്ളൂ . സീസണിൽ ഇന്ത്യൻ ബൌളർമാർ കൈവരിച്ച നേട്ടങ്ങൾക്ക് നന്ദി പറയേണ്ടത് പേസ് സഖ്യമായ ഭുവിയോടും ജസ്പ്രീതിനോടുമാണെന്നും ചഹൽ പറയുന്നു . ന്യൂ ബോളിൽ പന്തെറിയുന്ന ബൌളർമാരെ പലപ്പോഴും അവഗണിക്കാറാണ് പതിവ് . ആദ്യ 10 ഓവറുകളിൽ എതിരാളികൾക്ക് മേൽ അവർ സൃഷ്ടിക്കുന്ന സമ്മർദ്ദമാണ് പിന്നീട് കളിയെ നിയന്ത്രിക്കുന്നത് . കുൽദീപിനും തനിക്കും നിരവധി വിക്കറ്റുകൾ വീഴ്ത്താനാകുന്നത് ആ ആനുകൂല്യത്താലാണെന്നും താരം പറയുന്നു .


ധോണിയുടെ മകൾ സിവയുടെ മലയാളം പാട്ട് വൈറലായിരുന്നു . അമ്പലപ്പുഴ ഉണ്ണിക്കണ്ണനോടു നീ എന്ന സിനിമാഗാനമാണു രണ്ടു വയസുള്ള സിവ കൊഞ്ചലോടെ പാടിയത് . പ്രിയദർശൻ സംവിധാനം ചെയ്ത മോഹൻലാൽ ചിത്രമായ അദ്വൈതത്തിലെ പാട്ടാണിത് . സിവയുടെ ഇൻസ്റ്റഗ്രാം അക്കൌണ്ടിൽ ധോണിതന്നെയാണ് ഇതു പുറത്തു വിട്ടത് . പാട്ട് ആരു പഠിപ്പിച്ചു എന്നതു വലിയ ചർച്ചയായിരുന്നു . ചിലസ്ഥലങ്ങളിൽ നിന്ന് ഇത് ശ്രീശാന്ത് എന്ന് പോലും അഭിപ്രായം ഉയർന്നു . എന്നാൽ അത് ഒരിക്കലും സാധ്യമാകില്ലായിരുന്നു . കൃഷ്ണഭക്തരായ കുടുംബം യു ട്യൂബിൽനിന്നു പാട്ട് ഡൌൺലോഡ് ചെയ്തു സിവയെ പഠിപ്പിച്ചു എന്നായിരുന്നു ഒരു വാദം . ഇതും ശരിയല്ല എന്നാണ് പുതിയ വാദം . കുട്ടിയെ നോക്കുന്ന മലയാളിയായ ചേച്ചി യാണു പാട്ട് പഠിപ്പിച്ചത് എന്നാണ് പുതിയ വാർത്ത . ഇവരുടെ പേരോ വിവരങ്ങളോ വെളിപ്പെടുത്താനാകില്ലെന്ന് ഈ വിവരം കൈമാറിയവർ പറഞ്ഞുവെന്നാണ് പ്രമുഖ ഓൺലൈൻ മാധ്യമം പറയുന്നത് . ധോണിയുടെയും കുടുംബത്തിൻറെയും സമൂഹമാധ്യമങ്ങൾ കൈകാര്യം ചെയ്യുന്നവർ ഔദ്യോഗികമായി പുറത്തുവിട്ടതാണ് സിവയുടെ പാട്ട് .


അറുപത്തി മൂന്നാം പിറന്നാൾ ദിനമായ ഇന്ന് രാഷ്ട്രീയപ്രവേശത്തെക്കുറിച്ച് സുപ്രധാന പ്രഖ്യാപനം നടത്താനൊരുങ്ങുകയാണ് നടൻ കമൽഹാസൻ . ജനങ്ങൾക്ക് പരാതികൾ നൽകാനും സംവദിയ്ക്കാനുമുള്ള മൊബൈൽ ആപ്ലിക്കേഷൻ കമൽ ഇന്ന് പുറത്തിറക്കും . ചെന്നൈയിലെ മഴക്കെടുതിയുടെ പശ്ചാത്തലത്തിൽ ആഘോഷങ്ങളില്ലാത്ത പിറന്നാളാകും ഇന്നത്തേതെന്ന് കമൽ നേരത്തേ പ്രഖ്യാപിച്ചിരുന്നു . അന്നും ഇന്നും രാഷ്ട്രീയജീവിയാണ് നടൻ കമൽഹാസൻ . സിനിമകളിലും എഴുത്തിലും വാക്കുകളിലും രാഷ്ട്രീയം പറയാൻ കമലിന് പേടിയുണ്ടായിരുന്നില്ല . ദ്രാവിഡരാഷ്ട്രീയത്തിൽ അടിയുറച്ച് വിശ്വസിയ്ക്കാനും മനുഷ്യാവകാശപ്രശ്നങ്ങളെക്കുറിച്ച് ഉറക്കെ സംസാരിയ്ക്കാനും കമൽ ഒരിക്കലും മടിച്ചില്ല . രാഷ്ട്രീയം വേർതിരിയ്ക്കാനാകാത്ത തമിഴ് സിനിമാ ലോകത്ത് അധികാരം സ്വപ്നം കാണാതെ രാഷ്ട്രീയജീവിയായി തുടരുമെന്ന് പ്രഖ്യാപിച്ച കമൽ ഒടുവിൽ തെരഞ്ഞെടുപ്പ് രാഷ്ട്രീയത്തിലെത്തുകയാണ് . പാർട്ടി പ്രഖ്യാപിയ്ക്കുമെന്നും അതിന് മുന്നോടിയായി ജനങ്ങളുമായി സംവദിയ്ക്കുകയാണെന്നും കമൽ ഏറ്റവുമൊടുവിൽ നടന്ന ആരാധകസംഗമത്തിലും പ്രഖ്യാപിച്ചിരുന്നു . ഒരിടവേളയ്ക്ക് ശേഷം ജല്ലിക്കട്ട് സമരകാലത്താണ് ശക്തമായ രാഷ്ട്രീയപ്രസ്താവനകളുമായി കമൽഹാസൻ വീണ്ടും ജനങ്ങൾക്ക് മുന്നിലെത്തിയത് . ബിജെപിയുടെ കളിപ്പാവയായ അണ്ണാ ഡിഎംകെയെ രൂക്ഷമായ ഭാഷയിൽ വിമർശിച്ച കമൽ കേന്ദ്രസർക്കാരിൻറെ സാമ്പത്തികനയങ്ങൾക്കെതിരെയും ശബ്ദമുയർത്തി . രാഷ്ട്രീയം പഠിയ്ക്കാനെന്നു തന്നെ പ്രഖ്യാപിച്ചുകൊണ്ട് മുഖ്യമന്ത്രി പിണറായി വിജയനെയും ദില്ലി മുഖ്യമന്ത്രി അരവിന്ദ് കെജ്രിവാളിനെയും കണ്ടു . ജയലളിതയുടെ മരണത്തിനും അനാരോഗ്യം മൂലം കരുണാനിധി സജീവരാഷ്ട്രീയം ഉപേക്ഷിച്ചതിനും ശേഷം ശക്തമായ ദ്രാവിഡബിംബങ്ങളില്ലാത്ത തമിഴ്നാട്ടിൽ ബിജെപി വിരുദ്ധവികാരം മുതലെടുക്കാൻ കമൽ ശ്രമിയ്ക്കുന്നു . ബിജെപിയോടും വലതുപക്ഷരാഷ്ട്രീയത്തോടും ചായ്വ് പുലർത്തുന്ന രജനീകാന്തും രാഷ്ട്രീയപ്രവേശത്തിന്റെ സൂചന നൽകുമ്പോൾ വീണ്ടുമൊരു താരരാഷ്ട്രീയത്തിന് തമിഴ്നാട്ടിൽ കളമൊരുങ്ങുകയാണ് .


വിൻഡോസ് 7 , വിൻഡോസ് 8 ഓപ്പറേറ്റിംഗ് സിസ്റ്റങ്ങളുടെ ഉത്പാദനം മൈക്രോസോഫ്റ്റ് പൂർണ്ണമായും നിർത്തി . മൈക്രോസോഫ്റ്റിൻറെ ലോകത്ത് ഏറ്റവും കൂടുതൽപേർ ഉപയോഗിക്കുന്ന ഓപ്പറേറ്റിംഗ് സിസ്റ്റങ്ങളാണ് ഇവ . എന്നാൽ ഏറ്റവും വെറുക്കപ്പെട്ട ഒ . എസുകളും ഇവയാണെന്നാണ് വിപണി വിദഗ്ധരുടെ അഭിപ്രായം . വിൻഡോസ് 7 , വിൻഡോസ് 8 എന്നിവയുടെ വിൽപ്പന നിർത്തുകയാണ് , ഇതോടെ ഈ വിൻഡോസ് ഓപ്പറേറ്റിംഗ് സിസ്റ്റങ്ങൾ ഇനി റീട്ടെയിലർമാർക്ക് ഷിപ്പിംഗ് ചെയ്യില്ല . ഒപ്പം തന്നെ ഒറിജിനൽ എക്യൂപ്മെൻറ് മാന്യുഫാക്ച്ചേർസ് ( ഒഇഎം ) മാരും ഇത് വിൽക്കില്ലെന്ന് മൈക്രോസോഫ്റ്റ് പറയുന്നു . 2009ലാണ് വിൻഡോസ് 7 ഇറക്കിയത് . പിന്നീട് നാല് കൊല്ലം കഴിഞ്ഞാണ് വിൻഡോസ് 8ഉം , വിൻഡോസ് 8.1 ഉം ഇറക്കിയത് . വിൽപ്പന നിർത്തും എങ്കിലും വിൻഡോസ് 7ൻറെ ടെക്നിക്കൽ സപ്പോർട്ട് 2020വരെയും , വിൻഡോസ് 8ൻറെ ടെക്നിക്കൽ സപ്പോർട്ട് 2023വരെയും തുടരും .


ടെക്നോളജി ഇൻറർനെറ്റ് ഭീമന്മാർക്കെതിരെ ഭീഷണിയുമായി അമേരിക്കൻ പ്രസിഡൻറ് ഡോണാൽഡ് ട്രംപ് . വാർത്ത സമ്മേളനത്തിലാണ് അമേരിക്കൻ പ്രസിഡൻറ് പരസ്യമായി ഗൂഗിൾ , ഫേസ്ബുക്ക് , ട്വിറ്റർ എന്നീ കമ്പനികൾക്കെതിരെ രംഗത്ത് എത്തിയത് . ടെക് - സോഷ്യൽ മീഡിയ കമ്പനികൾ ഉണ്ടാക്കിയ പ്രശ്നം എന്താണെന്ന് വ്യക്തമാക്കാതെയാണ് അമേരിക്കൻ പ്രസിഡൻറ് കടുത്ത വിമർശനം നടത്തിയത് . അതേ സമയം അടുത്തിടെ ഗൂഗിൾ സെർച്ച് റിസൽട്ടുകൾ പൂഴ്ത്തുന്നുവെന്നും , ട്രംപ് വിരുദ്ധരായവർക്ക് ട്വിറ്ററും , ഫേസ്ബുക്കും കൂടുതൽ പ്രധാന്യം നൽകുന്നു എന്നതുമാണ് പുതിയ സംഭവത്തിന് വഴിയൊരുക്കുന്നത് എന്നാണ് സൂചന . ട്രംപ് പറഞ്ഞത് ഇങ്ങനെ , അവർ ( ടെക് കമ്പനികൾ ) കൂടുതൽ ശ്രദ്ധാലുക്കളായിരിക്കണം . ആളുകളോട് അവർക്ക് അങ്ങനെ ചെയ്യാനുള്ള അധികാരമില്ല ' പലരെയും അവരുടെ മുതലെടുപ്പിനായി ഉപയോഗിക്കുന്നുണ്ടെന്നാണ് . അതൊരു ഗൌരവമുള്ള കാര്യമാണ് . അതിഗൌരവമുള്ള ആരോപണമാണിത് . ഗൂഗിളിന്റെയും മറ്റുള്ളവരുടെയും ചെയ്തികൾ ശരിയല്ല . ഫെയ്സ്ബുക്കിൽ എന്താണ് നടക്കുന്നതെന്നു നോക്കൂ , ട്വിറ്ററിൽ എന്താണ് നടക്കുന്നതെന്നു നോക്കൂ , അവർ കൂടുതൽ കരുതലെടുക്കണം . ഇത്തരം കാര്യങ്ങൾ ആളുകളോട് ചെയ്യരുത് . നിങ്ങൾക്കതു ചെയ്യാനാവില്ല . ഞങ്ങൾക്ക് അവരെക്കുറിച്ചുള്ള കൂടുതൽ പരാതികൾ ലഭിച്ചുകൊണ്ടിരിക്കുകയാണ് . ആയിരക്കണക്കിനു പരാതികൾ . അവർക്കതു ചെയ്യാൻ അവകാശമില്ല . അതിനാൽ ഗൂഗിളും , ട്വിറ്ററും , ഫെയ്സ്ബുക്കും വളരെ പ്രശ്നമുള്ള സ്ഥലത്തുകൂടെയാണ് നടക്കുന്നത് . വലിയൊരു വിഭാഗം ജനങ്ങളോടും അവർ മര്യാദയില്ലാതെ പെരുമാറുന്നു . അതേ സമയം അമേരിക്കൻ പ്രസിഡന്റിന്റെ വിമർശനത്തോടു പ്രതികരിച്ചു കൊണ്ട് ഗൂഗിൾ പറഞ്ഞത് രാഷ്ടീയ വികാരങ്ങൾ ഉണർത്തുന്ന രീതിയിൽ തങ്ങൾ ഒരിക്കലും സേർച് റിസൾട്ടുകൾ റാങ്ക് ചെയ്യാറില്ലെന്നാണ് പറഞ്ഞത് . ഫേസ്ബുക്കും ട്വിറ്ററും പ്രതികരിച്ചില്ല . ഇതേസമയം പിജെമീഡിയയിൽ ( pjmedia . com ) വന്ന റിപ്പോർട്ടിനെ ആസ്പദമാക്കിയായിരുന്നു ട്രംപിൻറെ പ്രതികരണം എന്നാണ് സൂചന . ഗൂഗിൾ ന്യൂസിൽ ലിബറൽസിന് അമിത പ്രാധാന്യം നൽകുന്നുവെന്നായിരുന്നു ആ റിപ്പോർട്ട് . എന്നാൽ വസ്തുതാപരമായി എന്തെല്ലാം കാര്യങ്ങളാണ് തങ്ങൾ കണ്ടെത്തിയിരിക്കുന്നതെന്ന് ട്രംപ് മാധ്യമപ്രവർത്തകരോടു വിശദീകരിച്ചില്ല . ഗൂഗിൾ , ഫെയ്സബുക് , ട്വിറ്റർ തുടങ്ങിയ വെബ് ഭീമന്മാർ വളരെയധികം ആളുകളോട് മര്യാദയില്ലാതെ പെരുമാറുന്നുവെന്നും അദ്ദേഹം തന്റെ ട്വീറ്റിൽ പറയുന്നുണ്ട് .


ആയിരം ദിവസം കൊണ്ട് വിഴിഞ്ഞം പദ്ധതിയുടെ ആദ്യഘട്ട നിർമ്മാണം പൂർത്തിയാക്കുമെന്ന അദാനി ഗ്രൂപ്പിൻറെ പ്രഖ്യാപനം നടപ്പായില്ല . തുറമുഖ നിർമ്മാണം തുടങ്ങി ആയിരം ദിവസം കഴിയുമ്പോഴും പദ്ധതി പകുതി വഴിയിൽ മാത്രമാണ് . പാറലഭ്യതയിലെ തടസ്സം , പ്രകൃതിക്ഷോഭങ്ങൾ തുടങ്ങിയവയാണ് തുറമുഖ നിർമ്മാണത്തിനുളള പ്രധാന തടസ്സങ്ങളെന്നാണ് കമ്പനിയുടെ വിശദീകരണം . കരാർ പ്രകാരം 2019 ഡിസംബർ നാലിനാണ് ആദ്യഘട്ട തുറമുഖ നിർമ്മാണം പൂർത്തിയാക്കേണ്ടത് . എന്നാൽ , നിർമ്മാണം തുടങ്ങി 1,000 ദിവസം കൊണ്ട് പദ്ധതിയുടെ ആദ്യഘട്ട ലക്ഷ്യം നേടിയെടുക്കുമെന്നാണ് ഗ്രൂപ്പ് പ്രഖ്യാപിച്ചിരുന്നത് . 2015 ഡിസംബർ അഞ്ചിനാണ് പദ്ധതിയുടെ നിർമ്മാണോത്ഘാടനച്ചടങ്ങുകൾ നടന്നത് . പദ്ധതി പ്രദേശത്ത് 615 പൈലുകളിൽ 377 എണ്ണത്തിൻറെ നിർമ്മാണം മാത്രമാണ് പൂർത്തിയായത് . തുറമുഖത്തിനായി 50 ഹെക്ടർ കടലാണ് നികത്തേണ്ടതെങ്കിൽ നികത്താനായത് 35 ഹെക്ടർ മാത്രമാണ് . മൂന്ന് കിലോമീറ്ററോളം വരുന്ന പുലിമുട്ടിൻറെ 650 മീറ്റർ മാത്രമാണ് നർമ്മാണം പൂർത്തിയായത് .


ഇംഗ്ലണ്ടിലെ ഏറ്റവും പ്രൌഢിയുള്ള ക്ലബ് ഏതാണെന്നുള്ള ചോദ്യത്തിനുള്ള ഉത്തരങ്ങളിൽ മുന്നിലായിരുന്നു മാഞ്ചസ്റ്റർ യുണെെറ്റഡിൻറെ സ്ഥാനം . സർ അലക്സ് ഫെർഗൂസൻ എന്ന ഇതിഹാസ പരിശീലകന് കീഴിൽ വിജയങ്ങളുടെ പടവുകൾ കയറിയ ടീമിന് പക്ഷേ തലമുറ കെെമാറ്റം വന്നപ്പോൾ ശക്തി ചോർന്നു പോയി . ഹോസെ മൌറീഞ്ഞോ എന്ന പ്രഗത്ഭനായ പരീശീലകൻറെ മികവിൽ പുതിയ കുതിപ്പാണ് മാഞ്ചസ്റ്റർ ഇത്തവണ ലക്ഷ്യമിടുന്നത് . പക്ഷേ , മാഞ്ചസ്റ്റർ യുണൈറ്റഡിനെ ശക്തിപ്പെടുത്താൻ ഇനിയും താരങ്ങൾ ആവശ്യമാണെന്നാണ് കോച്ച് ഹോസെ മൌറീഞ്ഞോ പറയുന്നത് . ലോകകപ്പിന് ശേഷം കളിക്കാർ എല്ലാവരും തിരിച്ചെത്താത്തത് ടീമിൻറെ മുന്നൊരുക്കത്തെ ബാധിച്ചുവെന്നും അദ്ദേഹം പറഞ്ഞു . പ്രീമിയർ ലീഗിൽ മാഞ്ചസ്റ്റർ സിറ്റിക്ക് പിന്നിൽ രണ്ടാം സ്ഥാനമാണ് ചുവന്ന ചെകുത്താന്മാർക്ക് ലഭിച്ചത് . കൂടാതെ , എഫ്എ കപ്പ് ഫൈനലിൽ ചെൽസിയോട് കാലിടറി . ചാമ്പ്യൻസ് ലീഗിലും കാര്യമായ ചലങ്ങൾ സൃഷ്ടിക്കാൻ സാധിക്കാതെ പോയതോടെ മൌറീഞ്ഞോ ടീമിൻറെ പ്രകടനത്തിൽ ഒട്ടും തൃപ്തനല്ല . പുതിയ സീസണിലേക്ക് മുന്നൊരുക്കം നടത്തുമ്പോഴും കോച്ചിൻറെ അവസ്ഥയിൽ മാറ്റമില്ല . ലോകകപ്പ് കഴിഞ്ഞ് പ്രമുഖ താരങ്ങൾ ടീമിനൊപ്പം ചേർന്നിട്ടില്ല . യുണൈറ്റഡിൻറെ എട്ട് താരങ്ങളാണ് ലോകകപ്പ് സെമിഫൈനലിൽ കളിച്ചത് . ഇവരെല്ലാം ഇപ്പോഴും വിശ്രമത്തിലാണ് . താരക്കൈമാറ്റ സമയത്ത് പ്രതീക്ഷിച്ച താരങ്ങളെ കിട്ടിയുമില്ല . ഫ്രെഡ് , ഡീഗോ ഡാലറ്റ് , ലീ ഗ്രാൻറ് എന്നിവരാണ് ഇത്തവണ യുണൈറ്റഡിൽ എത്തിയത് . ചെൽസിയുടെ വില്യൻ , ക്രൊയേഷ്യൻ താരം ആൻറേ റെബിച് , ടോട്ടനത്തിന്റെ ആൾഡർവീൾഡ് എന്നിവർക്കായി ശ്രമിച്ചെങ്കിലും ടീമിലെത്തിക്കാനായില്ല . താരക്കൈമാറ്റം അവസാനിക്കുന്ന ഓഗസ്റ്റ് ഒൻപതിന് മുൻപ് രണ്ടു താരങ്ങളെക്കൂടി ടീമിലെത്തിച്ചില്ലെങ്കിൽ കാര്യങ്ങൾ പ്രതീക്ഷിച്ചപ്പോലെ ആവില്ലെന്നും മൌറീഞ്ഞോ ടീം മാനേജ്മൻറിന് മുന്നറിയിപ്പ് നൽകുന്നു . കഴിഞ്ഞ സീസണിൽ ഒറ്റക്കിരീടം പോലും നേടാതെ പ്രയാസപ്പെട്ട യുണൈറ്റഡ് ഈ സീസണിലും ശരിയായ ദിശയിലൂടെ അല്ല പോകുന്നതെന്ന് മുൻതാരം പോൾ സ്കോൾസും പറയുന്നു .


ഷവോമി റെഡ്മീ നോട്ട് 3 ഇന്ത്യയിൽ ഓപ്പൺ സെയിൽ ആരംഭിച്ചു . ചൈനയ്ക്ക് പുറത്ത് ഷവോമി ഈ ഫോൺ ഇറക്കുന്ന ആദ്യ രാജ്യമായിരുന്നു ഇന്ത്യ , എന്നാൽ ഇതുവരെ ഇത് ഫ്ലാഷ് സെയിൽ വഴി മാത്രമായിരുന്നു വിറ്റിരുന്നത് . മാർച്ച് ആദ്യം ഇറങ്ങിയ ഫോണിൻറെ ലക്ഷകണക്കിന് യൂണിറ്റുകൾ ഇതിനകം വിറ്റുപോയി . അതിന് ശേഷമാണ് ബുധനാഴ്ച മുതൽ ഓപ്പൺ സെയിൽ ആരംഭിച്ചത് . റജിസ്ട്രേഷൻ ഇല്ലാതെ ഇനി ഫോൺ ഷവോമിയുടെ ഇന്ത്യൻ സൈറ്റായ എംഐ . ഇൻ വാങ്ങുവാൻ ലഭിക്കും . ഷവോമിയുടെ ഇ - കോമേഴ്സ് പാർട്ണർമാരായ ആമസോൺ , ഫ്ലിപ്പ്കാർട്ട് , സ്നാപ്ഡീൽ എന്നിവയിൽ തൽക്കാലം ഈ സേവനം ഷവോമി ലഭ്യമാക്കിയിട്ടില്ല . ഷവോമി റെഡ്മീ നോട്ട് 3 2ജി പതിപ്പിന് വില 9,999 രൂപയും , 3ജി പതിപ്പിന് 11,999 രൂപയുമാണ് വില നവംബർ മാസത്തിലാണ് ഈ ഫോൺ ആദ്യമായി ഇറക്കിയത് . ചൈനയിൽ മീഡിയടെക്ക് പ്രോസ്സർ ഇറക്കിയ ഷവോമി ഇന്ത്യയിൽ ക്യൂവൽകോം പ്രോസസ്സർ ഉള്ള പതിപ്പാണ് ഇറക്കിയിത് . ക്യൂവൽകോം സ്നാപ്ഡ്രാഗൺ 650 എസ്ഒഎസ് ആണ് ഷവോമി റെഡ്മീ നോട്ട് 3 യിലെ ഇന്ത്യയിലെ പ്രോസ്സർ . ഡാർക്ക് ഗ്രേ , ചാമ്ബ്യൻ ഗോൾഡ് , സിൽവർ എന്നീ നിറങ്ങളിൽ ഫോൺ ലഭിക്കും . മെയ്ക്ക് ഇൻ ഇന്ത്യ പ്രകാരം ഇന്ത്യയിൽ ഇറക്കുന്ന മൂന്നാമത്തെ ഫോണാണ് ഇതെന്ന് ഷവോമി പറയുന്നു . പ്രോസ്സറിന് പുറമേ റാം ശേഷിയിലും രണ്ടു പതിപ്പായാണ് റെഡ്മീ നോട്ട് 3 ഇറങ്ങുന്നത് ഒന്ന് 2 ജിബി റാം ശേഷിയിലും , ഒന്ന് 3 ജിബി റാം ശേഷിയിലുമാണ് ഇറങ്ങുന്നത് . എന്നാൽ രണ്ടിൻറെയും ഇൻബിൽട്ട് മെമ്മറി ശേഷി 32 ജിബിയാണ് . ഇതിൻറെ പിന്നിൽ ഫിംഗർപ്രിൻറ് സ്കാനറുണ്ട് . 5 . 5 ഇഞ്ച് ഫുൾ എച്ച്ഡി സ്ക്രീൻ ആണ് ഈ ഫോണിനുള്ളത് . 1080x1920 പിക്സൽ ഐപിഎസ് ഡിസ്പ്ലേയാണ് സ്ക്രീനുള്ളത് ഇത് 178 ഡിഗ്രി വ്യൂവിങ്ങ് ആംഗിൾ നൽകും എന്നാണ് ഷവോമി അവകാശവാദം . ആൻഡ്രോയ്ഡ് ലോലിപോപ്പ് എംഐയുഐ7 ഇൻറർഫേസ് ഓടെ ഫോണിൻറെ ഓപ്പറേറ്റിംഗ് സിസ്റ്റമാകുന്നു . 4000 എംഎഎച്ചാണ് ബാറ്ററി ശേഷി . 16 എംപിയാണ് പ്രധാന ക്യാമറ , 5 എംപിയാണ് മുന്നിലെ സെൽഫി ക്യാമറ .


രാജ്യത്തെ ഏറ്റവും വലിയ ടെലികോം നെറ്റ്വർക്ക് ഭാരതി എയർടെൽ ലിമിറ്റഡിന് കഴിഞ്ഞ സാമ്പത്തിക വർഷത്തിന്റെ നാലാം പാദത്തിൽ ലാഭത്തിൽ വർധന . ലാഭം 2.8 ശതമാനം വർധിച്ചു . ബ്രോഡ്ബാൻഡ് ഉപയോക്താക്കളുടെ എണ്ണം കൂടിയതാണ് കമ്പനിക്കു നേട്ടമായത് . മുൻ വർഷത്തെ 1255 കോടി രൂപയുടെ സ്ഥാനത്ത് ഇത്തവണ 1290 കോടി രൂപ ലാഭം നേടാനായി . മൊത്തം വരുമാനം 8.4 ശതമാനം വർധിച്ച് 24960 കോടി രൂപയിലെത്തി . സാമ്പത്തിക വർഷത്തിന്റെ മൊത്തം കണക്കെടുത്താൽ , ആകെ വരുമാനത്തിൽ മുൻ വർഷത്തേക്കാൾ 6.9 ശതമാനം വർധനയുണ്ട് . മൊത്ത വരുമാനം 96532 കോടി രൂപയിലെത്തി . കമ്പനിയുടെ ആഫ്രിക്കൻ വിപണിയും മികച്ച നേട്ടമുണ്ടാക്കുന്നുണ്ട് .


ഡ്രോൺ വിമാനങ്ങളുടെ പ്രവർത്തനവുമായി ബന്ധപ്പെട്ട് കേന്ദ്ര സർക്കാർ കരട് ചട്ടങ്ങൾ രൂപീകരിച്ചു . രാജ്യത്ത് ഡ്രോണിൻറെ വ്യാവസായിക ഉപയോഗം വർധിച്ച സാഹചര്യത്തിൽ കൂടുതൽ നിക്ഷേപം ആകർഷിക്കുകയാണ് ഇതിലൂടെ സർക്കാർ ലക്ഷ്യമിടുന്നത് . സിവിൽ ഏവിയേഷൻ റിക്വയർമെൻറ്സ് എന്ന പേരിലാണ് ഡ്രോൺ വിമാനങ്ങളുടെ പ്രവർത്തനത്തിന് വ്യോമയാന മന്ത്രാലയം കരട് ചട്ടം രൂപപ്പെടുത്തിയത് . വഹിക്കാവുന്ന ഭാരത്തിൻറെ അടിസ്ഥാനത്തിൽ നാനോ , മൈക്രോ , മിനി , സ്മോൾ , ലാർജ് എന്നിങ്ങനെ ഡ്രോണുകളെ തരംതിരിച്ചിട്ടുണ്ട് . 250 ഗ്രാം മുതൽ 150 കിലോ വരെ ഭാരമുള്ളവയെയാണ് ചട്ടത്തിലുൾപ്പെടുത്തിയിരിക്കുന്നത് . നാനോ കാറ്റഗറിയിലുൾപ്പെട്ടതും സുരക്ഷാ ഏജൻസികൾ ഉപയോഗിക്കുന്നതും ഒഴിച്ചുള്ള ഡ്രോണുകളെല്ലാം ഡയറക്ടർ ജനറൽ ഓഫ് സിവിൽ ഏവിയേഷനു കീഴിൽ രജിസ്റ്റർ ചെയ്യണം . ഡ്രോണുകളുടെ വർധിച്ച വ്യാവസായിക ഉപയോഗം കണക്കിലെടുത്താണ് കരട് ചട്ടം തയ്യാറാക്കിയിരിക്കുന്നത് . എല്ലാ ഡ്രോണുകളും 200 അടിക്ക് താഴെ ഉയരത്തിൽ പകൽ സമയത്ത് മാത്രമേ പറക്കാനനുവദിക്കൂ . വിമാനത്താവളം , ജനസാന്ദ്രത കൂടിയതും അടിയന്തിര സാഹചര്യം നിലനിൽക്കുന്നതുമായ പ്രദേശങ്ങൾ , കപ്പൽ , വിമാനം , എന്നിവിടങ്ങളിൽ ഡ്രോൺ അനുവദിക്കില്ല . രാഷ്ട്രപതി ഭവന് 5 കിലോ മീറ്റർ ചുറ്റളവിലും നിയന്ത്രണരേഖ ഉൾപ്പെടെയുള്ള രാജ്യാന്തര അതിർത്തികൾക്ക് 50 കിലോമീറ്റർ ചുറ്റളവിലും തീരദേശത്ത് നിന്ന് 500 മീറ്റർ അകലെയും ഡ്രോണുകൾക്ക് പറക്കാനാവില്ല . വ്യോമയാനമന്ത്രാലയത്തിൻറെ വെബ്സൈറ്റിൽ പ്രസിദ്ധീകരിച്ചിരിക്കുന്ന കരട് ചട്ടങ്ങളിൽ ഈ മാസം 30 വരെ പൊതുജനങ്ങൾക്ക് അഭിപ്രായം രേഖപ്പെടുത്താം .


ഈസ്റ്ററിന് പ്രത്യേക ഓഫറുമായി ജെറ്റ് എയർവെയ്സ് . 30 ശതമാനം ഡിസ്കൌണ്ടാണ് ജെറ്റ് എയർവെയ്സ് വാഗ്ദനം . തെരഞ്ഞെടുത്ത ആഭ്യന്തര , അന്തർദേശീയ യാത്രകൾക്കാണ് ഈ ഓഫർ . ആഭ്യന്തര യാത്രകൾക്ക് ഏപ്രിൽ രണ്ടു വരെയാണ് ബുക്കിംഗ് ഓഫർ . ആഭ്യന്തര യാത്രാ ടിക്കറ്റിലെ ഓഫർ പ്രീമിയർ , എക്കോണമി ക്ലാസുകളിൽ ലഭ്യമാണ് . പ്രീമിയർ ക്ലാസ് ടിക്കറ്റിനു 20 ശതമാനം ഡിസ്കൌണ്ടും എക്കോണമി ക്ലാസിനു 10 ശതമാനം ഡിസ്കൌണ്ടുമാണ് ലഭിക്കുക . ഓഫർ ടിക്കറ്റ് മടക്കയാത്രയ്ക്കും ഉപയോഗിക്കാം . ഓഫർ തിയ്യതികളിൽ ബുക്ക് ചെയ്യുന്ന ടിക്കറ്റ് സെപ്റ്റംബർ 30 വരെ ഉപയോഗിക്കാം . അന്തർദേശീയ യാത്രകൾക്കുള്ള ഓഫർ ടിക്കറ്റ് ബുക്കിംഗ് ഈ മാസം 30ന് ആരംഭിച്ചു . എന്നാൽ ഏതു ദിവസമാണ് ഓഫർ അവസാനിക്കുക എന്ന് കമ്പനി വ്യക്തമാക്കിയിട്ടില്ല .


ഇന്ത്യയുടെ മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിതകഥ പറയുന്ന സിനിമയാണ് ദ ആക്സിഡന്റ് പ്രൈം മിനിസ്റ്റർ . ചിത്രത്തിൽ മൻമോഹൻ സിംഗിനെ അവതരിപ്പിക്കുന്നത് ശ്രമകരമായിരുന്നുവെന്നാണ് അനുപം ഖേർ പറയുന്നത് . ഇതുവരെ അവതരിപ്പിച്ചതിൽ വച്ച് ഏറ്റവും ബുദ്ധിമുട്ടുള്ള കഥാപാത്രമാണ് മൻമോഹൻ സിംഗിന്റേത് . മൻമോഹൻ സിംഗിന്റെ പെരുമാറ്റത്തിലെ വ്യത്യാസം മനസ്സിലാക്കാൻ ബുദ്ധിമുട്ടാണ് . സ്വയം അങ്ങനെ വ്യക്തമാക്കുന്ന ആളല്ല . ഒരിക്കലും തന്നിലേക്ക് ശ്രദ്ധ വരുത്താൻ ശ്രമിക്കാറില്ല . സന്തോഷത്തിലാണെങ്കിലും അസ്വസ്ഥനാണെങ്കിലും ഒരേ നടത്തം , ഒരേ ഭാവം . എന്താണ് മനസ്സിലെന്ന് പിടികിട്ടില്ല . അത് കണ്ടുപിടിക്കുക എന്നതായിരുന്നു ഏറ്റവും വെല്ലുവിളി - അനുപം ഖേർ പറയുന്നു . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് . ചിത്രത്തിൽ മൻമോഹൻ സിംഗിനു പുറമെ മറ്റൊരു പ്രധാന കഥാപാത്രം കോൺഗ്രസിന്റെ മുൻ അധ്യക്ഷ സോണിയാ ഗാന്ധിയാണ് . സോണിയാ ഗാന്ധിയായി അഭിനയിക്കുന്നത് ജർമൻ നടി സുസൻ ബെർനെർട് ആണ് .


ശ്രീലങ്കയ്ക്കെതിരായ ആദ്യ ക്രിക്കറ്റ് ടെസ്റ്റിന് മുമ്പ് ഇന്ത്യക്ക് വലിയ തിരിച്ചടി . വൈറൽ പനി ബാധിച്ച ഓപ്പണർ കെ എൽ രാഹുൽ ആദ്യ ടെസ്റ്റിൽ കളിക്കില്ല . രാഹുൽ അതിവേഗം സുഖം പ്രാപിച്ചുവരികയാണെന്നും ഡോക്ടർമാർ വിശ്രമം നിർദേശിച്ചിരിക്കുന്നതിനാൽ മുൻകരുതലെന്ന നിലയിൽ ആദ്യ ടെസ്റ്റിനുള്ള ടീമിൽ നിന്നൊഴിവാക്കുകയാണെന്നും ടീം മാനേജ്മെന്റ് അറിയിച്ചു . ദീർഘനാളായി പരിക്കിന്റെ പിടിയിലായിരുന്നു രാഹുൽ . പരിക്ക് മൂലം രാഹുലിന് ഐപിഎൽ പൂർണണായും നഷ്ടമായിരുന്നു . ടീമിലെ മറ്റൊരു ഓപ്പണറായ മുരളി വിജയ് ആദ്യ ടെസ്റ്റിന് മുമ്പ് പരിക്കേറ്റ് പിൻമാറിയിരുന്നു . രാഹുലിന്റെ വിജയ്യുടെ അഭാവത്തിൽ അഭിനവ് മുകുന്ദും ശീഖർ ധവാനുമാകും 26ന് തുടങ്ങുന്ന ആദ്യ ടെസ്റ്റിൽ ഇന്ത്യൻ ഇന്നിംഗ്സ് ഓപ്പൺ ചെയ്യുക . പരിശീലന മത്സരത്തിൽ അർധസെഞ്ചുറിയുമായി തിളങ്ങിയ രാഹുലിന്റെ അഭാവം ഇന്ത്യക്ക് കനത്ത തിരിച്ചടിയാണ് . ഓസ്ട്രേലിയക്കെതിരായ ടെസ്റ്റ് പരമ്പരയിൽ തുടർച്ചയായി ആറ് അർധസെഞ്ചുറികൾ നേടി രാഹുൽ മികവ് കാട്ടിയിരുന്നു . മൂന്ന് ടെസ്റ്റുകളാണ് പരമ്പരയിലുള്ളത് .


ആപ്പിളിന്റെ ഐഫോൺ , ഐ പാഡ് എന്നിവയുടെ പ്രത്യേകതകൾ കോപ്പിയടിച്ചതിന് സാംസങിന് പണി കിട്ടി . സിലക്കൺ വാലിയിലെ കോടതിയാണ് ആപ്പളിന് വൻതുക നഷ്ടപരിഹാരം നൽകാൻ സാംസങിനോട് ഉത്തരവിട്ടത് . ചെറിയ നഷ്ടപരിഹാരം ഒന്നും അല്ല നൽകേണ്ടത് . 1824 . 97 കോടി രൂപയാണ് നൽകേണ്ടത് . അമേരിക്കൻ കണക്കിൽ പറഞ്ഞാൽ 290 ദശലക്ഷം ഡോളർ . എന്നാൽ സാംസങിനും അൽപം ആശ്വസിക്കാൻ വകയുണ്ട് . സാംസങിന്റെ 13 മോഡലുകൾ ആപ്പിൾ ഉത്പന്നങ്ങളിൽ നിന്ന് കോപ്പി അടിച്ചുണ്ടാക്കിയതാണ് എന്നാണ് ഇപ്പോഴത്തെ കോടതി കണ്ടെത്തിയത് . മുമ്പ് മറ്റൊരു കോടതി കണ്ടെത്തിയത് സാംസങിന്റെ 26 മോഡലുകളും ആപ്പിളിനെ കോപ്പി അടിച്ചതാണെന്നായിരുന്നു . സാംസങ് കമ്പനി വിധിയെ ഇപ്പോഴും അംഗീകരിച്ചിട്ടില്ല . അപ്പീൽ പോകാൻ തന്നെയാണ് തീരുമാനം . ഇതിനിടെ 2014 മാർച്ച് മാസത്തിൽ മറ്റൊരു വിചാരണ കൂടി ആരംഭിക്കുന്നുണ്ട് . സാംസങിന്റെ പുതിയ മോഡലുകളും ആപ്പിൾ ഉത്പന്നങ്ങളുടെ പകർപ്പാവകാശം ലംഘിച്ചുകൊണ്ടുള്ളതാണെന്ന കേസിൽ ആണിത് . ലോകത്തെ സ്മാർട്ട് ഫോൺ ഭീമൻമാരായ ആപ്പിളും സാംസങും തമ്മിൽ പല രാജ്യങ്ങളിലും കേസുകൾ നടന്നുകൊണ്ടിരിക്കുകയാണ് . 300 ദശലക്ഷം ഡോളറിന്റ വിപണിക്ക് വേണ്ടിയുള്ള പോരാട്ടമാണ് . ആപ്പിൾ ഉന്നയിക്കുന്ന പകർപ്പാവകാശ ലംഘനത്തെ സാംസങ് അതേ നാണയത്തിൽ തിരിച്ചടിക്കുന്നും ഉണ്ട് . ആപ്പിളിന്റെ പല മോഡലുകളും സാംസങ് ഫോണുകളുടെ കോപ്പിയാണെന്നാണ് ആരോപണം . അതുപോലെ സാംസങ് കോപ്പിഅടിച്ചു എന്ന് പറയുന്ന ആപ്പിൾ ഫീച്ചറുകളുടെ പേറ്റന്റിന് നിയമസാധുതയില്ലെന്നും സാംസങ് പറയുന്നു .


ഐഫോൺ എക്സിൻറെ പ്രീ ഓഡർ ആരംഭിച്ചു . ആദ്യഘട്ടത്തിൽ നിശ്ചിത എണ്ണം ഐഫോൺ എക്സ് മാത്രമേ വിപണിയിൽ എത്തു എന്നതിനാൽ വലിയ തിരക്കാണ് പ്രീ ഓഡറിൽ പ്രതീക്ഷിക്കുന്നത് . ഏകദേശം 30 ലക്ഷം ഐഫോൺ എക്സുകൾ ആദ്യഘട്ടത്തിൽ ഉപയോക്താക്കളിൽ എത്തിക്കാനാണ് നീക്കം . ഇത് ആദ്യമായി ഒരു ഐഫോൺ ലഭ്യമാകുന്ന ആദ്യ രാജ്യങ്ങളുടെ കൂട്ടത്തിൽ ഇന്ത്യയുമുണ്ട് . പ്രീ ഓർഡർ ചെയ്യാൻ ആഗ്രഹിക്കുന്നവർ 5,000 രൂപ ഇന്ത്യയിലെ ചില തിരഞ്ഞെടുത്ത വിൽപ്പനക്കാർക്കു നൽകി പ്രീ ഓർഡർ ഉറപ്പിക്കാം . പ്രീ ഓർഡർ ചെയ്യുന്നവർക്ക് നവംബർ 3നു തന്നെ വിതരണം ചെയ്യാൻ സാധിക്കും എന്നാണ് സൂചന . ആദ്യ ഘട്ടത്തിൽ സ്റ്റോറുകളൊന്നും ഈ ഫോണിന് ക്യാഷ് ബാക്ക് നൽകുന്നില്ല . 89 , 000 രൂപയാണ് ഐഫോൺ എക്സിൻറെ ഇന്ത്യൻ വില . അരികുകൾ ഇല്ലാത്ത 436 x 1125 പിക്സൽ റെസലൂഷനുള്ള , 5.8 ഇഞ്ച് ഒഎൽഇഡി ഡിസ്പ്ലെയാണ് ഐഫോൺ എക്സിൻറെ പ്രധാന പ്രത്യേകതത . ഒഎൽഇഡി സ്ക്രീനുമായി ഇറങ്ങുന്ന ആദ്യ ഐഫോണുമാണിത് . ഐഫോൺ എക്സിൻറെ മറ്റൊരു സവിശേഷത ഫെയ്സ്ഐഡിയാണ് . ഐഫോൺ എക്സിൻറെ ട്രൂഡെപ്ത് ക്യാമറാ സിസ്റ്റമാണ് ഇതിനെ കുറ്റമറ്റതാക്കുന്നത് . ഐഒഎസ് 11ൽ ഓടുന്ന ഫോണിന് 12എംപി റെസലൂഷനുള്ള ഇരട്ട പിൻ ക്യാമറകളുമുണ്ട് . ക്യാമറകളും മറ്റു പല ഫീച്ചറുകളും ഐഫോൺ 8 പ്ലസിന്റേതിനു സമാനമാണ് . 64GB , 256GB എന്നീ രണ്ടു സംഭരണശേഷികളുമായാണ് ആപ്പിളിന്റെ പത്താം ഐഫോൺ വാർഷികം ആഘോഷിക്കാൻ ഇറക്കിയിരിക്കുന്ന ഫോൺ എത്തുന്നത് .


വിൻഡീസ് ഇതിഹാസം ബ്രയാൻ ലാറയുടെ എക്കാലത്തെയും മികച്ച പരിമിത ഓവർ ഇലവനിൽ ഇന്ത്യയിൽ നിന്ന് ഒരു താരം . മാസ്റ്റർ ബ്ലാസ്റ്റർ സച്ചിൻ ടെൻഡുൽക്കറെയും കിംഗ് കോലിയെയും പരാമർശിക്കാതെ ഹിറ്റ്മാൻ രോഹിത് ശർമ്മയെയാണ് ലാറ തൻറെ ടീമിലുൾപ്പെടുത്തിയത് . ' ഏകദിനത്തിലും ടി20യിലും രോഹിതിൻറെ നമ്പറുകൾ നോക്കുക . റൺസിൻറെ അടിസ്ഥാനത്തിൽ ലോകത്തിലെ മികച്ച താരം അദേഹമാണ് . എൻറെ ടീമിൽ മാത്രമല്ല , ആര് ലോക ഇലവനെ തെരഞ്ഞെടുത്താലും രോഹിത് ആ ടീമിൽ ഇടംപിടിക്കുമെന്നുറപ്പ് ' - ലാറ ഒരു ദേശീയ മാധ്യമത്തോട് പറഞ്ഞു . വിൻഡീസിനെതിരായ ടി20 പരമ്പരയിലെ രണ്ടാം മത്സരത്തിൽ തകർപ്പൻ സെഞ്ചുറി നേടി മിന്നും ഫോമിലാണ് രോഹിത് ശർമ്മ . 61 പന്തിൽ നിന്നായിരുന്നു രോഹിതിൻറെ 111 റൺസ് . ടി20യിൽ കൂടുതൽ റൺസ് നേടിയ ഇന്ത്യൻ താരമെന്ന നേട്ടത്തിൽ വിരാട് കോലിയെ മത്സരത്തിൽ മറികടന്നിരുന്നു . ടി20യിൽ കൂടുതൽ റൺസെടുത്ത ന്യൂസീലാൻഡ് താരം മാർട്ടിൻ ഗുപ്റ്റിലിനേക്കാൾ 68 റൺസ് മാത്രം പിന്നിലാണ് ഇന്ത്യൻ ഓപ്പണർ . അന്താരാഷ്ട്ര ടി20യിൽ നാല് സെഞ്ചുറി നേടുന്ന ആദ്യ താരം കൂടിയാണ് രോഹിത് .


ഹോളിവുഡിലും ഇത് വിവാഹമോചനക്കാലം . താര ദമ്പതികളായ ആഞ്ജലീന ജോളിയും ബ്രാഡ് പിറ്റും വേർപിരിയുന്നു . ബ്രാഡ് പിറ്റിൽ നിന്ന് വിവാഹമോചനം തേടി ആഞ്ജലീന തിങ്കളാഴ്ച ഹർജി നൽകി . അഭിപ്രായ ഭിന്നതകളെ തുടർന്ന് വേർപിരിയുന്നു എന്നാണ് ആഞ്ജലീന ഹർജിയിൽ വ്യക്തമാക്കിയിരിക്കുന്നത് . ആറ് മക്കളെ തനിക്കൊപ്പം വിടണമെന്നും ആഞ്ജലീന ഹർജിയിൽ അഭ്യർത്ഥിച്ചിട്ടുണ്ട് . 2004ൽ ഡേറ്റിംഗ് തുടങ്ങിയ ആഞ്ജലീനയും ബ്രാഡ്പിറ്റും 2014 ഓഗസ്റ്റിലാണ് വിവാഹിതരായത് . ബ്രാഞ്ജലീന എന്ന പേരിൽ മാധ്യമങ്ങൾ വിശേഷിപ്പിച്ചിരുന്ന ദമ്പതികളാണ് ഇപ്പോൾ വഴി പിരിയുന്നത് . ഹോളിവുഡിലെ മറ്റൊരു താരദമ്പതികളായ ംജോണി ഡെപ്പും ആംബർ ഹെർഡും അടുത്തിടെയാണ് വിവാഹമോചന ഹർജി നൽകിയത് .


ഇന്ത്യൻ മൊബൈൽ വിപണിയിലെ മൽസരം കടുപ്പിക്കാൻ വോട്ടോയെത്തുന്നു . ചൈനീസ് കമ്പനിയായ വോട്ടോ തങ്ങളുടെ പുതിയ മൂന്ന് ഫോണുകളാണ് ഉടൻ ഇന്ത്യയിൽ അവതരിപ്പിക്കുന്നത് . 10000 രൂപയിൽ താഴെ വിലവരുന്ന ഫോണുകളിലൂടെ വിപണി സാന്നിധ്യം അറിയിക്കുക എന്നതാണ് വോട്ടോയുടെ ലക്ഷ്യം . ഒരു വർഷം കൊണ്ട് ഒരു മില്ല്യൺ ഫോണുകൾ വിറ്റഴിച്ച് 700 കോടിയുടെ വരുമാനം വോട്ടോ ഇന്ത്യയിൽ നിന്നും ലക്ഷ്യമിടുന്നു . മറ്റ് ചൈനീസ് കമ്പനികളുടെ മാതൃകയിൽ ഇന്ത്യയിൽ നിർമ്മാണ യൂണിറ്റുകൾ തുടങ്ങാനും വോട്ടോയ്ക്ക് പദ്ധതിയുണ്ട് . നിലവിൽ ചൈനയിൽ മാത്രമുള്ള വോട്ടോ നേപ്പാൾ , ബംഗ്ലാദേശ് , ശ്രീലങ്ക എന്നിവിടങ്ങളിലും വിപണി തുറക്കും . ഇന്ത്യൻ മാർക്കറ്റിൽ ശക്തമായ സാന്നിധ്യമായ ഷവോമി മറികടക്കുകയാണ് വോട്ടോയ്ക്കു മുന്നിലുള്ള പ്രധാന വെല്ലുവിളി . അതിനാൽ ഷവോമി അതേ നിരക്കിൽ മൊബൈൽ ഫോണുകൾ വിറ്റവിഴിക്കാനാണ് വോട്ടോയുടെ ശ്രമം . ഇവൂമി , ഇൻഫിനിക്സ് എന്നീ ചൈനീസ് കമ്പനികൾ ഈ വർഷം പുതുതായി ഇന്ത്യൻ വിപണിയിലെത്തിയിരുന്നു . വിവോ , ഓപ്പോ , ജിയോണി എന്നിവയാണ് ഇപ്പോൾ മൽസരരംഗത്ത് മുന്നിലുള്ള മറ്റ് കമ്പനികൾ . വോട്ടോ ഫോണുകൾ ലഭ്യമാക്കാൻ 322 വിതരണക്കാരെ ചുമതലപ്പെടുത്തിയതായാണ് വിവരം . വില്പനയ്ക്കും സർവീസിനുമായി ഇന്ത്യൻ കമ്പനികളായ റാഷി പെരിഫറൽസ് , റെഡിംഗ്ടൺ , ആർവി സൊലൂഷൻസ് എന്നിവർ വോട്ടോയുമായി കരാർ ഒപ്പിട്ടിട്ടുണ്ട് .


യാത്ര ചെയ്യുമ്പോഴുളള സുരക്ഷയ്ക്കും പൊലീസ് ക്ലിയറൻസ് സർട്ടിഫിക്കറ്റുകൾ വേഗത്തിൽ ലഭ്യമാക്കുന്നതിനും പൊലീസ് പ്രവർത്തനങ്ങൾ സംബന്ധിച്ച വിവരങ്ങൾ അറിയുന്നതിനുമുള്ള കേരള പൊലീസിന്റെ മൂന്ന് മൊബൈൽ ആപ്ലിക്കേഷനുകൾ പുറത്തിറക്കി . വെള്ളയമ്പലം കെൽട്രോണിൽ നടന്ന ലളിതമായ ചടങ്ങിൽ സംസ്ഥാന പൊലീസ് മേധാവി ലോക്നാഥ് ബെഹറ ഉദ്ഘാടനം നിർവഹിച്ചു . ആപ്പ് അധിഷ്ഠിതവും സാങ്കേതികവിദ്യാധിഷ്ഠിതവുമായ പൊലീസിങ് സംവിധാനങ്ങളിലേക്ക് കേരളപോലീസ് കൂടുതൽ മാറുക എന്നതാണ് ലക്ഷ്യമെന്നും ഇതിനായുള്ള കൂടുതൽ പദ്ധതികൾക്ക് രൂപം നല്കിവരികയാണെന്നും അദ്ദേഹം പറഞ്ഞു . പൊലീസ് ക്ലിയറൻസ് സർട്ടിഫിക്കറ്റുകൾ ഓൺലൈനായി ലഭ്യമാക്കുന്നതിന് വെബിലും മൊബൈലിലും പ്രവർത്തിക്കുന്ന ആപ്ലിക്കേഷനാണ് പൊലീസ് ക്ലിയറൻസ് സർട്ടിഫിക്കറ്റ് സിസ്റ്റം . ഓൺലൈൻ വഴി അപേക്ഷിക്കുകയും തുടർന്ന് വെബ് / മൊബൈൽ സംവിധാനം വഴി സർട്ടിഫിക്കറ്റ് ഡൌൺലോഡ് ചെയ്യുകയും ചെയ്യാം . സിറ്റിസൺ സേഫ്റ്റി എന്ന പേരിൽ യാത്രാവേളയിലെ സുരക്ഷിതത്വത്തിനായുള്ള ആപ്ലിക്കേഷൻ പരീക്ഷണാടിസ്ഥാനത്തിൽ നേരത്തെ നിലവിൽ വന്നിരുന്നു . അടിയന്തര സാഹചര്യങ്ങളിലും ഒറ്റപ്പെട്ട യാത്രാവേളകളിലും സുരക്ഷ വർധിപ്പിക്കുന്നതിനുള്ള ആപ്ലിക്കേഷനാണിത് . ഒറ്റയ്ക്ക് യാത്രചെയ്യുന്ന സ്ത്രീകൾക്കും മുതിർന്ന പൌരൻമാർക്കും കൂടുതൽ പ്രയോജനപ്രദമാണ് ഇത് . യാത്ര ചെയ്യുന്ന വാഹനത്തിന്റെ ഫോട്ടോ , രജിസ്ട്രേഷൻ നമ്പർ എന്നിവ കൺട്രോൾ റൂമിലേക്കും അടുത്ത ബന്ധുക്കൾക്കും അയയ്ക്കാനുള്ള സൌകര്യവും ലഭ്യമാണ് . യാത്രയുടെ റൂട്ടും ഇതുവഴി ട്രാക്ക് ചെയ്യാം . അടിയന്തരനമ്പരുകളിലേക്ക് സന്ദേശം അയയ്ക്കുന്നതിനുള്ള സൌകര്യവും ഒരുക്കിയിട്ടുണ്ട് . സിറ്റിസൺ സേഫ്റ്റിയുടെ മറ്റൊരു സവിശേഷത പാനിക് ബട്ടൺ എന്ന സംവിധാനമാണ് . ആപത്ഘട്ടങ്ങളിൽ നമ്പർ ഡയൽ ചെയ്യാതെതന്നെ ഇതിലുള്ള എസ് . ഒ . എസ് . ബട്ടൺ അമർത്തുന്നതുവഴി ഒരു അടിയന്തര സന്ദേശം പൊലീസിനും നമ്പർ നൽകിയിട്ടുള്ള അടുത്ത ബന്ധുക്കൾക്കും ലഭിക്കും . സഹായമഭ്യർത്ഥിച്ചയാളുടെ സമീപം വേഗത്തിലെത്താൻ ഇത് സഹായകമാവും . ഈ ആപ്ലിക്കേഷന്റെ ഹോംസ്ക്രീനിലെ ‘കാൾ’ ബട്ടണിൽ അമർത്തിപ്പിടിച്ചാൽ സൌജന്യ നമ്പരുകളിലേക്ക് വിളിക്കുന്നതിനും സംവിധാനമുണ്ട് . ഇന്റലിജൻസ് ബൽറാംകുമാർ ഉപാധ്യായ , ഇൻഫർമേഷൻ ആന്റ് കമ്യുണിക്കേഷൻ ടെക്നോളജി എസ് . പി . ജെ . ജയനാഥ് , വനിതാ ബറ്റാലിയൻ കമാൻഡൻഡ് ആർ . നിശാന്തിനി , പോലീസ് ഇൻഫർമേഷൻ സെന്റർ ഡെപ്യൂട്ടി ഡയറക്ടർ പി . എസ് . രാജശേഖരൻ , കെൽട്രോൺ ജനറൽ മാനജേർ സന്തോഷ് . എസ് , ഡെപ്യൂട്ടി മാനേജർ എസ് . പി . ഗോപകുമാർ , അസിസ്റ്റന്റ് മാനേജർ ബിൻസൻ . എൻ . ടി എന്നിവർ പങ്കെടുത്തു .


ഭക്ഷണശാലകളിൽ പോകുമ്പോൾ നിരവധി വെയ്റ്റന്മാർ ഉണ്ടായിരിക്കും . എന്നാൽ ഇനി ഇത്തരം സേവകരുടെ ആവശ്യമില്ല . പുതിയതായി നേപ്പാളിൽ ആരംഭിച്ച നൌളോ ഭക്ഷണശാലയിൽ ഭക്ഷണം വിളമ്പുന്നത് റോബോർട്ടുകളാണ് . ഇവിടെ ഭക്ഷണം അവിടെ സാങ്കേതികവിദ്യ എന്ന ആശയം പൂർണ്ണമായും അവലംബിച്ചുകൊണ്ടാണ് ഇത്തരത്തിലൊരു നൂതന വിദ്യ കൊണ്ടുവന്നിരിക്കുന്നത് . അഞ്ച് റോബോർട്ടുകളാണ് പ്രധാനമായും ഇവിടെ സേവകർക്ക് പകരം ജോലി ചെയ്യുന്നത് . ഗിഞ്ചർ എന്നു പേരിട്ടിരിക്കുന്ന മൂന്നു റോബോർട്ടുകളും ഫെറി എന്നു പേരിട്ടിരിക്കുന്ന രണ്ടു റോബോർട്ടുകളുമാണ് ഇവിടെ ജോലിയെടുക്കുന്നത് . നേപ്പാൾ കമ്പനിയായ പാലിയ ടെക്നോളജിയിലെ ആറ് എഞ്ചിനീയർമാരാണ് റോബോർട്ടുകളുടെ നിർമ്മാണത്തിന് നേതൃത്വം നൽകിരിക്കുന്നത് . ഭക്ഷണശാലയിലെ ഡിജിറ്റൽ സ്ക്രീനിൽ മെനു മേശയിൽ തെളിഞ്ഞു വരികയും ഉപയോക്താക്കൾക്ക് ഇഷ്ടമുള്ളത് തെരഞ്ഞെടുക്കാം . തുടർന്ന് അടുക്കളയിലേക്ക് നേരിട്ട് ഓർഡർ എത്തുകയും ചെയ്യും . അതിനുശേഷം , റോബോർട്ടുകൾ തയ്യാറാക്കി വച്ചിരിക്കുന്ന ഭക്ഷണ സാധനങ്ങൾ എടുത്ത് ആളുകളുടെ മുന്നലെത്തിക്കും . സൌത്ത് ഏഷ്യയിലെയും നേപ്പാളിലെയും ആദ്യ ഡിജിറ്റൽ റോബോട്ടിക് ഭക്ഷണശാലയാണ് നൌളോ . ലോകത്തിലേക്കും വച്ച് നൂതന റോബോർട്ട് സേവനമാണിതെന്നും ഉപയോക്താക്കൾക്ക് ഇഷ്ടപ്പെടുന്നതും ഏറ്റവും എളുപ്പത്തിൽ പ്രവർത്തിപ്പിക്കാൻ സാധിക്കാവുന്നതാണെന്ന് വിശ്വസിക്കുന്നതായും പാലിയ ടെക്നോളജിയുടെ സിഇഔ ബിനയ് റൌട്ട് പറഞ്ഞു .


കൊച്ചിയിൽ നടിയെ ആക്രമിച്ച കേസിൽ ദിലീപിന്റെ മാനേജർ അപ്പുണ്ണി ഇന്ന് ചോദ്യം ചെയ്യലിനായി അന്വേഷണ സംഘത്തിന് മുന്നിൽ ഹാജരായേക്കും . രാവിലെ 11 ന് ആലുവാ പൊലീസ് ക്ലബിലെത്താനാണ് അന്വേഷണ സംഘം നോട്ടീസ് നൽകിയിരിക്കുന്നത് . ദിലീപിനും സുനിൽകുമാറിനുമിടയിലെ നിർണായക കണ്ണിയാണ് അപ്പുണ്ണി . ഇതുവരെ ശേഖരിച്ച തെളിവുകളുടെ പശ്ചാത്തലത്തിലാവും അപ്പുണ്ണിയെ ചോദ്യം ചെയ്യുക . നേരത്തെ അപ്പുണ്ണിയെ വിളിച്ചുവരുത്തി പൊലീസ് മൊഴിയെടുത്തിരുന്നു . ദിലീപിന്റെ അറസ്റ്റിന് പിന്നാലെ അപ്പുണ്ണി ഒളിവിൽ പോയിരുന്നു . ഹൈക്കോടതിയിൽ മുൻകൂർ ജാമ്യപേക്ഷ സമർപ്പിച്ചെങ്കിലും കോടതി തള്ളി . ഇതേത്തുടർന്നാണ് അപ്പുണ്ണിയെ അന്വേഷണ സംഘം നോട്ടീയച്ച് വിളിച്ചുവരുത്തുന്നത് . മൊഴി പരിശോധിച്ചശേഷമാവും അറസ്റ്റ് ഉൾപ്പടെയുള്ളകാര്യങ്ങളിൽ പൊലീസ് തീരുമാനമെടുക്കുക . അപ്പുണ്ണിയെ ചോദ്യം ചെയ്യുന്നതോടെ കേസിൽ ദിലീപിനെതിരായ നിർണായക തെളിവുകൾ ലഭിക്കുമെന്നാണ് അന്വേഷണസംഘം കരുതുന്നത് .


കേവലം മൂന്ന് ആഴ്ചകൾ . ഫുട്ബോളിന്റെ മഹാമാമാങ്കത്തിന് തിരിതെളിയാൻ അത്രയും സമയം മാത്രമാണ് ബാക്കി . പ്രതീക്ഷകൾ , വെല്ലുവിളികൾ , ആഘോഷങ്ങൾ എല്ലാം തുടങ്ങിക്കഴിഞ്ഞിരിക്കുന്നു . വാഗ്വാദങ്ങൾക്ക് അപ്പുറമായി ട്രോളുകളും മീമുകളും കഴിഞ്ഞ തവണത്തേക്കാളും വന്നുതുടങ്ങിയിരിക്കുന്ന ഈ ലോകകപ്പിൽ ആവേശത്തിന് ഒരു പരിധിയും ഉണ്ടാവില്ല എന്നത് നിശ്ചയമാണ് . പക്ഷെ സർ അലക്സ് ഫെർഗുസൺ ഡി ഗിയയിലുള്ള തന്റെ വിശ്വാസം നഷ്ടമാക്കിയില്ല . 2013ലാണ് അദ്ദേഹത്തിന്റെ തിരിച്ചുവരവ് ആരംഭിക്കുന്നത് . അതിൽപിന്നെ ഇങ്ങോട്ട് തിരിഞ്ഞുനോക്കേണ്ടിയ സാഹചര്യം വന്നിട്ടില്ല . പെപെ റെയ്നയും , കേപാ അറിസബലഗയുമാണ് സ്പെയിനിന്റെ 23 അംഗ സ്ക്വാഡിലെ മറ്റ് കീപ്പർമാർ . കരിയറിലെ മികച്ച ഫോമിലുള്ള ഡി ഗിയ തന്നെയാവും എല്ലാ പ്രധാനപ്പെട്ട കളികളിലും പ്ലെയിങ് ഇലവനിൽ ഉണ്ടാവുക എന്നതിൽ സംശയമുണ്ടാവില്ല . മിഡ്ഫീൽഡിലും , ഡിഫെൻസിലും സൂപ്പർ താരങ്ങൾ അടങ്ങിയ ഒരു ടീമിൽ ഗോൾ കീപ്പറും സൂപ്പർ താരമാവുമ്പോൾ മറ്റ് ടീമുകൾക്ക് ഗോൾ കണ്ടെത്തുക എന്നത് എളുപ്പമാവില്ല . ഈ ലോകകപ്പ് നേടാൻ സാധ്യതയുള്ള ഒരു ടീം എന്ന നിലയിൽ സ്പെയിനിന്റെ പ്രതീക്ഷകൾ ഡി ഗിയയിൽ കൂടി ചുറ്റിപ്പറ്റിയായിരിക്കും എന്നതിൽ തർക്കമില്ല .


പ്രമുഖ സ്ഥാപനങ്ങളുടെ പേരിൽ തട്ടിപ്പ് നടത്തുന്ന സംഘങ്ങൾക്കെതിരെ ജാഗ്രത പാലിക്കണമെന്ന് ദുബായ് പൊലീസിന്റെയും യു . എ . ഇയിലെ വിവിധ ബാങ്കുകളുടെയും മുന്നറിയിപ്പ് . ഉപഭോക്താക്കളുടെ രഹസ്യ വിവരങ്ങൾ ചോർത്തിയെടുത്ത ശേഷം ബാങ്ക് അക്കൌണ്ടുകളിലെ പണം രാജ്യത്തിന് പുറത്തേക്ക് മാറ്റുന്ന തട്ടിപ്പുകൾ യു . എ . ഇയിൽ വ്യാപകമാവുന്ന സാഹചര്യത്തിലാണ് ഉപഭോക്താക്കൾക്ക് മുന്നറിയിപ്പ് നൽകുന്നത് . ഇലക്ട്രോണിക് രീതിയിലുള്ള നിരവധി തട്ടിപ്പുകളെ കുറിച്ച് വിവരം ലഭിച്ചിട്ടുണ്ടെന്ന് ദുബായ് പൊലീസ് ക്രിമിനൽ ഇൻവെസ്റ്റിഗേഷൻ വിഭാഗം അസിസ്റ്റന്റ് കമാന്റർ മേജർ ജനറൽ ഖലീൽ ഇബ്രാഹീം അൽ മൻസൂരി പറഞ്ഞു . ഇതിന്റെ അടിസ്ഥാനത്തിൽ ജനങ്ങളെ ബോധവത്കരിക്കാൻ ലക്ഷ്യമിട്ട് പൊലീസിന്റെ ഔദ്ദ്യോഗിക സോഷ്യൽ മീഡിയ അക്കൌണ്ടുകൾ വഴി പ്രചരണം തുടങ്ങി . പ്രമുഖ ബാങ്കുകളുടെ പേരും വിവരങ്ങളും ഉപയോഗിച്ചാണ് തട്ടിപ്പുക്കാർ സന്ദേശം അയക്കുന്നത് . സമ്മാനങ്ങൾ ലഭിച്ചുവെന്നും ഇത് അക്കൌണ്ടിലേക്ക് അയക്കുന്നതിനായി അക്കൌണ്ട് സംബന്ധിച്ച വിവരങ്ങൾ വേണമെന്നുമാണ് ആവശ്യപ്പെടാറുള്ളത് . ഇത്തരം സന്ദേശങ്ങളെ ഗൌരവമായെടുക്കണമെന്നും ഇങ്ങനെ പണം കിട്ടുമെന്ന് വിചാരിച്ച് അക്കൌണ്ട് വിവരങ്ങൾ കൈമാറുന്ന നല്ലൊരു വിഭാഗം ജനങ്ങൾ ഇപ്പോഴുമുണ്ടെന്നും പൊലീസ് പറയുന്നു . ഇവരെ കബളിപ്പിച്ച് എളുപ്പത്തിൽ പണം തട്ടാൻ തട്ടിപ്പുക്കാർക്ക് കഴിയും .


പുതിയ സ്മാർട്ഫോൺ വാങ്ങുന്നതിനുമുമ്പ് നിരവധി ചിന്തകൾനമ്മെ അലട്ടാറുണ്ട് . ഏതു മോഡൽ , ഏതു ബജറ്റ് ഇങ്ങനെ ഇതിലൊക്കെ പ്രധാനമാണ് ഏത് ഓപ്പറേറ്റിംഗ് സിസ്റ്റമായിരിക്കണമെന്ന് . ഇതാ തുടക്കക്കാർക്കായി ചില പ്രാഥമികവിവരങ്ങൾ . ഐഒഎസ് ഏറ്റവും ലളിതമായ ഓപ്പറേറ്റിംഗ് സിസ്റ്റമാണ് ഐഒഎസ് . സർക്കിൾ ബട്ടണിൽ പ്രെസ് ചെയ്ത് സിരിയെന്ന വോയിസ് പേഴ്സണൽ അസിസ്റ്റന്റ്സ് ഉപയോഗിക്കാനാവും . ഫിംഗർപ്രിന്റ് റീഡ് ചെയ്യാനും ഹോംബട്ടൺ ഉപയോഗിക്കാനാകും . ഐട്യൂൺ മ്യൂസിക് , വീഡിയോ എന്നിവ മാനേജ് ചെയ്യാൻ സഹായിക്കും . ഐക്ലൌഡ് ബാക്ക് അപ് ചെയ്യാനും വിവിധ ഉപകരണങ്ങളുമായി കണക്ട് ചെയ്യാനും സഹായകമാകും . ആപ്പിൾ എയർപ്ലേ സപ്പോർട്ടിംഗ് ഡിവൈസുകളുമായി വയർലെസ്ലി സ്ട്രീമിങ്ങിന് സഹായകമാകും .


പാക്കിസ്ഥാനെതിരേ മികച്ച പ്രകടനം കാഴ്ചവച്ചെങ്കിലും ഇന്ത്യൻതാരം ദിനേശ് കാർത്തികിന്റെ കാര്യത്തിൽ ഇന്ത്യൻ ഇതിഹാസതാരം സുനിൽ ഗവാസ്കർ തൃപ്തനല്ല . പ്രകടനത്തിന്റെ പേരിലല്ല , കാർത്തികിന്റെ ജേഴ്സിയുടെ പിറകിൽ എഴുതിയിക്കുന്ന പേരാണ് ഗവവാസ്കെ ചൊടിപ്പിച്ചത് . ദിനേശ് കാർത്തിക് എന്ന് എഴുതുന്നതിന് പകരം ഡി കെ എന്ന് മാത്രമാണ് കാർത്തികിന്റെ ജേഴ്സിയിൽ എഴുതിയിരിക്കുന്നത് . കാർത്തികന്റെ ചുരുക്കപ്പേരാണത് . സഹതാരങ്ങൾ വിളിക്കുന്നതും അങ്ങനെ തന്നെ . എന്നാൽ ദേശീയ ജേഴ്സിയിൽ കളിക്കുമ്പോൾ താരത്തെ തിരിച്ചറിയത്തക്ക വിധത്തിലുള്ള പേരുകൾ നൽകണന്നൊണ് ഗവാസ്കർ പറയുന്നത് . . . ഗവാസ്കർ തുടർന്നു - ഡി കെ എന്നത് ചിലപ്പോൾ അയാളുടെ വിളിപ്പേര് ആയിരിക്കാം . എന്നാൽ ദേശീയ ജേഴ്സിയിൽ കളിക്കുമ്പോൾ കാണുന്ന മറ്റുള്ളവർ അയാൾ ആരാണെന്ന് തിരിച്ചറിയണം എന്നും ഗവാസ്കർ . പാക്കിസ്ഥാനെതിരേ മികച്ച പ്രകടനമാണ് കാർത്തിക് പുറത്തെടുത്തത് . പുറത്താകാതെ 31 റൺസെടുത്ത കാർത്തികും അമ്പാട്ടി റായുഡുവുമാണ് വിജയം പൂർത്തിയാക്കിയത് .


ഇന്ന് ലോകത്ത് ഏറ്റവും കൂടുതൽ ആളുകൾ ഉപയോഗിക്കുന്ന സോഷ്യൽമീഡിയോ സൈറ്റാണ് ഫെയ്സ്ബുക്ക് . നമ്മുടെയൊക്കെ ജീവിതത്തിലെ സ്വകാര്യമായത് അടക്കം പല വിവരങ്ങളും അടങ്ങിയ ഫെയ്സ്ബുക്ക് അക്കൌണ്ട് എത്രമാത്രം സുരക്ഷിതമാണെന്ന സംശയം പലപ്പോഴും നമുക്ക് ഉണ്ടാവാറുണ്ട് . അത്കൊണ്ട് തന്നെ പലപ്പോഴും ഫെയ്സ്ബുക്ക് അക്കൌണ്ട് കഴിയുന്നത്രയും സുരക്ഷിതമാക്കാനുളള വഴി നമ്മൾ നോക്കാറുണ്ട് . കഴിഞ്ഞ ദിവസം ഇത്തരത്തിൽ അക്കൌണ്ട് സുരക്ഷിതമാക്കാനുളള ഒരു വഴി എന്ന പേരിൽ ഒരു പ്രചരണം ഉയർന്നിരുന്നു . BFF എന്ന് ടൈപ്പ് ചെയ്താൽ നിങ്ങളുടെ അക്കൌണ്ട് സുരക്ഷിതമാണോയെന്ന് അറിയാമെന്നായിരുന്നു പ്രചരണം . BFF എന്ന് ടൈപ്പ് ചെയ്താൽ നിങ്ങളുടെ ഫേസ്ബുക്ക് പേജ് ആരെങ്കിലും ഹാക്ക് ചെയ്തിട്ടുണ്ടോയെന്ന് അറിയാൻ കഴിയുമെന്നായിരുന്നു പ്രചരണം . എന്നാൽ പ്രചരണം നടത്തിയവരുടെ പേജിൻറെ റീച്ച് കൂട്ടാനുള്ള തന്ത്രം മാത്രമായിരുന്നു ഇത് . പ്രത്യേകിച്ച് മുടക്കൊന്നുമില്ലാത്തതുകൊണ്ട് തന്നെ ഇത് പരീക്ഷിച്ച് കബളിപ്പിക്കപ്പെട്ട മലയാളികൾ ആയിരങ്ങളാണ് . BFF എന്ന് കമൻറ് ബോക്സിൽ ടൈപ്പ് ചെയ്യുമ്പോൾ അക്ഷരങ്ങൾ പച്ച നിറത്തിൽ തെളിഞ്ഞാൽ നിങ്ങളുടെ അക്കൌണ്ട് സുരക്ഷിതമാണെന്നും അതല്ലെങ്കിൽ ഹാക്ക് ചെയ്യപ്പെട്ടിട്ടുണ്ടെന്നും പാസ്വേഡ് ഉടൻ മാറ്റാനുമായിരുന്നു സന്ദേശം . കണ്ടവരും കേട്ടവരും ഇതിൻറെ വസ്തുത അന്വേഷിക്കാതെ പരീക്ഷിച്ചുനോക്കുകയും പ്രചരിപ്പിക്കുകയും ചെയ്തു . എന്നാൽ ഫേസ്ബുക്കിൽ ടെക്സ്റ്റ് ഡിലൈറ്റ് എന്ന ഫീച്ചർ മാത്രമായിരുന്നു ഇത് . BFF എന്ന് ആര് ടൈപ്പ് ചെയ്താലും അത് പച്ച നിറത്തിൽ തന്നെയാണ് പ്രത്യക്ഷപ്പെടുക . ഉമ്മ , അഭിനന്ദനം തുടങ്ങിയ വാക്കുകൾ ടൈപ്പ് ചെയ്യുമ്പോൾ നിറം മാറുന്നതു പോലെയുള്ള ഫീച്ചർ തന്നെയായിരുന്നു BFF ഉം .


ലോകകപ്പ് ഹോക്കിയുടെ ഉദ്ഘാടന വേദിയിൽ ഇന്ത്യയുടെ ഇതിഹാസ താരങ്ങൾക്ക് ആദരം . 1975ൽ ലോകകപ്പ് നേടിയ ഇന്ത്യൻ ടീമിലെ താരങ്ങളെയാണ് ആദരിച്ചത് . ഇന്ത്യൻ ഹോക്കിയിലെ ജീവിക്കുന്ന ഇതിഹാസങ്ങൾ ലോകകപ്പ് നേട്ടത്തിൻറെ സ്മരണയിൽ ആദരം ഏറ്റുവാങ്ങി . ക്യാപ്റ്റൻ അജിത്പാൽ സിംഗിൻറെ നേതൃത്വത്തിലുള്ള 12 താരങ്ങളാണ് ലോകകപ്പ് ഉദ്ഘാടന വേദിയിലെത്തിയത് . ഒഡീഷ സർക്കാരാണ് താരങ്ങളെ ആദരിച്ചത് . മലേഷ്യയിൽ നടന്ന 1975ലെ ലോകകപ്പിൽ പാകിസ്ഥാനെ ഒന്നിനെതിരെ രണ്ട് ഗോളിന് തോൽപിച്ചാണ് ഇന്ത്യ ചാമ്പ്യൻമാരായത് . ലോക ഹോക്കിയിൽ ഇന്ത്യയുടെ ആദ്യത്തെയും അവസാനത്തേയും കിരീട നേട്ടമായിരുന്നു ഇത് . ഹോക്കി ലോകകപ്പിൽ ഇന്ന് ഇന്ത്യ ആദ്യ മത്സരത്തിൽ ഇറങ്ങുന്നുണ്ട് . ദക്ഷിണാഫ്രിക്കയാണ് എതിരാളികൾ . വൈകിട്ട് ഏഴിന് ഭുവനേശ്വറിലെ കലിംഗ സ്റ്റേഡിയത്തിലാണ് മത്സരം . മൻപ്രീത് സിംഗ് നയിക്കുന്ന ഇന്ത്യൻ ടീമിൽ പി . ആർ . ശ്രീജേഷാണ് ഏക മലയാളി സാന്നിധ്യം . ലോക റാങ്കിംഗിൽ അഞ്ചാം സ്ഥാനത്തുള്ള ഇന്ത്യയുടെ ഗ്രൂപ്പിലുള്ളത് മൂന്നാം റാങ്കുകാരായ ബെൽജിയം , 11 - ാം സ്ഥാനത്തുള്ള കാനഡ , 15 - ാമതുള്ള ദക്ഷിണാഫ്രിക്ക എന്നിവരാണ് . വൈകിട്ട് അഞ്ചിന് നടക്കുന്ന ആദ്യ മത്സരത്തിൽ ബെൽജിയം കാനഡയെ നേരിടും .


അഡാർ ലൌവിലെ മാണിക്യ മലരായ എന്ന ഗാനത്തിലൂടെ സോഷ്യൽ മീഡിയയുടെ ഹൃദയം കീഴടക്കിയ പ്രിയ പ്രകാശ് വാര്യർ ഇൻസ്റ്റാഗ്രാമിലും താരമായി . ഒറ്റ ദിനം കൊണ്ട് ഏറ്റവുമധികം ഫോളേവഴ്സിനെ നേടിയ സെലിബ്രിറ്റികളുടെ പട്ടികയിൽ മൂന്നാം സ്ഥാനം നേടിയാണ് പ്രിയ ഇൻസ്റ്റാഗ്രാമിനെ ഞെട്ടിച്ചത് . 6 . 06 ലക്ഷം പേരാണ് പ്രിയയെ ഇൻസ്റ്റാഗ്രാമിൽ ഒറ്റ ദിനം കൊണ്ട് പിന്തുടർന്നത് . അമേരിക്കൻ ടെലിവിഷൻ താരമായ കെയിൽ ജെന്നറാണ് പട്ടികയിൽ ഒന്നാം സ്ഥാനത്ത് . 8 . 8 ലക്ഷം പേരാണ് ഒരു ദിവസം കൊണ്ട് കെയിൽ ജെന്നറിനെ പിന്തുടർന്നത് . പട്ടികയിൽ രണ്ടാം സ്ഥാനത്ത് ഫുട്ബോൾ ഇതിഹാസം ക്രിസ്റ്റ്യാനോ റൊണാൾഡോയാണ് . 6 . 5 ലക്ഷം പേരാണ് ഇൻസ്റ്റാഗ്രാമിൽ റൊണാൾഡേയെ പിന്തുടർന്നത് . ഒമർ ലുലു അണിയിച്ചൊരുക്കുന്ന ഒരു അഡാർ ലൌ എന്ന ചിത്രത്തിലെ പാട്ടിലൂടെയാണ് പ്രിയ താരമായത് . പ്രിയ കണ്ണെറിയുന്ന വീഡിയോ സോഷ്യൽ മീഡിയിൽ ഹിറ്റാണ് . ഒഡീഷൻ വഴി അഡാർ ലൌവിലേക്ക് തെരഞ്ഞെടുക്കപ്പെട്ടതാണ് പ്രിയ . ചെറിയൊരു റോൾ ചെയ്യാൻ ജൂനിയർ ആർട്ടിസ്റ്റായിട്ടാണ് എത്തിയത് . പിന്നീട് ഒമർ നായികമാരിൽ ഒരാളിലേക്ക് കൈപിടിച്ച് ഉയർത്തുകയായിരുന്നു .